ލޯ ފޮހެލާދޭށެ މަގޭ4– Esfiya\nހިތާމަ ލޯބި April 28, 2020\nލޯ ފޮހެލާދޭށެ މަގޭ 4\nނައިޝަމްގެ ކުރިމައްޗަށް ވެއްޓެން އައި އައިލީޝް ފެނިފައި ހުށިޔާރު ކަމާއިއެކީ އައިލީޝްގެ ގައިގައި ހިފަހައްޓާލިއެވެ. އައިލީޝްގެ ދޮން މޫނު އެހައި ކައިރިން ފެނުމާއިއެކު ހިނދުކޮޅަކަށް ނަމަވެސް ނައިޝަމްގެ ހިތް ހުއްޓުނު ކަހަލައެވެ. އެހެން ތަނަކަށް ބަލަން ބޭނުންނުވާ ފަދައެވެ. ނަމަވެސް ހަމަ އޭގެ ދެވަނަ ސިކުންތުގައި ނައިޝަމް އައިލީޝްގެ މޫނުން ނަޒަރު ހުއްޓާލީ އޭނާގެ އަމިއްލަ ނަފްސަށް ވިސްނައިދެމުންނެވެ. އަދި އައިލީޝް ސީދާ ކޮށްލީ ދުރު ބަލަހައްޓައިގެން ހުރެއެވެ.\nއައިލީޝްއަށް އޭޏާގެ ދެލޯ ހުޅުވާލަން މަޖުބޫރުވީ ބާރުގަދަ ދެއަތަކުން އޭނާގެ އުނަގަނޑުގައި ހިފަހައްޓާލުމުންނެވެ. އެހައި ކައިރިން ނައިޝަމްގެ މޫނު ފެނިފައި އައިލީޝްއަށްވެސް ވީ ނައިޝަމްއަށް ވީ ވަރެވެ. އަތެއް ފައެއް ހަރަކާތްވެސް ކޮށްލަން ނުކެރިފައި އައިލީޝްއަށް ހުރެވުނީއެވެ. އޭރު އޭނާގެ ހިތް ދިޔައީ ނޭނގޭ ބާރުމިނެއްގައި ތެޅެމުންނެވެ.\n”މީ.. މީ.. ކާން އާދެ.” އައިލީޝްއަށް އޭނާ ބުނަން އައި ވާހަކަވެސް ހަނދާން ނެތުނު ފަދައެވެ. ނައިޝަމް ކުރިއަށް ހިނގައިގަތުމާއިއެކު އައިލީޝް ދެން ދިޔައީ ޔޫހާއަށް ގޮވުމަށެވެ. ޔޫހާ އަކީ ދުވަހަކުވެސް މީހަކު ނުގޮވަނީހެން އޮންނަތަނަކުން ގުޑާވެސް ލާ މީހެއް ނޫނެވެ. ގިނަ ދުވަސް ދުވަހު އައިލީޝްއަށް ޖެހޭނީ ފެން އަޅައިގެން ޔޫހާއަށް ގޮވާށެވެ. މިއަދުވެސް އައިލީޝްއަސް ޖެހުނީ ޔޫހާއަށް އެހެން ގޮވާށެވެ. ފެން އެޅުމާއިއެކު ޔޫހާ ފުންމައިގެން ގޮސް ކޮޅަށް ޖެހުނެވެ. އައިލީޝްގެ ގާތަށް އައީ ލާނެތް ހިންނެކެވެ. ޔޫހާ ފެނުނި ކޮންމެ މީހަކަށްވެސް ވާނީ ހަމައެވަރެވެ.\n”އަހަ. އަވަހަށް އިށީންދޭ ކާން. ބޭބެ މިއުޅެނީ ކައި ނިންމައިގެން ނައިޝަމްގެ ކޯހުގެ ކަންތައް ހަމަޖައްސަން. އައިލީޝްވެސް ޔޫހާގެ ވެސް.” އާކިފް އަނގައަށް ރޮށިކޮޅެއް ލަމުން ބުނެލިއެވެ. ޒާހިދާ އަނގައިންވެސް ބުނެނުލާ ކަމުން ދިޔައީ ތަނަކަށް ދާން ލަސްވެގެން އުޅޭ ފަދައަކުންނެވެ.\n”ކޯއްޗެއްތަ ނައިޝަމް ކިޔަވަން ތިއުޅެނީ؟ ނައިޝަމްގެ ބައްޕަ ގާތު ބުނީމަ ނޭނގުނު އެ ކިޔާކަށް. ހެހެ.” އާކިފް އަނެއްކާވެސް ވާޙަކަ ދެއްކިއެވެ.\n”ޕްރޮސެކިއުޓާރ. ޕްރޮސެކިއުޓަރަކަށް ވާން ބޭނުމީ.” ނައިޝަމް ވަރަށް މަޑުމައިތިރި ކަމާއިއެކު ބުނެލިއެވެ. ޕްރޮސެކިއުޓަރަކަށް ވުމަކީ ނައިޝަމް އެންމެ ކުޑައިރުންސުރެ ދެކެމުން އައި ހުވަފެނެކެވެ. އެކަން ވެއްޖެ ނަމަ އޭނާ އެ ވަޒީފާ އެންމެ ފުރިހަމައަށް ކުރާނެ ކަން ގައިމެވެ.\n”އެހެންތަ؟ ތީ ވަރަށް ރަނގަޅު ވަޒީފާއެއް. އެކަމަކު ވަރަށް ވިސްނައިގެން ދޯ އުޅެން ޖެހޭނީ. މީހުންގެ ފާޑު ކިޔުންވެސް ވަރަށް އަމާޒުވާނެ. އައިލީޝްއާ ޔޫހާ އުޅެނި ނަރުސް ކޯސް ހަދަން ވެގެން. ތިން ކުދިން އެއްކޮށެއް ނުވެސް ދެވޭނެ ދޯ. ނައިޝަމްއަށް އަނެއްކޮޅުން މާލޭގައި އުޅެން ވެސް ނޭނގެ ދޯ. ބޭބެ މިރޭ ޖެހޭ ފުރަންވެސް. އެކަމު ދިޔުމުގެ ކުރިން ބޭބެ ބަލާނަން ނައިޝަމްއަށް އެތަން ހުންނަތަން ބުނެދެވޭތޯ.” އާކިފްގެ ވާހަކަ ނިމުނު ވަގުތަކީ އައިލީޝްއާ ޔޫހާ އެތަނަށް އައި ވަގުތެވެ. ޔޫހާ ހަލުވި ކަމާއިއެކު އައިސް ގޮޑީގައި އައިސް އިށީންދެ ކާން ފެށިއެވެ. ނަމަވެސް އައިލީޝް ހުރީ އިސްއުފުލާލަންވެސް ނުކެރިފައިއެވެ. އަނެއްކޮޅުން އެނާއަށް އިށީންނަން ވެސް ޖެހެނީ ނައިޝަމްގެ ކުރިމަތީގައިއެވެ. އެހެންކަމުން އޭނާ ހުރީ ފާޑަކަށް ފިނިވެފައިއެވެ.\n”ދަރިފުޅާ. ބައްޕަ މިއުޅެނީ މިރޭ ފުރަން. އެކަމު ދިޔުމުގެ ކުރިން ދަރިފުޅުމެންގެ ކޯހުގެ ކަންތައް ބައްޕަ ހަމަޖައްސައިލާނަން. މިހާރު މިދަނީ އެކަން ކުރަން.” އާކިފް ދާކަން އެނގުމުން އައިލީޝްއަށް ވީ ގޮތްވެސް ނޭނގުނެވެ. އޭނާގެ ހަރަކާތްތައް ހުއްޓުނެވެ. ލޯ އަމާޒުވެފައި ހުރީ ޒާހިދާއަށެވެ. މޫނުމަތިން ފެންނަމުން ދިޔައީ ބިރުވެރިކަމެވެ. އެންމެން ކައި ނިންމާފައި ދިޔައީވެސް އައިލީޝް އެގޮތަށް އިންދައެވެ. ނަމަވެސް ނައިޝަމް އެތަނުގައި މަޑުމަޑުން ކާން އިނީ ވާހަކައެއް ބުނަން އުޅޭ ފަދައަކުންނެވެ.\n”ނުކަނީތަ؟ ހާދަ ފާޑަކަށް.” ނައިޝަމްއަކަށް އެއްޗެކޭ ބުނެ ނުލައެއް ނީނދެވުނެވެ. އައިލީޝްގެ ހަރަކާތްތައް ހުރި ގޮތުން ނައިޝަމްގެ ހިތުގައި އެތައް ސުވާލެއް އުފެދުނެވެ.\n”ނެތް ކާހިތެއް. ނައިޝަމް ކައި ނިމުނީތަ؟” މޭޒުމަތީގައި ހުރި ހުރިހާ ތަށިތަކެއް ނަގަމުން އައިލީޝް ވާޙަކަ ދެއްކިއެވެ. ނައިޝަމްވެސް ކައި ނިމުނުކަން އެނގުމާއިއެކު އައިލީޝް ސިންކު ކައިރިއަށް ދިޔައީ ނައިޝަމްގެ ތަށިވެސް ހިފައިގެންނެވެ.\n”ދަރިފުޅުމެންނޭ. މިއަދު އެބަ ޖެހޭ މަންމަގެ އެކުވެރިއެއްގެ ގެޔަށް ސަޔަކަށް ދާން. ދަރިފުޅުމެންވެސް ގެންނާށޭ ބުނި. ހަތަރަކަށް އަންނާށޭ ބުނީ. ތައްޔާރުވެގެން ހުންނާތި އެގަޑިއަށް.” ނަތާޝާ ވާހަކަދައްކަމުން ދިޔައީ އޭޏާގެ ދެދަރިންނާއެވެ. ޔުނާން އަދި ޒައިކްވެސް އެކަމާ އެއްޗެކޭ ނުބުނެ ކަމުން ދިޔައީ ނުހަނު ހަލުވި ކަމާއިއެކުއެވެ.\n”ދަރިފުޅުމެން ރޭގަ ބައްޕަ ދެއްކި ވާހަކަތަކާ މެދު ވިސްނައިފިންތަ؟” ޝާހިދު އޭޏާގެ ނޭވާ ހިފަހައްޓާލައިގެން އިނެ އެހެން ބުނެލީ ލިބޭނި ޖަވާބެއް ނޭނގޭތީ އާ އެކުއެވެ. ”ލައްބަ ބައްޕާ. އަޅުގަނޑުމެން ދެމީހުންވެސް ވިސްނީ ބައްޕައަށް އެހީތެރިވާން. އަޅުގަނޑުމެން މިތިބީ ބައްޕަގެ ތިން ރެސްޓޯރެންޓް ހިންގަން.” ޔުނާން ވާހަކަ ދައްކަން ފެށީ ޒައިކްގެ ވެސް ހިޔާލެއް ހޯދާލާފައިއެވެ. ޝާހިދުއަށް ބުނާނެ އެއްޗެސް ވެސް ނޭނގުނެވެ. ދެލޮލުން ކަރުނަތައް އޮހިގަތީ އުފާވި ވަރުންނެވެ.\n”ބައްޕަ ވަރަށް އުފާވެއްޖެ. ވަރަށް ވަރަށް އުފާވެއްޖެ.” ޝާހިދަކަށް އޭނާގެ ކަރުނަތަކެއް ހިފަހައްޓައެއް ނުލެވުނެވެ. ޔުނާން އަދި ޒައިކްވެސް ހުރީ ބުނާނެ އެއްޗެއް ނޭނގިފައިއެވެ. އަދި އެހައިމެ އުފާވެސް ވެފައިއެވެ.\n”އިޝާމް. އިޝާމް. ދޭބަލަ މީތި ދޭން މިއަދު މާލެއަށް ފުރާ ހަސަންބެގެ އަތަށް. ދީފަ ބުނޭ އަލިފުޅަށް ހަވާލު ކުރާށޭ. އަހަރެން އަލިފުޅަށް ގުޅާފަ ބުނިން ހަސަންބެ ހަވާލު ކުރާނޭ އެއްޗެއް. އޭތި ނައިޝަމްއަށް ހަވާލު ކުރާށޭ.” ޝަމްހާގެ ބަހަށް ދެކޮޅު ނަހަދައި އިޝާމް އެ ފޮށިގަނޑު ހިފައިގެން ދިޔައީ ހަސަންބެ އާ ދިމާވޭތޯއެވެ.\n”ޒާހިދާ. ކޮން ދުވަހަކުތަ ތި ކުރަން އުޅޭ ކަމެއް ކުރާނި. މާ ލަސްވަންޏާ މަގޭ އަތުން ބޮޑިއެއް ލިބިދާނެ އިނގޭ.” ބޭރުގައި ހުރި ގޮޑިއެއްގައި ޒާހިދާ އިށީންދެލައިގެން އިނީ ކަންފަތުގައި ފޯނު ޖައްސާލައިގެން މީހަކަ ވާހަކަދައްކާށެވެ. އޭނާގެ މޫނުމަތިން ފާޅުވަމުން ދިޔައީ ރުޅިވެރިކަމާއި މަކަރުވެރިކަމެވެ.\n”މާޖިދު. އިހަށް މަޑުކޮށްބަލަ. މިރޭ އޭނާ ފުރާނެ. ދެން މިފަހަރަކު އަހަރެމެންނަކަށް އެއްވެސް ކަމެއް ނުކުރެވޭނުން. އަނެއްކާވެސް އަންނާނެ ކަންނޭނގެ ހަ މަސް ފަހުން. އެއިރަސް ވާއިރަށް ހިނގާބަލަ އަހަރެމެން މޮޅު ޕްލޭނެއް ރާވައިލަން.” ޒާހިދާ އޭނާގެ އަތް މުއްކަވައި ބާރުކޮށްލިއެވެ.\n”ހަމަސް. އަދި ވެސް ހަމަސް ދުވަހަށް އަހަރެން މަޑު ކުރަން ތަ ތި ބުނަނީ. ޒާހިދާ ދެން މިކަމެއް ނުވާނެ އިނގޭ. މަޑު ކުރާށޭ ކިޔަން ހުންނަތާ ކިތައް އަހަރު ފާއިތުވެގެން މިދަނީ.” މާޖިދުގެ އަޑު ދިޔައީ ހަރުކަށިވަމުންނެވެ. ހީވާ ގޮތުން އޭނާ އެއުޅެނީ ކަމެއް ނިންމައި ނުލެވިގެންނެވެ.\n”ދެން މާޖިދު. ކިތަންމެ އަހަރެއް ފާއިތުވެގެން ދިޔަޔަސް އަހަރެން އަދިވެސް ލޯބިވަނީ މާޖިދު ދެކެއޭ. މިއަދު ތި ގޮތަށް ރުޅި އައިސްގެން އަހަރެން ދޫކޮށްލާފަ ދިޔައީމަ އަހަރެމެން ހޯދަން އުޅޭ މުދާ ގަނޑަށް ވާނި ކިހިނެއް؟ އަހަރެން މިކަން ނިންމާނި އާކިފްގެ ހުރިހާ މުދަލަކާ ފައިސާއެއް އަހަރެންގެ އަތަށް އެރީމަ. މާޖިދު ކެތްތެރިވެބަލަ. އަހަރެން ބުނާ ގޮތް ހަދާބަލަ.” ވާހަކަދައްކަމުން ދިޔަ ވަރަކަށް ޒާހިދާގެ އަޑު ދިޔައީ މަޑުވަމުންނެވެ. މަކަރުވެރި ރޭވުމެއް ޒާހިދާ ރާވަމުން ދިޔައިރު އެއަޑު އަހަން ފަހަތުގައި މީހަކު ހުރިކަމެއްވެސް އޭނާއަށް ރޭކާ ނުލައެވެ.\nޒާހިދާއަކީ މަކަރުވެރި އަންހެނެކެވެ. އޭނާ އާކިފްއާ ކައިވެނި ކުރީ އާކިފްގެ ލޮލުގައި އަނދުން އަޅުވާފައިއެވެ. ކުރިން އޭނާއަކީ ކިތަންމެ ފަގީރު މީހަކަސް އޭރުވެސް އޭނާ ބޭނުންވީ މުއްސަންޖަކަށް ވާށެވެ. މުއްސަންޖަކަށް ވުމަކީ އޭނާ އެންމެ ކުޑައިރުންސުރެ ދެކެމުން އަންނަ ހުވަފެނެކެވެ. މާޖިދުއާ ދެމިހުން އެކުގައި ވުމަކީވެސް އެނާގެ ހުވަފެނެކެވެ. ނަމަވެސް އޭނާގެ އެ ހުވަފެން ކާމިޔާބު ވުމަށް އިތުރު ދުވަސް ތަކަކަށް ކޮންމެ ފަހަރަކުވެސް ދިގުދެމިގެން ދަނީ އާކިފްއަށް މާ އަވަހަށް ދާން ޖެހޭތީއެވެ. އެހެންނޫންނަމަ މިހާރުވެސް އޭނާ ހުންނާނީ އެކަން ކާމިޔާބު ކޮށްފައިއެވެ.\nއާކިފް ސޯފާގައި އިށީންދެލައިގެން އިނީ އައިލީޝްމެންގެ ކޯހުގެ ކަންތައް ނިންމާފައި އެކަމާ މަޝްވަރާ ކުރުމަށެވެ. ކޯހުގެ ކަންތައް ހަމަޖެހުމާއިއެކު ތިން މީހުންގެ މޫނުމަތިންވެސް ފައުޅުވަމުން ދިޔައީ އުފާވެރިކަމެވެ. އެމީހުންގެ އުންމީދުތައް ހަގީގަތަކަށް ވާން އުޅޭ ކަހަލަ އިހްސާސް ކުރެވޭތީއެވެ.\n”އަންނަ ހަފްތާގަ ހުރިހާ ކޯހެއް ފެށެނީ. ރަނގަޅަށް ކިޔަވާތި ތިން ކުދިންވެސް. ބަރާބަރަށް ނަމާދު ކޮށްފަ. ހުރިހާ ދުވަހަކު ދާން ވާނެ އެންމެ ގަޑިއެއްވެސް ކެންސަލް ނުކޮށް. ނައިޝަމް ހިނގާ ބޭބެ އާއިއެކު ފިހާރައަށް ދާން. ގަމީސް އެއްޗެހި ގަނެލަން.” އާކިފް އެތަނުން ތެދުވެގެން ދިޔައީ ނައިޝަމް ގާތު ދާން ތައްޔާރުވުމަށް ބުނެފައިއެވެ.\nދެމީހުން އެކުގައި ހިނގާފައި ގޮސް ފިހާރައަށް ވަނީ ނައިޝަމްއަށް ބޭނުންވާނޭ ބައެއްތަކެތި ގަންނާށެވެ. އެއްވެސް ވަރަކަށް ހަރަދަށް ނުބަލައި އާކިފް ދިޔައީ ނައިޝަމްއަށް ނުހަނު ގިނަ ސާމާނުތަކެއް ނަގަމުންނެވެ.\n”ބޭބޭ. އަޅުގަނޑަށް ތިހާ ގިނަ އެއްޗެހި ނުގަނެދިނަސް އެންމެ ރަނގަޅު.” ނައިޝަމް އިސްދަށަށް ޖަހައިލިއެވެ.\n”ނޫނޭ ނައިޝަމް. މިއީ ބޭބެ ދޭ ހަދިޔަލެއް ކަމަށް ބަލާ. މިއީ އަދި އެހައި ބައިވަރެއްވެސް ނޫނެއްނު.” ނައިޝަމްގެ އަތަށް ހަވަރަކަށް ގަމީހާ ހަތަރު ފަޓްލޫނު ލައިދެމުން އާކިފް ބުނެލިއެވެ. ނައިޝަމްއަށް ހުރެވުނީ ބުނާނެ އެއްޗެސް ނޭނގިފައިއެވެ. އޭނާއަށް އެހައި ބައިވަރު އެއްޗެހި ލިބުނު އެއީ ފުރަތަމަ ފަހަރެވެ.\n”ބޭބޭ. އަޅުގަނޑުގެ މަންމަމެން އަތަކު ނުހުންނާނެ މިހާ ރީތި އެއްޗެއްސެއް. އެމީހުން އެގޮތަށް ބަހައްޓާފައި އަޅުގަނޑު ކިހިނެއްތޯ މިހައި ރީތި އެއްޗެހި ލާނީ. އަޅުގަނޑު މިކަހަލަ އެއްޗެހި ލާން މަންމަމެން ކިތަންމެ ބޭނުންވިޔަސް އަޅުގަނޑަށް ކުޅަދާނައެއް ނުވާނެ މަންމަމެން ހަޑިކޮށް ހުއްޓާ އަޅުގަނޑު ރީތި އެއްޗެހި ލާކަށް.” ނައިޝަމްއަށް ރޮވިއްޖެއެވެ. ހަގީގަތުގައިވެސް އޭނާ އެބުނީ ތެދެކެވެ.\n”ނައިޝަމްއަށް ހީވަނީތަ ބޭބެ ނައިޝަމްގެ މަންމަމެންނަށް އެއްޗެހި ނުފޮނުވަ ހުންނާނެހެން. އަލިފުޅު އަތަށް ދީފަ ހަމަ މިކަހަލަ އެއްޗެހި ފޮނުވާފިން. ނައިޝަމް އެހާ ހާސް ނުވެބަލަ.” އާކިފްގެ ހެޔޮކަން ވިސްނިފައި ނައިޝަމްއަށް އަނެއްކާވެސް ރޮވުނީއެވެ. ދުވަހަކުވެސް އޭނާއަށް އެވަރު ހިތްހެޔޮ މީހަކު ނުފެނެއެވެ. ފެންނަ ކޮންމެ މީހަކީވެސް ވެސް އޭނާއާ ދިމާލަށް ފަގީރޭ ކިޔާ މުހާތަބު ކުރާ މީހުންނެވެ. މުސްކުޅިއެއް ޒުވާނެއް ކުޑަކުއްޖެއް ނޯވެއެވެ. އެކި އުމުރުފުރައިގެ މީހުން ނައިޝަމްއާ ދިމާކުރެއެވެ. ފަގީރަކަށް ވީމައިއެވެ.\nހަވީރުގެ ސައި އެންމެން އެކީގައި ބޮމުން ދިޔައިރު ‘ޕެރެޑައިސް’ ގެ ހަމަހިމޭން މާހައުލު ވަނީ ހަލަބޮލި ކޮށްލާފައިއެވެ. ޒާހިދާއާއި ނަތާޝާގެ އަޑު އެއް އަޑަކަށް އެތަނުގައި ހަރުލާފައި ހުރިއިރު އާކިފްއާ ޝާހިދުވެސް ދިޔައީ އެތައް ވާހަކައެއް ދައްކަމުންނެވެ. އެހަތަރު މީހުންނަށް ވެސް ނޭނގުނީ އެމީހުންގެ ދަރިންގެ ސިކުނޑީގައި އެވަގުތު އެބުރެމުން ދިޔަ ކަންތައް ގަނޑެވެ.\nVarah varah reethi mi bai vx…..curiously waiting for the nxt part…..and whn nxt???\nthanks kairaa.. and thank u soo much for ur endless support\nsalaam all. unmeedhu kuran mi vaahaka adhi mi part vs kiyuntehrinnah kamudhaane kamah. vaahaka aa medhu dhekey goii kiyuntherin bunedhinumaky alhugandu ge vr bodu edhumeh. rangalhu kohlan jehey kameh huri nama ekan vs faahaga kohladhy. thank u all.. and haveablessed ramazan!\nލޯބި September 1, 2017\nހިތާމަ ބިރުވެރި މަޖާ ލޯބި February 8, 2018\nލޯބި October 8, 2017\nއިއުލާން މުބާރާތް ލޯބި April 30, 2016\nތި ލޯތްބަށްޓަކައި (16)\nހިތާމަ ލޯބި October 5, 2017\nލޯބި August 21, 2018\nހިތާމަ ބިރުވެރި މަޖާ ލޯބި February 11, 2018


Covid Center Akaai Havaaluve Huri Commander Ge Kotari Ah Anhen Doctor Aku Vain Massalla Eh Falhaa Araifi\nކޮވިޑް ސެންޓަރަކާ ހަވާލުވެ ހުރި ކޮމާންޑަރުގެ ކޮޓަރިއަށް އަންހެން ޑޮކްޓަރަކު ވަތް މައްސަލައެއް ފަޅާއަރައިފި\nވެލިދޫ ކަރަންޓީން ފެސިލީޓީގައި ގާއިމްކޮށްފައިވާ ކޮޓަރިއެއް --\nކަރަންޓީން ފެސިލިޓީއެއްގެ ގޮތުގައި ބޭނުން ކުރަމުން އަންނަ އއ. ވެލިދޫގައި ހުރި އަންހެން ޑޮކްޓަރު އެރަށް ބެލެހެއްޓުމަށް އެމްއެންޑީއެފްފެ ފަރާތުން ހަވާލު ކޮށްފައިވާ ކޮމާންޑަރުގެ ކޮޓަރިއަށް ވަތް މައްސަލައެއް ފަޅާ އަރައިފިއެވެ.\n"ހަތާވީސް" އަށް އެނގިފައިވާ ގޮތުގައި ރޭ ދަންވަރުގެ ވަގުތެއްގައި އަންހެން ޑޮކްޓަރު ވަނީ ކޮމާންޑަރަށް ވަކިން ހާއްސަކޮށްފައިވާ ކޮޓަރިއަށް ވަދެފައެވެ. އަދި އެ ޑޮކްޓަރު އެ ކޮޓަރިން ނިކުންނަ މަންޒަރު ރަށުގެ ސެކިއުރިޓީ ބަލަހައްޓަމުން އަންނަ ފުލުހުންނަށް ވަނީ ފެނިފައެވެ. އަދިި އެ މައްސަލަ ފުލުހުން މިހާރު އަންނަނީ ތަހުގީގުވެސް ކުރަމުންނެވެ.\nކޮމާންޑަރު ކޮޓަރިއަށް ވަތް އަންހެން ޑޮކްޓަރަކީ ދިވެއްސެއް ކަމެއް ނުވަތަ ނޫން ކަމެއް ނޭނގެއެވެ. މި ދެ މީހުންނަކީ ވެސް ކައިވެނި ކޮށްގެން އުޅޭ ދެމީހުންނެވެ. މިކަމާއި ގުޅިގެން ރަސްމީ އެއްވެސް އިދާރާއަކުން އެއްވެސް އެއްޗެއް މިހާތަނަށް ބުނެފައެއް ނުވެއެވެ.\nމާލެ ސަރަހައްދާއި ރާއްޖޭގެ އެކި ސަރަހައްދުތަކުގައި ގާއިމް ކޮށްފައިވާ ކަރަންޓީން ފެސިލިޓީތަކާއި އެކުގައި މިހާރުވެސް މުޅި ޖުމްލަ 641 ކަރަންޓީން ފެސިލިޓީ ވަނީ ގާއިމް ކޮށްފައެވެ. މިތާނަށް 16 ރިސޯޓެއްގައި ކަރަންޓީނަށް މީހުން ބައިތިއްބައެވެ. މިވަގުތު ކަރަންޓީން ފެސިލީޓީތަކުގައި 1،700 އަށްވުރެ ގިނަ މީހުން އެބަތިއްބެވެ. ކަރަންޓީން ފެސިލިޓީތައް ހިންގަމުން އަންނަނީ ސިފައިންގެ ބެލުމުގެ ދަށުންނެވެ.


Veli barukohgen dhathuru kuri Rasgetheem dhoanyeh adiyah hingahjje | ungoofaaru.com\nބަނޑޭރިގަނޑު/ޚަބަރު/ވެލި ބަރުކޮށްގެން ދަތުރުކުރި ރަސްގެތީމު ދޯންޏެއް އަޑިޔަށް ހިނގައްޖެ\nވެލިބަރުކޮށްގެން ދަތުރުކުރަމުންދިޔަ ރ ރަސްގެތީމު ދޯންޏެއް އަޑިޔަށް ހިނގައްޖެއެވެ. މިއަދު މެންދުރު މިދޯނި އަޑިއަށް ގޮސްފައިވަނީ ރ ރަސްގެތީމާއި ދިމާލު ހުނޅަގުން ފާރަފުށި ރިސޯޓާ ދެމެދަށެވެ.\n“ހަޒާނާ” ދޯނި އަޑިޔައް ދަނީ / ފޮޓޯ: ކިޔުން ތެރިއެއް\nރަސްގެތީމު “ހަޒާނާ” ދޯނި އަޑިޔައް ދިޔައިރު ދޯނީގައި ތިބީ2ދިވެހިންނާއި2ބިދޭސީން ކަމަށް މައުލޫމާތު ލިބެއެވެ. މި ދޯނިން ދަތުރު ކުރި މީހުން ސަލާމަތް ކޮށްފާވާއިރު އެސަރަހައްދުގައި ފުލުހުން ދަނީ ހަރަކާތްތެރިވަމުންނެވެ. ފުލުހުން ބުނި ގޮތުގައި ރަސްގެތީމަށް ދަތުރުކުރަމުން ދިޔަ އެ ދޯނި ދިޔަވެ އަޑިއަށްދާ ކަމުގެ މައުލޫމާތު ފުލުހުންނަށް ލިބިފައި ވަނީ މިއަދު ހެނދުނު 11:45 ހާއިރު އެވެ.


🌟🌟Fathisthari Vaahaka🌟🌟: ފޯންކޯލް - 26 ވަނަ ބައި\nދޮރުގައި ޓަކި ޖެހިމީހާގެ ހަރަކާތްތައްވެސް ހިނގާދިޔަ ހާދިސާއާއި އައިސް ގުޅުނީ ހަމަ އެހާ އަވަހަށެވެ. އިނާ އަރި އަޅާލުމާއެކު އެދިމާއަށް ނަވީނަށް އުދުހިގަނެވުނު ފަދައެވެ. ނަމަވެސް ހިތާމައަކީ، އެފަދަ ވަގުތެއްގައި ވާން ހުރި ގޮތް ނަވީންއަށްވެސް އަދި އެދިމާލަށް ދުއްވައިގަތް ދިލްމާއަށްވެސް ނުހުއްޓުވުނު ކަމެވެ.\nނަވީންއަށް ގޮސް އިނާގެ ގައިގައި ހިފުނުއިރު ހުރިހާ ކަމެއްވެސް ވެނިމިއްޖެފަދައެވެ. މިވީ ކިއްކަންވެސް ވިސްނާލަން ވަގުތެއް ނުލިބުނެވެ. އޭނައަށް\nސަމާލުވެވުނުއިރު، އޭނަގެ އަތުތެރޭގައި ހުރި އިނާ ކޮށިކެއްސުމަކުން ކެއްސަނީއެވެ. ނޭވާލާން އުނދަގޫވެގެން އުޅޭ ފާޑަކަށެވެ. ގޮސް ހިފުނީ އިނާގެ ފުރަގަހުން ކަމަށްވެފައި، ހުރެވުނުގޮތުން އޭނައަކަށް އިނާގެ މޫނެއް ނުފެނެއެވެ. އެހެންކަމުން، ކަކޫމައްޗަށް ތިރިވެ އިނާ ބިންމަތީގައި ބައިންދަން މަސައްކަތް ކުރަމުން ނަވީން ބެލީ އިނާގެ މޫނު ފެނޭތޯއެވެ.\nއިނާގެ މޫނު ފެނުމާއެކު......\nއިނާގެ މޫނު ފެނުމާއެކު ނަވީންގެ ހޭބުއްދި ފިލާދިޔަ ކަހަލައެވެ. މިކްސްޗަރު ތަޅައިގެން ދިޔައިރު ފުނޑުފުނޑުވެގެން އެކި ދިމަދިމާލަށް ބުރައިގެން ދިޔަ ބިއްލޫރިތަކުތެރެއިން ފުދޭވަރެއްގެ ބޮޑު ބިއްލޫރިގަނޑެއް ވަދެ އެހެރީ އިނާގެ ވައަތު ކޮނޑުކައިރިން ކަރަށެވެ. ދުނިޖަހާފައި އެތަނުން ލޭތައް ފައިބައެވެ.\nދިލްމާއާއި ނަވީންއަށް މި މަންޒަރު ފެނުނީ އެކުއެކީގައެވެ.\n"ޝީލާ ދައްތާ.........!!!" އަޑުގެ ނެތްތަނަށް ރޮއިގަންނަމުން ދިލްމާއަށް ގޮވާލެވުނެވެ.\nނަވީންއަށް ކުރެވުނީ މުޅީން އެހެން ކަމެކެވެ. އިނާގެ ކަނދުރާއަށް ހެރިފައި ހުރި ބިއްލޫރިގަނޑު ނަވީނަށް ދަމައިގަނެވުނީއެވެ. އިނާއަށް ލިބެމުންދާ ވޭނުން ކުރުކޮށްދިނުމަށްޓަކައި އޭނައަށް ކުރެވެން އޮތް ކަމެއް އޭނަ ކުރީއެވެ.\nރަނގަޅު ވިސްނުމެއް ހުރި އެއްވެސް މީހަކު އެވަގުތު އެކަމެއް ނުކުރާނެކަން ޔަގީނެވެ. އެ ބިއްލޫރިގަނޑު ދަމައިގަތުމުން، އެތަނުން ލޭ ފައިބަން ފެށީ ކުރިއަށްވުރެ ދިހަގުނަ ގިނައިން އެއަށްވުރެ އަވަސް ސްޕީޑެއްގައެވެ. ގަތް ބިރެއްގެ ބޮޑުކަމުން ނަވީންއަށް އިނާގެ ޒަޚަމްގައި އަތް އަޅާފައި އޮތްބާލެވުނީ ވަރަށް ބާރަށެވެ.\n"އަވަހަށް ފޮތިގަނޑެއް....." އަންނަނީ ކާކުތޯއެއް ނުވަތަ ގޮވީ ކާކަށްތޯ ބަލަންވެސް ވަގުތެއް ބޭކާރުނުކޮށް ދިލްމާ ގާތުން ނަވީން އެދުނެވެ.\nދިލްމާވެސް އަވަސް އަވަހަށް އެންމެ ކައިރިން ފެންނަން އޮތް ފޮތިގަނޑު ދިއްކޮށްލިއެވެ. އެއީ އަތްދޮވެގެން އަތް ފޮހެން ބޭނުންކުރަން އަޅުވާފައި އޮންނަ އެކަމަށް ޚާއްޞަ ތުވާލިވައްތަރުގެ އެއްޗެކެވެ. ނަމަވެސް އެއްޗަކީ ކޯޗެއްތޯ ބަލާކަށް އެއިން އެކަކުގެވެސް ހެއެއް މިވަގުތަކު ނެތެވެ. ނަވީން އަތް އަޅައިގެން ހުންނައިރުވެސް، ބިއްލޫރިގަނޑު ވަންދިމާލުން އިނާގެ ކަރުދަށުން ލޭތައް ފައިބަނީ ބޮކި ޖަހާފައެވެ.\nއިނާގެ ހިތް ބިރުގަނެ ހާސްވަމުން ދިޔައެވެ. އިނާގެ ހަރަކާތްތަކުން އެކަން ސާބިތުވަމުން ދިޔައެވެ.\nދިލްމާގެ ރުއިމުގެ އަޑަށް ދުވެފައި އައީ ޝީލާ އެކަންޏެއް ނޫންވެ. ޝީލާގެ ފަހަތުން އެހެން އެންމެންވެސް އައެވެ.\n"މަގޭ ދަރި........ކިހިނެއްވީ.....އަޅެ ޚާލިދު ....." ޝީލާއަށް އައިސް ބަދިގެއަށް ވަދެވުމާއެކު ރޮއިގަނެވިއްޖެއެވެ.\nދެކަކޫ ޖަހައިގެން އިން ނަވީންއާއި ނަވީންގެ އަތުތެރޭގައި ހިފެހެއްޓިފައި އޮތް އިނާ ފެނުމުން ދުވެފައި ގޮސް އިނާގެ ގައިގަ އެތަން މިތަނުގައި ފިރުމަމުން ބަލަން ފެށިއެވެ. އިނާގެ ކަރުދަށުން ފައިބަމުން ދިޔަ ލޭތަކުން އިނާގެ މެއާއި އަދި ތިބި ދިމާލުން ބިންމަތިވެސް ވަނީ ކުލަ ހިފާފައެވެ. ޝީލާގެ ބޮލަށް އެނބުރުން އެރިއެވެ. އެހީއަކަށް އެދި ގޮވުނީ އެންމެ ކައިރީގައި ހުރި އޭނަގެ ފިރިމީހާއަށެވެ.\nޚާލިދު އަކީ އޮޕަރޭޝަން ޑޮކްޓަރެއް ކަމަކު އަމިއްލަ ދަރިފުޅުގެ ގައިން އެހާ ގިނަ ލޭ ފައިބަމުން ދިޔަތަން ފެނިފައި ހިތުގައި ބިރެއް ހިނގައިފިއެވެ. އިނާ ކައިރިން ބިންމަތީގައި އޮތް، އެއް އިންޗީގެ ބޯމިން ހުރި ބިއްލޫރިގަނޑާއި، އިނާގެ ކަނދުރާއިން ފައިބަމުން ދާ ލޭތަކުން، ވެގެން މިއުޅެނީ ކިހިނެއްކަން، މީހެއްގެ ބުނުމަކާ ނުލާވެސް ޚާލިދުއަށް އެނގިލައްވައިފިއެވެ.\nއެ ބިއްލޫރިގަނޑު ވަދެފައި ހުރި ދިމާލުން އެތެރެ ހުންނާނެ ގޮތް ޚާލިދުއަށް ހިތުދަސް މަންޒަރެއްހެން އެނގޭތީ، އެއީ ކިހާ ބޮޑު ނުރައްކަލެއްކަން އެނގެނީ ޚާލިދު އަށެވެ.\n"ނިކަން އަވަހަށް ކާރު ނެރެން ބުނެބަލަ ޒާހިރު ކައިރީ. އަވަސް........" އިތުރު ވާހަކައެއް ދެއްކުމަކާވެސް ނުލާ ޚާލިދު އެދުނީ މިކަމަށެވެ. ބަލާކަށް ނުހުރެ އެކަމާއިގެން އުޅެގަތީ ނިޒާރެވެ. އެމީހުންގެ އެރޭގެ މެހްމާނެވެ.\nޒާހިރު ގޮސް ހޮސްޕިޓަލްގެ ގޯތިތެރެއަށް ކާރު މަޑުކުރުމާއެކު އިނާ އަތުލަފިކޮށްގެން ޚާލިދު ކާރުންފައިބަން ފެށިއެވެ. އިމަރޖެންސީ ރޫމަކީ އެ ހޮސްޕިޓަލްގެ އެންމެ ފުރަތަމަ ކޮޓަރިއަށްވުން އެއީ ނަސީބެކެވެ. ތަނުގެ މެނޭޖްމަންޓުން ކޮށްފައި ހުރި ވިސްނުންތެރި ކަމެކެވެ. ނަވީންއާއި ޝީލާގެ އިތުރުން ހޮސްޕިޓަލުގެ މަސައްކަތު ދެމީހެއްގެ އެހީއާއެކު އެމަރޖެންސީ ރޫމަށް އިނާ ވައްދައިފިއެވެ.\n"ކިހިނެއްތޯ ވީ..............؟؟" އިމަރޖެންސީ ރޫމަށް އިނާއާއެކު ވަން ޝީލާއަށް އެތާ ނުހުރެވިގެން ނުކުމެލި ވަގުތު އެތާ ބޭރުގައި ހުރި މީހަކު މިހެން އަހާލުމުން ޝީލާ ބަލާލިއިރު އެއީ އޭނަ ދަންނަ މީހެއްވެސް ނޫނެވެ. ދެން ބަލާލެވުނީ އޭނަގެ އަމިއްލަ ހެދުމަށެވެ.\nޝީލާގެ ހެދުމާއި ދެއަތުގެ އެތަން މިތަނުގައި ހޭކިފައި ހުރި ލޭ ފެނުމުން ނުދަންނަ މީހަކުވިޔަސް އެހެން އަހާނެކަން ގައިމެވެ. އެހާވެސް ގިނައިން އޭނަގެ ހެދުމުގައިވެސް ލޭ އެބަހުއްޓެވެ.\n"ދަރިފުޅުގެ ކަރަށް ބިއްލޫރިގަނޑެއް ހެރިގެން ލޭ އަންނަނީ........." އެ ނުދަންނަ ޒުވާނާއަށް ޖަވާބުދިނުމުގެ ގޮތުން ޝީލާ ކުރުގޮތަކަށް ބުނެލިއެވެ.\n"މިތާ އިހަށް އިށީންނަވާ..........." ކައިރީގައި ހުރި ގޮނޑިބަރިއަށް އިޝާރާތް ކުރަމުން އޯގާތެރިކަމާއެކު އެ ޒުވާނާ ތަން ދެއްކިއެވެ. އިތުރު ސުވާލެއް ނުކުރީ ވިސްނުން ރަނގަޅު މީހަކަށްވުމުންކަމުގައި ޝީލާއަށް ގަބޫލު ކުރެވުނެވެ.\nއިމަޖެންސީ ރޫމަށް އިނާ ވެއްދިތާ މާގިނައިރެއް ނުވެއެވެ. ޝީލާއަށް ފެނުނީ ދެ ތިން ޑޮކްޓަރަކު ވަރަށް ބާރުބާރަށް ހިނގާލާފައި ގޮސް އެތަނަށް ވަން ތަނެވެ. ފަހަތުން ގޮސް ދެތިން ނަރުހަކުވެސް ވަނެވެ. ޝީލާގެ މެއަށް ފިނިވަމުން ދިޔައެވެ.\n"ކިހިނެއް ހަދަނީ މިހާރު......." ޑޮކްޓަރުންނާއި ނަރުހުން ގޮސް ވަންތާ މާގިނައިރެއް ނުވެ ނަވީން ނުކުތްތަން ފެނުމުން އަވަސް އަވަހަށް ޝީލާއަށް އަހާލެވުނެވެ.\n"އެތަން ފަހަން ވެގެން އުޅެނީ.....ނިދާ އިންޖެކްޝަނެއް ޖަހައިފި މިހާރު......" ނަވީން ކިޔައިދިނެވެ.\n"ނިދާ އިންޖެކްޝަނެއް ކީއްކުރަން ޖަހަނީ....ޚާލިދު ކޮބާ.....ޚާލިދުއަށް ގޮވާބަލަ...." ޝީލާގެ ހިތް ވަނީ ވަރަށް ބޮޑަށް ބިރުގެންފައިކަން ޔަގީނެވެ.\n"އެއީ އެއްވެސްކަމެއްނޫނޭ....ޚާލިދު ނުކުންނަވާނެ އިރުކޮޅަކުން....ފަހަން ގެންދަނީ އެކޮޅަށް.....މިހާރު އޮތީ ލޭމަނާކޮށްފަ....ދައްތަ އިހަށް އިށީނދެލާ......" ޝީލާ ކަންބޮޑުވެފައިވާވަރު ފެނުމުން ޝީލާގެ ދެކޮނޑުގައި ހިފައި ގޮނޑީގައި ބައިންދަމުން ނަވީން ވިސްނައި ދިނެވެ.\nނަވީން ބުނީ ތެދެކެވެ. މާގިނައިރެއް ނުވެ އިމަޖެންސީ ރޫމް ކައިރިއަށް ބަލިމީހުން އުފުލާކަހަލަ އެނދެއް ގެނެއްސިއެވެ. އެ އެނދު ގެނައި މަސައްކަތު ދެމީހުން މަޑުކޮށްލައިގެން ތިބީ އެތެރެއިން ލިބޭނެ އިޝާރާތަކަށް ކަހަލައެވެ. ނަރުހަކު ނުކުމެ ބުނެލި އެއްޗަކަށް އެ ދެމީހުންވެގެން އެމަރޖެންސީ ކޮޓަރިއަށް އެނދުވައްދައިފިއެވެ.\nހިނދުކޮޅެއްގެ ތެރޭގައި އެ އެނދު އިމަޖެންސީ ކޮޓަރިން ނެރުނު އިރު ހުދުފޮތިގަނޑަކުން ގައިމަތި ނިވާކޮށްފައި އޮތް އިނާ އޮތީ އެ އެނދުގައެވެ. ކަރުގެ ވަށައިގެން އެއްޗިހިތަކެއް އޮޅާ ލޭމަނާކޮށްފައި ވެއެވެ. ނަމަވެސް އިނާ އޮތް ދިމާލުން އެނދުގައިވެސް ހުސް ލެއެވެ. އިނާގެ އެނދު ނެރުމުން އެ އެނދުގެ ފަހަތުން ނިކުތް ޚާލިދު އާއެކު ނަވީން އާއި ޝީލާއަށްވެސް ހިނގައިގަނެވުނެވެ.\nއަވަސް އަވަސް ހަރަކާތްތަކަކާއެކު ކުރިމަތިން ފެންނަ މަންޒަރުތައް ބަލަން އެކި ދިމަދިމާލުން މީހުން ކަރުދިގުކުރަމުން ދިޔައެވެ. އޭގެ ތެރޭގައި ޝީލާ ކައިރިން ވީ ކީއްތޯ އެހި ޒުވާނާވެސް ހުއްޓެވެ. އިށީނދެ އިން ގޮނޑިން ތެދުވެ ބަލަހައްޓައިގެން އޭނަވެސް ހުއްޓެވެ.\n"އިނާއަށް ކިހިނެއްވީ ޚާލިދު....ކީކޯ ޑޮކްޓަރުން ބުނީ...." ޚާލިދު ނިކުމޭތޯ ބަލަބަލާ ހުރި ޝީލާއަށް ޚާލިދު ފެނުމާއެކު ގޮސް އަތުގައި ހިފައިގެން އެމީހުންގެ ދަރިފުޅުގެ ހާލާއި ބެހޭ ގޮތުން ސުވާލުތައް ކުރަން ފެށިއެވެ.\n"ފަހަން ޖެހެނީ.....އެތެރެއިންވެސް ފަހަންޖެހޭހެން ހީވަނީ.....އެހެންވެ....." އޭނަގެ އަތުގައި ޝީލާ ހިފާފައި ހުއިއިރުވެސް ހިނގަމުން ކުރިއަށް ދިޔަ ޚާލިދު ކިޔައިދިނެވެ. ޝީލާ ދައްކާ ވާހަކަ އަޑުއިވުނެއް ކަމަކު އޭނަގެ ސިކުނޑީގައި ހިނގަމުން ދަނީ އިނާއަށް ދިމާވެދާނެ ނުރައްކަލަކާ ދޭތެރޭ ވިސްނޭ ވިސްނުން ތަކެކެވެ. އިމަރޖެންސީ ރޫމްތެރޭގައި ކުރެވުނު ބަހުސްތަކުގެ ޚިޔާލެވެ.\n"ރަނގަޅުވާނެ ދޯ އިނާ....ޚާލިދު.....؟؟" ޝީލާގެ ހިތް ބިރުގެންފައިވާވަރުން އަމިއްލަ ހިތް އެދޭގޮތުގެ ޔަގީންކަން ހޯދަން ޚާލިދު ކައިރިން ތަކުރާރުކޮށް އެހުނެވެ. ޚާލިދުއަށް އޭނަގެ ލޯބިވާ އަނބިމީހާގެ މޫނަށް ބަލާލެވުނީ އެވަގުތުއެވެ.\n"އާނ.....އިރާދަކުރެއްވިއްޔާ ރަނގަޅުވާނެ....މިތާ މަޑުކޮށްލާ....ނަވީން....ދައްތަކައިރީ މަޑުކޮށްލަދެއްޗޭ...." ޝީލާގެ ކަންބޮޑުވުން ޚާލިދަށް އަދި އެ ފާހަގަ ކުރެވުނީއެވެ. ޝީލާގެ ކޮނޑުގައި ފިރުމަމުން އިނާ ރަނގަޅުވާނެކަމަށް ބުނެފައި އޮޕަރޭޝަން ތިއޭޓަރުކައިރީ ބޭރުގައި ހުރި ގޮނޑިއެއްގައި ޝީލާ ބައިންދާފައި އޯގާތެރިކަމާއެކު ހިތްވަރު ދީފައި ޚާލިދު ދިޔައީއެވެ. ޝީލާއަށް ސަމާލުވުމަށް ނަވީންއަށް އިޝާރާތް ކޮށްފައެވެ.\nއިނާގެ އެނދު އެ ގެންދިޔަ ގޮތަށް ގޮސް ވެއްދީ އޮޕަރޭޝަން ތިއޭޓަރަށެވެ. ވަދެވުނީ ޚާލިދުއަށް އެކަނި ކަމުން މިފަހަރުވެސް ނަވީން އާއި ޝީލާއަށް ޖެހުނީ ބިރުގެންފައިވާ ހިތަކާއި އެކު ބެރުގައި މަޑުކޮށްލާށެވެ. ހިތުގެ އަޑިން ދުޢާ ކޮށްލަކޮށްލާ ތިބެވުނީ އިނާގެ ފުރާނަ ސަލާމަތް ކުރައްވާތޯއެވެ. މިހާރު ވެފައިވާ ގެއްލުމަށްވުރެ ބޮޑު ގެއްލުމެއް ކުރިމަތިނުކުރައްވާތޯއެވެ.\nފަސްވަރަކަށް މިނެޓް ވެސް ވެގެން ދިޔައީ ފަސް ގަޑިއިރު ކަމަށެވެ. އެހާވެސް ވަގުތު ދިގެވެ. އެތެރެއަށް ވަން ޚާލިދުގެ ޚަބަރެއް ނުވުމުން އެންމެންވެސް ތިބީ ކަންބޮޑުވެފައެވެ. ޚާލިދު އަކީ ޑޮކްޓަރެއް ކަމަކު އަމިއްލަ ދަރިއަކުގެ އޮޕަރޭޝަނެއްގައި އެތާގައި ޚާލިދު ނުބަހައްޓާނެކަން އެދެމީހުންނަށްވެސް އެނގެއެވެ. އެހެންކަމުން ޚާލިދު ނުނުކުމެ އެ ހޭދަވާ ކޮންމެ މިނެޓަކީ އިނާއާއި ދޭތެރޭ ގޮތް ނިންމަން ނޭނގިގެން އެމީހުން ހޭދަކުރާ ވަގުތެއްކަމުގައި ނޫނީ ނުވާނެކަމަށް އެދެމީހުންގެ ހިތަށްވެސް އަރަމުން ދިޔައެވެ.\nކުއްލިއަކަށް ފޯން ރިންގުވާން ފެށިއެވެ. ޝީލާގެ ފޯނެވެ.\n"ޚާލިދު ކަންނޭނގެ......." އަމިއްލަ އަމިއްލައަށް މިހެން ބުނެލާފައި ޝީލާ ފޯން ނަގައިފިއެވެ. ނަމަވެސް ފޯން އަށް ޖަވާބު ދިނުމުގެ ކުރިން އެ ގުޅަނީ ކާކުކަން އެނގުމުން ޝީލާގެ މޫނުމަތިން ކަންބޮޑުވުން ފާޅުވެގެން ދިޔައެވެ.\nސުވާލުގެ ބެލުމަކުން ނަވީން ބަލާލިއެވެ.\n"ޒިޔާދު އެގުޅަނީ.....އަހަންނަކަށް ނޭނގެ މި ފޯނަށް ދޭނެ ޖަވާބެއް......" ލިބިފައިވާ ހާސްކަމުގެ ތެރެއަށް ޒިޔާދުގެ ފޯން އައުމުން ގަސްދަކާ ނުލާ ޝީލާއަށް އޭނަގެ ފޯން ދެވުނީ ނަވީންގެ އަތަށެވެ. އަދި ގޮނޑިން ތެދުވެގެން ދުރަށްވެސް ޝީލާ ދިޔައީއެވެ.\nނަވީންއަކަށް ހަދާނެ އެއްޗެއް ނޭނގެއެވެ. ފޯން ރިންގު ވަނީއެވެ.\nޝީލާ ހުރީ ގޮސް މާ ދުރުގައެވެ. ހަދަންވީ ގޮތެއް ނޭނގިފައެވެ.\n"ހަލޯވ.....ޒިޔާދު...." ނަވީން އެންމެ ފަހުން އެ ފޯނަށް ޖަވާބު ދިނީއެވެ. ތިންވަރަކަށް ފޫޓް ދުރުގައި ހުރި ޝީލާއަށް މި އަޑު އިވުނެވެ. ނަމަވެސް އެއީ މައްސަލައަކަށް ވެދާނެ ކަމަކަށް މި ގަޑިއަކު ޝީލާއަކަށް ނުވިސްނޭނެއެވެ.\n"މިއީ ނަވީން..........އިނާ ....ވަރަށް ކުއްލި އެކްސިޑެންޓެއް އިނާ ވެގެން ހޮސްޕިޓަލަށް ގެނެސްގެން މި އުޅެނީ." ވެގެން އުޅޭ ގޮތް ނަވީން ކިޔާދޭން ފެށިއެވެ.\n"އިނާއަށް ކިހިނެއްވީ؟" ޒިޔާދުގެ ސުވާލަކީވެސް އެއީއެވެ.\n"އިނާ.........މިކްސްޗަރު ނަގަނިކޮށް ތަޅައިގެން ގޮސް ބިއްލޫރިގަނޑެއް ކަރުދަށަށް ހެރިގެން...." އޭނަގެ ސަބަބުން ވީ ކަމެކޭ ޒިޔާދު ކައިރީ ބުނާނެ ހިތްވަރެއް ނަވީންއަކަށް ނުލިބުނެވެ.\n"ކޮބާ ދައްތަ.............؟" އިނާއަށް ލިބުނު ގެއްލުމުގެ ވާހަކައާއި ބެހޭ ގޮތުން ސުވާލު ކުރުމުގެ ބަދަލުގައި ޒިޔާދު ކުރީ މި ސުވާލެވެ.\n"އެބައުޅޭ.....އެކަމަކު ދައްތަ މިގަޑީގަ ވަރަށް ކަންބޮޑުވެފަ ހުރީ. " އިނާއާއި ދޭތެރޭގައި ޒިޔާދުގެ މާ ބޮޑު ސަމާލުކަމެއް ނެތުމުން އެކަމާ ވިސްނާލެވުނު ނަމަވެސް އެހެން އެހޭކަށް ނަވީނަށް ނޯންނާނެތީ ޒިޔާދު ކުރި ސުވާލަކަށް ވިއްޔާ ނަވީންވެސް ދިޔައީ ޖަވާބު ދެމުންނެވެ.\n"ދައްތަ ހުރެގެން ދައްތަ ތަ ތި ފޯން ދިނީ" ޒިޔާދުގެ ސުވާލުތައް ވަރަށް ގިނައެވެ.\n"ދޭކަށް ދިނީކީ ނޫންކަންނޭނގެ. ޒިޔާދުއަށް މި ވާހަކަ އެނގެން ޖެހޭނެހެން ހީވާތީ ފޯން ނެގީ." ޒިޔާދު ޖައްސަން ފެށި މައްސަލަ ތަކަކުން ނަވީންއަށް އުނދަގޫ ވިއެވެ. އެހެންކަމުން ވާހަކަ ދެއްކުނީވެސް ފާޑަކަށެވެ.\n"މިހާރު އިނާ ކޮބާ.........ބޭބެ ކޮބާ....؟" ޒިޔާދު ހީވަނީ ގޭގައި ގެންގުޅޭ ނޯކަރަކާ ސުވާލު ކުރާހެންނެވެ.\n"އޮޕަރޭޝަން ތިއޭޓަރުގަ ވީ......ޚާލިދު އެބަހުންނެވި އެތެރޭގަ." ނަވީންއަށް ޒިޔާދު ދެކެ ފޫހި ވެވުނެވެ.\n"ފޯން ދީބަލަ ދައްތަ އަތަށް....." ޝީލާ އެ ފޯނަށް ޖަވާބު ނުދިނުމުން އޭގެއިންވެސް މާނައެއް ކުރާކަށް ޒިޔާދުއަށް ނޭނގުނު ކަހަލައެވެ. ނަމަވެސް އިތުރު އެއްޗެއް އެކަމާއި ބެހޭ ގޮތުން އޭނަ ބުނުން ރަނގަޅުހެނެއް ހިއެއް ނުވާތީ ނަވީން ފޯން ހިފައިގެން ގޮސް ޝީލާއަތަށް ދިއްކޮށްލިއެވެ. ނަމަވެސް ފޯން އަތުލުމުގެ ބަދަލުގައި ދެންވެސް ޝީލާ ހުރީއެވެ. ފޯނަށް ޖަވާބު ދިނީ އިރުކޮޅަކުންނެވެ.\n"އިނާ ފޯނަށް ގުޅާ ގުޅާ ނުނެގީމަ ދައްތަގެ ފޯނަށް މިގުޅީ. ނަވީން ބުނެފި ވީ ގޮތް." ޝީލާ ހަލޯވ އޭ ގޮވާލުމުން ޒިޔާދު ކިޔައިދޭން ފެށިއެވެ.\n"ޒިޔާދުއަށް ނުވެސް އާދެވޭނެދޯ. އިއްޔެ ވިއްޔާ ދިޔައީ. ކިހާ ދެރަ. ޒިޔާދު ހުރިނަމަވެސް އިނާއަށް ހިތްވަރެއް ލިބުނީސް." ޝީލާގެ ކަންބޮޑުވުން ހުރީ މުޅިންވެސް އިނާއާއި ދޭތެރޭގައެވެ.\n"މިހާވަރުން މިގުޅީވެސް އެހެންވެ. މިހާރު މިހިރީ އެއަރޕޯރޓްގަ ލަންކާއަށް ފުރަންވެގެން. ވަރަށް އިމަޖެންސީކަމެއް ޖެހިގެން ހަމަ ކުއްލިއަކަށް ފުރަންޖެހުނީ. ޒިޔާދުގެ ވާހަކައިގެ ހަގީގަތެއް އަޑުއަހާ މީހަކަށް ނޭނގޭނެއެވެ. ނަމަވެސް ޒިޔާދު ދެއްކި ވާހަކައިގެ ބަސްމަގާއި ރާގުގައި ވަނީ ސީރިއަސް ގޮތެވެ.\n"އެހެންތަ ކިހާ ދެރަ.......... ދައްތަމެނަށް އެނގޭ ޒިޔާދުއަށް އާދެވޭނެނަމަ އިނާކައިރިއަށް ޒިޔާދު އަންނާނެކަން. ކަންބޮޑުނުވޭ. ދައްތަމެން މިތިބީ އިނާ ކައިރީ. އިރާދަކުރެއްވިއްޔާ އިތުރު ގޯހެއް ނުވާނެ." މިހުރިހާއިރު އަމިއްލަ ހިތަށް ވިސްނައިދެމުން ދިޔަ ގޮތަށް ޒިޔާދުއަށްވެސް ޝީލާ ބުނެދިނެވެ.\n"މާދަން ހަވީރު އާދެވޭނެ. އަންނަގޮތަށް ފުރާނީ ތިކޮޅަށް. އިނާއަށް އަޅުގަނޑުގެ ސަލާމް ބުނެދޭތި. މި ދަތުރު ނުގޮސް ވާނެ އެއްވެސް ގޮތެއް އޮތްނަމަ އެކަމެއް އަޅުގަނޑު ކުރާނަން. އެކަމަކު ހަމަ...." ވާހަކައިގެ ކުރިން ބުނިބައި ބުނިއިރު އަޑުގައި އެއްވެސް ހަމްދަރްދީއެއް އަދި ލަސްވެގެން އުޅޭ ގޮތް ނެތް ކަމުގައި ވިޔަސް، ފަހަތުބައި ބުނެލިއިރު ރާގު ވަރަށް ތަފާތެވެ.\n"ދައްތަމެނަށްވެސް ތިކަން އެނގޭ. މިވަގުތު ބޭނުންވަނީ އިނާއަށް ހެޔޮ ދުޢާކޮށްދިނުން. ޒިޔާދު އެކަން ކޮށްދޭނެކަން ޔަގީން. ކަންބޮޑު ނުވޭ. އިރާދަކުރެއްވިއްޔާ ހުރިހާކަމެއްވެސް ރަނގަޅުވާނެ." އެއްފަހަރު ނަވީންއަށް އަނެއްފަހަރު އޮޕަރޭޝަން ތިއޭޓަރަށް ބަލަމުން ޝީލާ ވާހަކަ ދެއްކިއެވެ.\nPosted on 2011-04-06 11:11:35 | Report this Comment\nހާދަ ރަނގަޅޭ ސޮފް.. ވަރަށް ރީތި މިބައި ވެސް.. thanksalods.. hope everything gonna be fine with you soon.. our prayers are always with you sofs.. you take good care\nފަތިސްތަރި: ޝުކުރިއްޔާ ރިއު...........އުފާކުރަން ރިއުމެން ކުދިން އަދިވެސް ސޮފާއާއެކުގައި ވާތީ.........ވަރަށް ބޮޑަށް ޝުކުރިއްޔާ!!!\nPosted on 2011-04-06 11:13:08 | Report this Comment\nމި ވާހަކައިގެ މި ބައި ގެނެސްމިދިނީ ޢާއްމުކޮށް އެންމެންނަށް......އެކަމަކު ޚާއްޞަކޮށް ސޮފާގެ ރަހްމަތްތެރި "އައިސްތު" އަށާއި "އައިންތު" އަށް. ކުންނާރުކޮޅު ލިބުނު އިނގޭ އައިންތު. ވަރަށް މީރު.....ތަންކޮޅެއް ހުތްވީމަ މައްސަލައަކީ.......ދެންފަހަރަކުން ތަންކޮޅެއް ހުތް މަދުން އަޅައްޗޭ......ހެހެހެހެހެހެހެހހެ..........ވަރަށް ބޮޑަށް ޝުކުރިއްޔާ....!!!\nޝިއު: ސޮފާ! ޝިއު އަކަށް ނެތް ތަ ކުންނާރު ކޮޅެއް..ހެހެހެހެހ ވަރަށް ސަޅި އިގޭ މިބައިވެސް ދެން ކޮން އިރަކުން އަނެއްބައި އަޕް ކޮށް ދޭނީ\nPosted on 2011-04-06 11:14:06 | Report this Comment\nއަޅެ ހާދަލަހަކުން އަނެއްކާ ކޮންކަހަލަ ކަމެއް ދިމާވީބާ؟ ވާހަކަޔާ ގުޅުންހުރި މައްސަލައެއްތަ؟\nފަތިސްތަރި: ނޫނޭ ހައްޖަ..........ވާހަކަޔާއި ގުޅުން ހުރިއެއް ނޫން. ސޮފާއާއި ގުޅުން ހުރިކަމެއް އެއީ........އެކަމަކު ބަލާނަން އަނެއްކާވެސް މިހިސާބުން ކުރިއަށް ދެވޭތޯ.\nPosted on 2011-04-06 11:45:33 | Report this Comment\nސޮފާ ހާދަ ލަހަކުން ، މާ ބިޒީ ދުވަސްކޮޅަކީތަ؟؟ ވަރަށް ނައިސް މި ޕާޓްވެސް ، އުއްމީދު ކުރަން އަނެއްބައި އަވަހަށް އަޕްލޯޑް ކޮށްދޭނެކަމަށް :)))))))))\nފަތިސްތަރި: ދޯ.........މާ ދެން ލަސް.......ދެ ހަފްތާ އާއި ދެގަޑިއިރު ވެއްޖެ ވިއްޔަ އަޕް ކުރެވުނުއިރު.......ސޮފާގެވެސް އުއްމީދަކީ އަނެއްބައި އަވަހަށް އަޕްވުން. މަސައްކަތް ކުރާނަން އިނގޭ.\nPosted on 2011-04-06 12:06:27 | Report this Comment\nދިމާވި ސަބަބަކާހެދި މި ވާހަކަ ކުރިއަށް ނުގެންދެވި މެދުކަނޑާލެވިފައިވާތީ ހުރިހާ ކިއުންތެރިންގެ ކިބައިންވެސް ވަރަށް ބޮޑަށް މައާފަށް އެދެން. މައްސަލަ ހައްލުވިހާ އަވަހަކަށް ވާހަކަ އާއިގެން ކުރިއަށް ދާނަން އިރާދަކުރެއްވިއްޔާ.\nނާނު: ތި ބުނީ އަދިވެސް މައްސަލަ ހައްލު ނުވަނީ އޭތަ؟؟ އަނެއް ބަޔަށް އެބަ އިންތިޒާރު ކުރަން ވަރަށް ބޮޑަށް.. ޤާނޫނީ މައްސަލަ އަކަށް ނުވާނެ ކަމަށް އުއްމީދު ކުރަން.. ހެހެހެހ\nފަތިސްތަރި: ހެހެެހެހެެެހެ...........ގާނޫނީ މައްސަލައަކަށް ނުވާނެހެން ހީވަނީ.....ޝުކުރިއްޔާ ނާނު.\nޝިއު: ގާނޫނީ މައްސަލައަކަށް ނުވާނެ ދޯ ސޮލާ\nPosted on 2011-04-06 15:20:20 | Report this Comment\nއެންމެ ފުރަތަމަ ކުރަންޖެހޭ ނުވަތަ ބުނަން ޖެހޭ ވާހަކައެއްނު އެންމެ ފަހުން ތިބުނީ ދޯ1 ވ ސަޅި، އެކަމް މިފަހަރުގެ ބޮޑު މައްސަލައަކީ ވާހަކަ މާބޮޑަށް ލަސްވީމައި، ކިރިޔާވެސް ވައްޏާއި އަހަރެމެން ލައްވާ އެހާ ދިގު އިންތިޒާރު ނުކުރުވައްޗޭ އިނގޭ ދޫނީ.\nފަތިސްތަރި: ލައްބަ..........ކިރިޔާވެސް ވަންޏާ އެހެން ނަހަދާނަން. މިހާ ދވަސްކޮށްފައި ގެނެސްދިން އިރުވެސް ލަޔާލް މެން ކުދިން ސޮފާ ދޫކޮށްފައި ނުދިޔަކަމަށްޓަކައި ވަރަށް އުފާކުރަން. މިހާ "ދަތިކޮށް" އުޅެމުންވެސް ވާހަކަ ލިޔަން ލިބޭހާވެސް ހިތްވަރަކީ ސޮފާގެ ވާހަކަ ކިއުންތެރިންގެ ފަރާތުން ލިބޭ ކޮމެންޓްތައް. ލަޔާލް އަށްވެސް އަދި ލަޔާލް ފަދަ އެހެން ހުރިހާ ކިއުންތެރިންނަށްވެސް ވވވވވވވވވވވވވވވ ބޮޑަށް ޝުކުރިއްޔާ....!!!\nPosted on 2011-04-06 15:52:55 | Report this Comment\nވާހަކ ގެނެސް ނުދީގެން ވަރަށް ރުޅިއައިސް ހުއްޓާ ތިގެނެސް ދިނީ އަވަހަށް އަޕްލޯޑް ކޮށްދީ ޕްލީސް\nފަތިސްތަރި: އެހެން ނަހަދާ އަފޫ........އެއްކޮށް ރުޅި ނައަންނައްޗޭ އަފޫ.........އެކަމަކު ކުޑަކޮށް ރުޅިއައުމުގެ ހައްގު އޮންނާނެ ކޮންމެ ކިއުންތެރިއަކަށްވެސް..........އެހާ ލަސްވމަ ދޯ.........!!!\nPosted on 2011-04-06 17:19:56 | Report this Comment\nފަތިސްތަރީގެ ވިދުން އަބަދުވެސް ގަދަވާނެ. އެކަމަކު ހިނދު ކޮޅަކަށް. އަނެއްކާވެސް ޖެހޭނީ އެ ވިދުމަށް އެތައް އިރަކުއިންތިޒާރުކުރަން. ޔަޤީންވާ ކަމަކީ ފަތިސްތަރި ނާރާ ހަމަ އެންމެ ރެއެއްވެސް ނުދާނެކަން. ހަމަ އެހެން ޞޮފާ އަށްވެސް މިވަނީ ދޯ. އަހަރެމެން މިތިބެނީ ތި ތަރީގެ ވިދުވަރަށް އެދި އެދި. އެކަމަކު މިޖެހެނީ އިންތިޒާރުކުރަން އަބަދުވެސް. ތަންކޮޅެއް އަވަސް އަވަހަށް ވާހަކަ އަޕް ކޮށްބަލަ ފަތިސް ތަރިޔާ. ރީއްޗޭ މިވާހަކަ. އެކަމަކު މި ބައިގަ ކުޑަ ކުޑަ ހާދިސާ އެއް މާދިގުކޮށް ގެނެސްފަ މިވަނީ. އެހެންވެ ތަންކޮޅެއް ރުޅި ގަދަވެފަ މީނީ. ޞޮފާ ގެ ކިބައިގައި ވާހަކަ ލިޔުމުގެ ހުނަރު އެބަހުރި. ވަރަށް މޮޅު. ހީވަނީ ޒާތީ ދިރިއުޅުމުގައި މާ ބުރަކޮށް އުޅެންޖެހޭތީ ވާހަކަ އަށްވެސް ލޮޑުކަމެއް އަންނަމުން ދާހެން..އެހެން ނުހަދާ ދަރިޔާ..ކީޕް އިޓް އަޕް !!!!!!!!!!!!!!!!!!\nފަތިސްތަރި: ހާދަ މޮޅު ބަސްކޮޅެކޭ ހުވަފެން ލިޔެފަ މިހިރީ. މިބުނީ ފުރަތަމަ2ލައިން އިނގޭ.........ވަރަށް މޮޅަށް ފަތިސްތަރީގެ ބިހޭވިއަރ އެބައެނގޭ ދޯ..........އެނީވޭސް..........ޝުކުރިއްޔާ އިނގޭ ތި ބަސްކޮޅަށް. ވަރަށް އުފާކޮށްފިން. ތިބުނިހެން ހަގީގަތުގައިވެސް ސޮފާގެ ޒާތީ ދިރިއުޅުމުގެ ކަންތައްތައް ސޮފާގެ ސިކުނޑި މުޅިން ލޮޑުކޮށްލައިފި..........މުޅީން........!!! އެކަމަކުވެސް މަސައްކަތް ކުރާނަން. އުއްމީދުކުރަން ތި ކިއުންތެރިޔާ އަބަދުވެސް ސޮފާއަށް ހިތްވަރުދޭން ހުންނާނެ ކަމަށް.\nPosted on 2011-04-06 18:36:01 | Report this Comment\nމީ ކުންނާރު ފޮނުވި އައިންތުއެއްނޫން އިގޭ ސޮފް. މުރާސިލް ހުޅުވާލާ ކޮންމެ ފަހަރަކުވެސް ހިތަށްއަރާ އަޅެ ފޯން ކޯލް އަޕް ވެފަ އިންނަ ނަމައޭ. ވަރަށް އުފާވެއްޖެ އަޕްވެފަ އިނީމަ. ވަރަށް ބޮޑަށް ޝުކުރިއްޔާ.\nފަތިސްތަރި: ހެހެހެހެ..........ކުންނާރު ނުފޮނުވިޔަސް ތި އައިންތުގެ ހުރި ޚާއްޞަ ކަންވެސް ވަކި ކުޑައެއް ނުވާނެ އިނގޭ. ސޮފާއަށް ތި އައިންތުވެސް ވަރަށް މުހިއްމު. ވަރަށް އުފާވެއްޖެ އައިންތުގެ ކޮމެންޓުން. މުރާސިލް ހުޅުވާލާ ކޮންމެ ފަހަރަކު ސޮފާގެ ވާހަކައިގެ މަތިން ހަނދާންވާ ވާހަކަ ބުނީމަ އެނގިއްޖެ އައިންތުއަށް އެ ވާހަކަ ވ. ކަމުދާކަން. ވަރަށް ބޮޑަށް ޝުކުރިއްޔާ. ދެންވެސް ބަލާނަން އަވަސް ކުރެވޭތޯ.......އިނގޭ.\nPosted on 2011-04-06 19:27:08 | Report this Comment\nވ ސަޅި..މިބައިވެސް.....އުއްމީދުކުރަން ވީހާވެސް އަވަހަކަށް މައްސަލަ ހައްލުވެ، ވާހަކަ އަޕްވާނެކަމަށް.....ވ ނައިސް (:\nފަތިސްތަރި: ޝުކުރިއްޔާ ފާތުން.............މަސައްކަތް ކުރާނަން.\nPosted on 2011-04-06 20:57:40 | Report this Comment\nނާސީބެއްނުން އެހާ ލަސް ނުކޮށް ގެނެސްދިން ކަމަށް... ވ ވ ވ ވ ވ ވ ސަޅި.....!! ބަޓް މާ ބޮޑަށް ވެސް ކުރީ މިބައި... ޕްލީޒް ދެން އަވަހަށް ގެނެސް ދެއްޗޭ އިނގޭ.. ސޮފާ އައް އެނގޭތަ...؟ ޝިފޫ ގެ ދޮންތަ އެންޑް ކަޒިން ސިސް ގެ ވެސް ފެވަރިޓް ވާހަކައަކީ މިވާހަކަ...


SunOnline: EPL: Aguero ge2record akaa eku City dhevana ah\nއަގުއޭރޯގެ ދެ ރެކޯޑަކާ އެކު ސިޓީ ދެވަނައަށް\nޢަބްދުﷲ އައިމަން 13 Jan 2020, 12:09\nސިޓީގެ ފޯވާޑް ސާޖިއޯ އަގުއޭރޯ ރޭ އެސްޓޮންވިލާ ކޮޅަށް ހެޓްރިކް ހެދުމަށްފަހު އުފާފާޅު ކުރަނީ --- ފޮޓޯ// ރުސެލް ގްރީވްސް\nއިނގިރޭސި ޕްރިމިއާ ލީގުގައި ރޭ މެންޗެސްޓާ ސިޓީގެ ސްޓްރައިކަރު ސާޖިއޯ އަގުއޭރޯ ހެދި ދެ ރެކޯޑަކާ އެކު އެސްޓޮން ވިލާ އަތުން މޮޅުވެ އެ ޓީމު ތާވަލުގެ ދެވަނައަށް ޖެހިލައިފަ އެވެ.\nއެސްޓޮންވިލާގެ ދަނޑުގައި ރޭ ކުޅުނު އެ މެޗުން އެންމެ ފަހުގެ ޗެމްޕިއަން ސިޓީ ކުރި ހޯދީ 1-6 ގެ ތަފާތު ބޮޑު ނަތީޖާއަކުންނެވެ. މި މޮޅާ އެކު ސިޓީން ތާވަލުގެ ދެވަނައަށް ޖެހިލީ ކުރިން އެ މަގާމުގައި އޮތް ލެސްޓާ ސިޓީން އެންމެ ފަހުން ކުޅުނު މެޗުގައި ސައުތަމްޓޮން އަތުން ބަލިވުމާ ގުޅިގެންނެވެ. ސިޓީ މިވަގުތު ދެވަނައިގައި 47 ޕޮއިންޓާ އެކު އޮތް އިރު ލިވަޕޫލް އެއްވަނައިގައި އޮތީ 61 ޕޮއިންޓާ އެކު އެވެ.\nތާވަލުގެ ފުލުގައި އޮތް އެސްޓޮންވިލާއާ ދެކޮޅަށް ރޭ ސިޓީން ވަރުގަދަ ސްކޮޑަކާ އެކު ނުކުން އިރު މެޗު އެއްކޮށް ޑޮމިނޭޓްކޮށްގެން ކުޅުނީ ސިޓީންނެވެ. އެ މެޗުގައި ސިޓީ ހޯދި މޮޅު އެންމެ ހާއްސަ ވަނީ މެޗުގައި ހެޓްރިކެއް ހަދައި އިނގިރޭސި ޕްރިމިއާ ލީގުގެ ދެ ރެކޯޑެއް މުގުރާލި އަގުއޭރޯ އެވެ.\nރޭގެ މެޗުގައި ދެއްކި ތަފާތު މޮޅު ކުޅުމަކާ އެކު އަގުއޭރޯ ހެދި ހެޓްރިކާ އެކު އޭނާ ވެގެން ގޮސްފައި ވަނީ އިނގިރޭސި ލީގުގައި އެންމެ ގިނަ ހެޓްރިކް ހެދި ކުޅުންތެރިޔާއަށެވެ. ލީގުގައި އަގުއޭރޯ 12 ވަނަ ހެޓްރިކް ރޭ ހަމަކުރި އިރު މީގެ ކުރިން އެންމެ ގިނަ ހެޓްރިކް ހެދުމުގެ ރެކޯޑް އޭނާއާ އެކު ހިއްސާކުރަމުން އައީ ނިއުކާސަލް ޔުނައިޓެޑްގެ ކުރީގެ ފޯވާޑް އެލަން ޝިއަރާއާ އެވެ.\nމީގެ އިތުރުން އަގުއޭރޯ ވަނީ ރޭ ޖެހި ގޯލުތަކާ އެކު ޕްރިމިއާ ލީގުގައި އެންމެ ގިނަ ގޯލު ޖެހި ބިދޭސީ ކުޅުންތެރިޔާގެ ރެކޯޑް ވެސް ގާއިމުކޮށްފަ އެވެ. އެގޮތުން އޭނާ ވަނީ އިނގިރޭސި ލީގުގައި މިހާތަނަށް 177 ގޯލު ޖަހައިފަ އެވެ. މީގެ ކުރިން އެ ރެކޯޑް އޮތީ 176 ގޯލާ އެކު އާސެނަލްގެ ކުރީގެ ފޯވާޑް ތިއަރީ އޮންރީ އަތުގަ އެވެ.\n"އަގުއޭރޯ އަކީ ހަމަ ލެޖެންޑެއް. އޭނާ އެކަން މިރޭ އެ ސާބިތުކޮށްދިނީ . އޮންރީ އަކީ މި ލީގުގައި މިހާތަނަށް ކުޅުނު އެންމެ މޮޅު އެއް ކުޅުންތެރިޔާ. އޭނާ ވެސް އަގުއޭރޯ މިރޭ އެ ހެދި ރެކޯޑާ މެދު ފަޙުރުވެރިވާނެ ކަން ޔަގީން،" އަގުއޭރޯގެ ރެކޯޑްތަކަށް ތައުރީފް ކުރަމުން ސިޓީގެ ކޯޗު ޕެޕް ގާޑިއޯލާ ބުންޏެވެ.\nއެތުލެޓިކޯ މެޑްރިޑަށް ކުޅުމަށްފަހު ސިޓީއަށް ބަދަލުވި އަގުއޭރޯ ވަނީ މިހާތަނަށް ހަތަރު ލީގު ތަށި ސިޓީއާ އެކު ހޯދައިފަ އެވެ. އޭނާ އަކީ ވޭތުވެ ދިޔަ 10 ވަރަކަށް އަހަރު ޕްރިމިއާ ލީގުގައި އެންމެ މޮޅަށް ކުޅުނު އެއް ކުޅުންތެރިޔާ އެވެ. އެކަން އޭނާ ހަދާފައިވާ ރެކޯޑްތަކުން ސާބިތުވެއެވެ.\nއަގުއޭރޯގެ އިތުރުން ރޭގެ މެޗުގައި ސިޓީއަށް ގޯލުތައް ޖަހައިދިނީ ގެބްރިއަލް ޖީސުސްއާއި އެ މެޗުގައި ދެ ގޯލު ޖެހި ރިޔާދު މަހްރޭޒް އެވެ. އެސްޓަން ވިލާގެ ހަމައެކަނި ގޯލު މެޗުގެ އިތުރު ވަގުތުގައި ލިބުނު ޕެނަލްޓީ އަކުން ޖެހީ އަންވަރު އެލްގާޒީ އެވެ.


ފުވައްމުލައް ސިޓީ އެމްޑީޕީ ކެންޑިޑޭޓުންގެ ކެމްޕެއިން މާލޭ ޖަލްސާގައި ފޮރިން މިނިސްޓަރ ބައިވެރިވެ ވަޑައިގެންފިMikal News\nރޭގެ މާލެ-ފުވައްމުލައް އެމްޑީޕީ ކެމްޕޭން ޖަލްސާގެ ވާހަކަ ދެއްކި ފަރާތްތައް\nފުވައްމުލައް ސިޓީ އެމްޑީޕީ ކެންޑިޑޭޓުންގެ ކެމްޕެއިން މާލޭ ޖަލްސާގައި ފޮރިން މިނިސްޓަރ ބައިވެރިވެ ވަޑައިގެންފި\n16 މާރިޗު 2019, 15:47 |\nރޭ މާލޭގައި ބޭއްވުނު ފުވައްމުލައް އެމްޑީޕީ އެންޑިޑޭޓުންގެ ކެމްޕޭން ޖަލްސާގައި ރާއްޖޭގެ ފޮރިން މިނިސްޓަރު އަބްދުﷲ ޝާހިދު ބައިވެރިވެ ވަޑައިގެންފިއެވެ. ރޭގައި ބޭއްވުނު ޖަލްސާއަކީ ފުވައްމުލައް ސިޓީ އެމްޑީޕީ ކެންޑިޑޭޓުން މާލޭ ޖަގަހައިގައި ކޮންމެ ހަފުތާއަކު ބޭއްވުމަށް ހަމަޖެހިފައިވާ ސިލްސިލާ ޖަލްސާތަކުގެ ތެރެއިން ޖަލްސާއެކެވެ.\nރޭގެ މާލެ-ފުވައްމުލައް އެމްޑީޕީ ޖަގަހައިގައި ފޮރިން މިނިސްޓަރ އަބްދުﷲ ޝާހިދު ވާހަކަ ފުޅު ދައްކަވަނީ\nރޭގެ ޖަލްސާގައި ފޮރިން މިނިސްޓަރ އަބްދުﷲ ޝާހިދުގެ އިތުރުން ވާހަކަ ދެއްކެވީ އުތުރު ދާއިރާއިން ހޯދަޑު ހަނދަގެ ފާތިމަތު އބްދުﷲ އާއި މެދު ދާއިރާއިން ޒަހުރާ އާއި ހޯދަޑު ރިހިދޫލަގެ މުހައްމަދު ޝިހާބު އާއި ހޯދަޑު މައުނާ ހުޒާމު އެވެ.\nފާތިމަތު އަބްދުﷲ ވާހަކަ ދެއްކެވީ އެޖެންޑާ 19ގެ ފަޚުރުވެރި އާއިލާ އާއި ގުޅގޮތުންނެވެ. ބެލެނިވެރިން ރެއާއި ދުވާލު ބުރަ އެތައް މަސައްކަތެއް ކުރުމަށް ފަހު ދަރިވަރުންގެ ސްކޫލް ނިމޭއިރު މިތިބެވެނީ ދެން ކުރިޔަށް ދެވޭނެ ގޮތެއް ނެތިފައި ފާތިމަތު އަބްދުﷲ ވިދާޅުވިއެވެ. ލޯނަށް އެދުނަސް އެލޯނު ލިބެމުން ގޮސްފައި ވަނީ ވަކިބަޔަކަށް ކަމަށެވެ. ނަމަވެސް އެމްޑީޕީގެ ކެންޑިޑޭޓުން މަޖުލީހަށް ހޮވިއްޖެ ނަމަ އެޖެންޑާ 19 ގެ ދަށުން ގިނަ ދަރިަވރުންތަކަކަށް ރާއްޖޭއިން ބޭރުން މަތީ ތައުލީމު ހޯދުމަށް ލޯނު ލިބެގޮތް ހަމަޖެހިގެން ދާނެއެވެ. އަދި އެލޯނަކީ ޖީބަށް ބުރަނުވާ ގޮތަށް އިންޓަރެއްޓް %1 އަށް ކުޑަކުރެވި ކުރން ލޯން ދައްކަމުން އައި މުއްދަތަށް ވުރެ %50 މުއްދަތު އިތުރުކޮށް ދެއްކޭ ގޮތަށް ރޭވިފައިވާ ލޯނަކަށްވުމުން ރައްޔިތުްގެ ޖީބަށ ްވަރަށ ްބޮޑަށް ލުއިވެގެން ދާނެކަމަށް ހާމަކުރިއެވެ. މިއީ ވަރަށް ބޮޑު ހިތްހަމަޖެހުމެއް ކަމަށާއި ރައްޔިތުންނާއި ގުޅުން ހުރި މިފަދަ ބިލްތައް މަޖުލީހުން ފާސްވެގެން ނޫނީ ފަޚުރުވެރި އާއިލާއެއް ދެމެހެއްޓެން ދެމެހެއްޓުމަކީ ދަތި އުނދަގޫ ކަމެއްކަމަށް ހާމަކުރިއެވެ. މިކަން ހާސިލު ކުރެވޭނީ ފުވައްމުލަކު އުތުރު ދާއިރާއިން ދޮންބެ (މުހައްމަދު ރަޝީދު) މަޖުލީހަށް ހޮވިގެން ކަމަށެވެ. ދާއިރާއަށް ތަރައްގީ ހޯދައްވައި ދެއްވުމަށް ދޮންބެ ރެއާއި ދުވާލު ރައްޔިތުންނަށްޓަކައި ބުރަކޮށް މަސައްކަތް ކުރައްވާނެ ކަމަށާއި އެކަމަށް އެއްވެސް ބޭފުޅަކު ޝައްކު ނުފައްދަވާނެ ކަމަށް ވިދާޅުވިއެވެ.\nރޭގެ ޖަލްސާގައި ފާތިމަތު އަބްދުއްﷲ ވާހަކަ ދައްކަވަނީ\nދޮންބެގެ ކެމްޕޭނުގައި މަސައްކަތް ކުރާ މީހެއްގެ ހައިސިއްޔަތުން، މިއިންތިޚާބު ފަސޭހަކަމާއެކު ދޮންބެ ކާމިޔާބު ކުރައްވާނެ ކަމަށް ޖޯޝާއި ފޯރީގައި އަޑަށް ބާރުލާފައި ފާތިމަތު އަބްދުﷲ ހާމަކުރިއެވެ.\nއެމްޑީޕީއަށް މަޖުލީހުގެ އަޣުލަބިއްޔަތު ލިބިގެން ނޫނީ މިފަދަ ގާނޫނުތައް ޖަމޖުލީހުން ފާސް ކުރެވެން ނެތްކަން އެނގެނީ މިހާރު އިބްރާހިމް މުހަައްމަދު ސާލިހުގެ ސަރުކާރަށް މަޖުލީހުގެ ތެރެއިން ދިމާވެފައިވާ ދަތި އުނދަގޫތަކުން ކަމަށެވެ. އުތުރު ދާއިރާގެ3އަވަށުން ވެސް މަސައްކަތްކޮށް މުހަމައްދު ރަޝީދު (ދޮންބެ) މަޖުލީހަށް ހޮވަން ޖެހޭ ކަމަށެވެ.\nޒަހުރާގެ ވާހަކާގައި ބަލާލާފައިވަނީ އެޖެންޑާ 19ގެ ދަށުން އެންމެ ކުޑަ އުޖޫރައާއި ގުޅޭ ގޮތުނެވެ. އެގޮތުން އެންމެ ކުޑަ މުސާރައެއްގެ ގޮތުގައި އެކި ދާއިރާތަކުން ތަފާތު ގިންތި ތަކަށް އެންމެ ކުޑަ އުޖޫރަ ކަނޑައެޅިފައިވާ ކަމަށާއި އެގޮތުން އެންމް ދައްމުސާރައެއް ގެ ގޮތުގައި އެންމެ އާދައިގެ ވަޒީފާތަކުގައި ވެސ މަހަކު 600 ރުފިޔާ ޖެހޭނެ ކަމަށާއި ރިޒޯޓް ތަކުގެ އެންމެ ކުޑަ މުސާރައެއްގެ ގޮތުގައި މަހަކު 10000 ރުފިޔާ ޖެހޭ ކަމަށް ޒަހުރާ ހާމަކުރިއެވެ.\nރައްޔިތުންގެ މަޖުލީހަކީ ނަޒާހަތްތެރި މަޖުލިހަކަށް ހެދުމަށްޓަކައި ފުވައްމުލަކުގެ ހުރިހާ ރައްޔިތުންވެސް ބޭނުންވަނީ ވޯޓު ނުވިއްކާ މެންބަރަކު މަޖުލީހަށް ހޮވުމަށް ކަމަށެވެ. އެގޮތުން އެމްޑީޕީގެ އެއްވެސް ކެންޑިޑޭޓަކު ވޯޓު ނުވިއްކާނެ ކަމަށާއި މެދު ދާއިރާއިން ކެންޑިޑޭޓް ނަމްބަރު 1 ހުސޭން މުހައްމަދުއަށް ވޯޓު ދިނުމަށ ްޒަހުރާ ގޮވާލިއެވެ.\nރޭގެ މާލެ-ފުވައްމުލައް އެމްޑީޕީ ކެމްޕޭން ޖަލްސާގެ ބައިވެރިން\nފުވައްމުލަކުގެ 8 އަވަށުގެ ދިގު މާޒީއަށް ބަލާއިރު މިފަހަރު މިއީ މިގެ ކުރިން ރައްޔިތުންގެ މަޖުލީހުން ފުރުސަތު ނުލިބިފަިއވާ3އަވަށަށް އެފުރުސަތު ދޭން ވީ ފަހަރު ކަމަށް ޒަހުފާ ފާހަގަ ކުރިއެވެ. އެގޮތުން އުތުރު ދާއިރާއިން ކެންޑިޑޭޓް ނަމަބަރު3މުހައްމަދު ރަޝީދ ނިސްބަތް ވާ ހޯދަޑު އަވަށާއިި މެދު ދާއިރާއި ހުސޭން މުހައްމަދު ނިސްބަތްވާ މާލެގަމު އަވަށާއިި ދެކުނު ދާއިރާއިން 3. މުހައްމަދު މުމްތާޒު ނި ސްބަތްވާ ދޫނޑިގަމު އަވަށަށް މީގެ ކުރިން މަޖުލީހުގެ ފުރުސަތު ލިބިފައި ނުވާކަމަށް ޒަހުރާ ހާމަކުރިއެވެ. ވީމާ މިއީ އެއަވަށްތަކަށް ހަމަހަމަ ފުރުސަތު ދޭން ވޯޓު ދޭން ވި ފަހަރު ކަމަށް ހާމަކުރިއެވެ.\nޝިހާބުގެ ވާހަކާގައި މާލޭގެ ކެމްޕޭން ހަރަކާތްތައް ރޭވިގެން ކުރިޔަށް ގެންދާ ގޮތްތައް ހާމަކުރިއެވެ. އެގޮތުން ކޮންމެ ރެއަކު ޖަގަހަ ހަރަކާތައް 8:30 ން ރޭގަނޑު 12:00 ޖަހަންދެން ކުރިޔަށް ގެންދެވޭ ކަމަށާއި އަދި ކޮންމެ ހުކުރު ދުވަހުގެ ރޭ 9:00 ގައި ޖަގަހަ ޖަލްސާ ކުރިޔަށް ގެންދެވޭނެ ކަމަށާއި އެއިގެ އިތުރުން ކޯލް ސެންޓަރުން ވޯޓު ދޭ ފަރާތްތަކަށް ގުޅާއި މައުލޫމާތު އެއްކުރަމުން ދާނެކަމަށާއި އަދި އެއްކުރެވޭ މައުލޫމާތަށް ބަލައި ކެންޑިޑޭޓާއި ބައްދަލުކުރުމަށް އެދޭ މީހުންގެ ކުޑަ ކޮފީ ބައްދަލުކުންތަކެއް ކުރިޔަށް ގެންދިއުމަށް ރޭވިފައިވާ ކަމަށް ހާމަކުރިއެވެ.\nމީގެ އިތުރުން އުތުރުދާއިރާގެ ކެންޑިޑޭޓަށް ވޯޓު ދޭން ޖެހޭ ސަބުތަކުގެ ތެރޭގައި މުހަމއްމަދު ރަޝީދު (ދޮންބެ) އަކީ ނަޒާހަތްތެރި، ތެދުވެރި އިތުބާރުކުރެވޭތީ ކަމަށް ހާމަކުރިއެވެ. އަދި ދޮންބެއަކީ ރައްޔިތުްނނާިއ ގުޅެ ރައްޔިތުްނގެ މަސްލަހަތު އިސްކުރާނެ އަދި ރައްޔިތުންނާއި މަޝްވަރާ ކުރާނެ މީހެއްކަމަށާއި، ރައްޔިތުްނގެ ކަންކަމަށް އިޖާބަ ދޭ މީހެއްކަން މާޒީން ހާމަވެފައިވާ ކަމަށް ހާމަކުރިއެވެ. އަދި ދޮންބެއަސ ްވޯޓު ދޭން ވީ ދޮންބެއަކީ ޖަވާބުދާރީ ކުރެވޭނެ މީހެއް ކަމަށް ވާތީކަމަށް ފާހަގަ ކުރިއެވެ.\nފޯރިއާއެކު ކުރިތަށް ދިޔަ ޖަލްސާގައި އެންމެ ފަހުން ވާހަކަ ދެއްކެވީ މައުނާ ހުޒާމު އެވެ. ހުޒާމުގެ ވާހަކާގައި ވާފަގަ ކުރެއްވީ އެންމެންވެސް ބޭނުން ވަނީ ވަޒީފާއެއް ކަމަށެވެ. ފުވައްމުލަކުން ވަޒީފާގެ ފުރުސަތު ލިބެން މިއަދު ނެތީ ނުފޫޒުގަދަ މަގާމުތަކަށް އަޅުގަނޑުމެން ހޮވާފައިތިބި މީހުންގެ އިހުމާލުން ކަމަށް ހުޒާމު ހާމަކުރިއެވެ. އެގޮތުން މަޖުލީހަށް ހޮވި މީހުންނާއި ސަރުކާރުގެ އިސް މަގާމުތަކުގައި ތިބި ފުވައްމުލަކަށް ނިސްބަތްވާ މީހުން ކަމަށެވެ. އެމީހުން ރައްޔިތުންނާއި އަޅާލިނަމަ މިއަދު ފުވައްމުލަކު މީހުންގެ ހާލަތު ހުރި މިހިސާބަކު ނޫންކަމަށާއި އަޅުގނަޑުމެންގެ ރަށް އޮންނާނީ މިއަށްވުރެ ކުރީގައި ކަމަށް ހާމަކުރިއެވެ.\nމީގެ 20 އަހަރު ފަހުން ނުވަތަ 30 އަހަރު ފަހުން ފުވައްމުލައް އޮންނާނެ ގޮތަކާއި މެދު އެންމެ ކޮންމެ ރައްޔިތަކުވެސް މިއަދު ވިސްނަން ޖެހޭ ކަމަށާއި ފުވައްމުލަކުގައި ވެސް ކަންތައތް ކުރެވިފައި އޮތީ އެކަމަށް ބަޔަކު ލޮބީކޮށް ކުރި މަސައކްތުން ކަމަށ ްވެއެވެ.އ ެގޮތުްނ ފުވައްމުލަކު އެއަރޕޯރޓާއި ފުވައްމުލަކު ޔޫތު ސެންޓަރާއި މިފަދަ ހުރިހާކަމަކީ ވެސް ސަރުކާރުގެ ތެރެއިންނާއި މަޖުލިސް ތެރެއިން ލޮބީ ކުރެވިގެން ކުރެވިފައިވާ ކަންތައްތައް ކަމަށް ހުޒާމު ފާހަގަ ކުރިއެވެ. އެގޮތުން މަޖުލިސް މެންބަރުންނަށް ކޮންމެ ބަޔަކު ހޮވިޔަސް ކަންތައް ކުރެވޭނީ ރައްޔިތުންގެ ވިސްނުންމާއ ފިކުރުން އެކަމަށް ޑިމާންޑް ކުރުން، ނުވަތ ލޮބީ ކުރުން އޮވެގެން ކަމަށެވެ. އެހެން ނޫނީ އެވާ ވައުދުތައް މަތީން ހަނދާންނެތި މީހާ ލޯމަތިން ފުހެވިގެން ދާކަމަށެވެ. އެމީހުންނަށ ްކަންކަން ހަމދާން ކޮށްދޭން ޖެހޭ ކަމަށެވެ.\nމަޖުލިސް މެންބަރަކީ ގާނޫނު ހެދުމުގެ ޒިންމާ އޮތް މީހެއް ކަމަށް ވިޔަސް، ހަގީގަތަކީ ރައްޖޭގެ ތަރައްގީގެ ޕްލޭންތަކުގައި ސަރުކާރަށް އެންމެ މުހިންމު ފަރާތަކީ މަޖުލިސް މެންބަރު ކަމަށްވެ އެމީހާގެ ލަފަޔާއި މަޝްވަރާއާއި ދެކޮޅަށް އެއްވެސް ކަމެއް ސަރުކާރުން ނުކުރާނެ ކަމަށެވެ.\nވަޒީފާ ފުވައްމުލަކުގައި އުފެއްދުމުގެ ގޮތުން ގެސްޓް ހައުސް ވިޔަފާރިއާއި ޒަމާނުއްސުރެ ފުވައްމުލަކުގައި ކުރާ ދަނޑުވެރިކަން ފުޅާކޮށް އާއި\nރައްޔިތުންގެ ހާލަތު ބަދަލުކުރުމަށް މިހާރަށްވުރެ ކްރިއޭޓިވް ވިސްނުން ގެންގުޅެން ޖެހޭ ކަމަށް ހުޒާމު ފާހަގަ ކުރިއެވެ. އެޖެންޑާ 19 ގެ އިތުރުން ވެސް މަޖުލިސް މެންބަރުންގެ ރަށުގެ ތަރައްގީއަށް ކުރިޔަށް އޮތް5އަހަރު ތެރޭ ކޮށްދޭނެ ކަންތައްތަކެއް ނުވަތަ ސަރުކާރުން ކުރުމަށް ބާރުއަޅާނެ ކަންތައްތަކެއް ރައްޔިތުންނަށް ކިޔައިދޭން ޖެހޭ ކަމަށް ދެކޭ ކަމަށް ހުޒާމު ހާމަކުރިއެވެ. އެގޮތުްނ އަލުގަނޑުމެން (އެމްޑީޕީ)ގެ ކެންޑިޑޭޓުންގެ ވާހަކަ ތަކުގައި އެފަދަ ކަންތަތަކެއް ހިމެނޭކަމަށް ހާމަކުރިއެވެ.\nއުތުރު ދާއިރާގެ އެމްޑި÷ީ ކެންޑިޑޭޓަށް މާލެއިން ރޭ މަރުހަބާ ދެންނެވުން.\nރޭގެ ޖަލްސާ ނިންމާލީ ކެއުމަކުން ކަމަށް އިއުލާން ކޮށްފައެވެ. އަދި އެއިގެ ފަހުން އުތުރު ދާއިރާގެ މެންބަރަށް މަރުހަބާ ކިޔުމަށް ބައެއް ސަޕޯރޓަރުން އެއަރޕޯރޓަށް ދިޔައެވެ.


Bangladesh'ge Navy Chief Raajje Vadaigenfi - Vaguthu\nބަންގްލަދޭޝްގެ ނޭވީ ޗީފް އެޑްމިރަލް ޖެނެރަލް އެމް ޝަހީން އިގްބާލް ރަސްމީ ދަތުުރުފުޅެއްގައި ރާއްޖެ ވަޑައިގެންފިއެވެ.\nޗީފް އޮފް ޑިފެންސް ފޯސް މޭޖާ ޖެނެރަލް އަބްދުﷲ ޝަމާލްގެ ދައުވަތަށް ޝަހީން ރާއްޖެ ވަޑައިގެންނެވީ އިއްޔެގެ ވަގުތެއްގައެވެ. އަދި މިއަދުގެ ވަގުތެއްގައި ޑިފެންސް މިނިސްޓަރު މާރިޔާ އަހުމަދު ދީދީއާ ޝަމާލްއާ ނޭވީ ޗީފް ބައްދަލުކުރައްވާނެއެވެ.\nނޭވީ ޗީފް ރާއްޖޭގައި ހުންނަ ބަންގްލަދޭޝްގެ ހައިކޮމިޝަނަށްވެސް ޒިޔާރަތެއް ކުރައްވަން ވަނީ ހަމަޖެހިފައެވެ. ބަންގްލަދޭޝްގެ ނޭވީ ޗީފް ރާއްޖެ ވަޑައިގެންފައިވާއިރު ދާދި ފަހުން އެ ގައުމުން ވަނީ ރާއްޖޭގެ އަސްކަރިއްޔާއަށް އުޅަނދުތަކެއް ހަދިޔާކޮށްފައެވެ.\nއެ އުޅަނދުތައް ރަމްޒީކޮށް ހަވާލުކޮށްދެއްވީ ބަންގްލަދޭޝްގެ ބޮޑުވަޒީރު ޝޭހް ހަސީނާ ރާއްޖެއަށް ކުރެއްވި ރަސްމީ ދަތުރުފުޅުގައެވެ. ހަސީނާ ރާއްޖެއަށް ކުރެއްވި ރަސްމީ ދަތުރުފުޅުގައި ދެ ގައުމުގެ ދެމެދުގައި ގިނަ އެއްބަސްވުންތަކެއްގައި ވަނީ ސޮއިކޮށްފައެވެ.\nއެއްބަސްވުންތަކަކީ "މެމޮރަންޑަމް އޮފް އަންޑަސްޓެންޑިން އޮން ދަ ރިކްރޫމަންޓް އޮފް ކޮލިފައިޑް ހެލްތް ޕްރޮފެޝަނަލްސް" އާއި، "ރިނިއުވަލް އޮފް މެމޮރަންޑަމް އޮފް އަންޑަސްޓޭންޑިން އިން ދަ އޭރިއާސް އޮފް ހެލްތްކެއާ އެންޑް މެޑިކަލް ސައިންސް" އާއި، "މެމޮރަންޑަމް އޮފް އަންޑަސްޓޭންޑިން އޮން ކޯޕަރޭޝަން އިން ދަ އޭރިއާ އޮފް ޔޫތް އެންޑް ސްޕޯޓްސް ޑިވެލޮޕްމަންޓް" އާއި އަދި ދިވެހި ސަރުކާރާއި ބަންގްލަދޭޝް ސަރުކާރާ ދެމެދު ޓެކްސްއަށް މަކަރު ހެދުމުގެ ފުރުސަތު ނައްތާލުމަށާއި، ޑަބަލް ޓެކްސޭޝަން ނައްތާލުމަށް ހެދި އެގްރީމަންޓެވެ.\nހަސީނާގެ ދަތުރުފުޅާއެކު ބަންގްލަދޭޝްއާ ރާއްޖެއާ ދެމެދު އޮންނަ ގުޅުން އިތުރަށް ބަދަހިވެގެންދާނެ ކަމަށް ރައީސް އިބްރާހިމް މުހައްމަދު ސޯލިހު ވަނީ ވިދާޅުވެފައެވެ.\nޖެނުއަރީ 15, 2022 11:45\nޖެނުއަރީ 15, 2022 14:19\nޖެނުއަރީ 15, 2022 17:56\nބާކީ އޮތްބައި ތިމީހުންނަށް ވިއްކާލާ ދެން


ފްރާންސްގެ ރައީސް ގެ މޫނުމަތީގައި މީހަކު ޖަހައިފި | Sandhaanu\nފްރާންސްގެ ރައީސް ގެ މޫނުމަތީގައި މީހަކު ޖަހައިފި\nޖޫން 10, 2021\nފްރާންސްގެ ރައީސް އެމަނުއެލް މެކަރޮން ދެކުނުއިރުމަތީ ފްރާންސަށް މިދިޔަ އަންގާރަ ދުވަހު ވަނީ ދަތުރުފުޅެއް ކުރައްވާފައެވެ. މިދަތުރުފުޅުގައި އެ މަނިކުފާނު ޑޯމްރީޖަންގެ ޓެއިން އަލް ހާރމިޓޭޖްއަށް ޒިޔާރަތް ކުރައްވަވައި އެސަރަހައްދަށް އެއްވެފައި ތިބި މީހުންނާއި ސަލާމް ކުރެއްވިއެވެ.\nއެވަގުތުކޮޅު ބީއެފްއެމް ނިއުސްއިން ވަގުތުން ދައްކަމުން ގެންދިޔައެވެ. ރައީސް އެ ސަރަހައްދަށް އެއްވެފައި ތިބި މީހުންނާ ސަލާމް ކުރައްވަމުން ގެންދަވަނިކޮށް އެންމެ ކުރީ ސަފުގައި ހުރި މީހަކު ވަނީ ރައީސްގެ މޫނުގައި ޖަހާފައެވެ. މި ކަން ވެގެން ދިޔައީ ބަލަންތިބި އެންމެނަށްވެސް ކުއްލި ސިހުމެއް ގެނުވި ކަމަކަށެވެ. ފްރާންސްގެ އުމުރުން 43 އަހަރުގެ ރައީސް މެކަރޮންގެ މޫނުގައި ޖެހި މީހާ ވަގުތުން ވަނީ ހައްޔަރުކޮށްފައެވެ. އަދި މި މައްސަލައާއި ގުޅިގެން އިތުރު ދެމީހަކުވެސް ހައްޔަރުކޮށްފައިވާކަމަށް ބީއެފްއެމް ޓީވީ އާއި އާރްއެމްސީ ރޭޑިޔޯއިން ވަނީ މައުލޫމާތު ދީފައެވެ.


Noorul-islam.NET :: އެހެންމީހުންނަށް ލިބިފައިވާ ނިޢްމަތްތަކާމެދު ޙަސަދަވެރިވުމުގެ ނުބައިކަން\nތާރީޚް: 8 ޖޫން 2010\nޝައްކެއްނެތް ! ޙަސަދަވެރިކަމަކީ މީހުން ނަފްރަތުކުރާ ވިޔާނުދާ ސިފަ ތަކުގެ ތެރެއިން ސިފައެއް. އެއީ މާތްﷲ މިންވަރު ކުރައްވާފައިވާ މިންވަރަށް އީމާން ނުވާ ކަމުގެ ހެއްކެއްވެސްމެ. އާދެ ! ހެޔޮ މިންވަރާއި ނުބައި މިންވަރަށް އީމާންނުވުން. <?xml:namespace prefix = "o" ns = "urn:schemas-microsoft-com:office:office" />\nޙަސަދަ ވެރިކަމަކީ އެހެން މީހަކަށް ލިބިފައިވާ ނިޢުމަތެއް އެމީހެއްގެ ކިބައިން ފިލައި ދިއުމަށް ތިމާގެ ހިތް އެދުން. އަދި އޭގެ ބަދަލުގައި ތިމާއަށް އެނިޢުމަތް ލިބުމަށް އެދުންވެސްމެ . އެހެންކަމުން ޙަސަދަ ވެރިޔާއަށް ދުވަހަކުވެސް ހިތް ހަމަޖެހުމެއް ނުލިބޭނެ. އެހެނީ އަނެކެއްގެ ފަރާތުން ނިޢުމަތެއް ފެންނައިރަށް އެކަމާ ޙަސަދަ ވެރިވާން ފަށާނެ ، އަދި އޭނާގެ ކިބައިން އެ ނިޢުމަތް ނެތިގެން ދިއުމަށް ބޭނުންވާނެ . މިހެން ނުވާހާ ހިނދަކު އޭނާގެ ހިތަކަށް ހަމަޖެހުމެއް އަރާމެއް ނުލިބޭނެ.\nޝައްކެއްނެތް. ޙަސަދަ ވެރިކަމަކީ ބޮޑުވެގެންވާ ފާފައެއް. މާތްﷲ ލައުނަތް ލެއްވި އިބްލީސް ސުވަރުގޭގެ މަތިވެރި ނިޢުމަތުން ބޭރުކުރެވުނީވެސް ޙަސަދަވެރިކަމުގެ ސަބަބުން . އާދެ! ޢާދަމް ޢަލައިހިތް ސަލާމް މަށިން އުފައްދަވާ އެކަލޭގެފާނަށް ސަޖިދަ ކުރުމަށް މާތްﷲ ހުރިހާ މަލާއިކަތް ބޭކަލުންނަށް ޢަމުރު ކުރެއްވިހިނދު އެބޭކަލުން ސަޖިދަ ކުރެއްވި. ނަމަވެސް މާތްﷲ އެބޭކަލުންގެ ދަރަޖަ ދެއްވާފައިވާ އަލިފާނުން ހެއްދެވިގެންވި އިބްލީސް ސަޖިދަކުރުމަށް އިންކާރުކުޅަ . އެއީ އޭނާގެ ކިބައިގާވާ ބޮޑާ ކަމުގެ ސަބަބުން އާދަމުގެފާނާމެދު ޙަސަދަވެރިވީ . އެހެންވެ ބުނެވެނީ ޙަސަދަ ވެރިކަމުގެ އަސްލަކީ ބޮޑާ ކަމެވެ.\nހަމައެހެންމެ މާތްﷲ އެބައެއްގެ މައްޗައް ލައުނަތްލެއްވި ޔަހޫދީން ރަސޫލުﷲ ޞައްލަﷲ ޢަލައިހި ވަސައްލަމް އަށް ޢީމާން ނުވީވެސް ހަމަ މި ސަބަބާހުރެ. އާދެ އެމީހުންގެ ދަރިންނަކީ ކޮބާކަން ވަކިކުރަން އެގޭފަދައިން އެކަލޭގެފާނީ ﷲ ފޮނުއްވި ރަސޫލާކަން އެމީހުންނަށް އެގޭ އިރުވެސް އެކަލޭގެފާނީ އެބައިމީހުންގެ ތެރެއިން ވަޑައިގަތް ބޭކަލަކަށް ނުވީތީވެ އެބައިމީހުން އެކަލޭގެފާނަށް އީމާނެއްނުވި .\nމާތްﷲ އޭނާގެމައްޗަށް ލަޢްނަތްލެއްވި އަބޫ ޖަހުލު ވެސް މުޙައްމަދު ޞައްލަﷲ ޢަލައިހި ވަސައްލަމް އަށް އީމާން ނުވީ ހަމަ މި ސަބަބާ ހުރެ. އާދެ! އެކަލޭގެފާނަކީ ﷲ ފޮނުއްވި ރަސޫލަކުކަމަށް އޭނާއަށް އެގޭކަމަށް ދުލުން އިޢުތިރާފުވި . ނަމަވެސް އޭނާގެ ދަރިފަސްކޮޅުން ވަޑައިގެންނެވި ބޭކަލަކަށް ނުވާތީވެ އީމާންވުމަށް އިންކާރު ކުޅަ. އެމަތިވެރި ޝަރަފު އެހެން މީހަކަށް ލިބުނީތީވެ އެކަމާ ޙަސަދަވެރިވި .


Trump impeach kurumuge massalaige bahus kuriah dhaneee - vNews.mv\nއެމެރިކާގެ ރައީސް ޓްރަމްޕް އިމްޕީޗްކުރުމުގެ މައްސަލައިގެ ބަހުސް ކުރިއަށްދަނީ\nސައިފް އަޒްހަރު 14 January 2021, 01:51\nއެމެރިކާގެ ރައީސް ޑޮނަލްޑް ޓްރަމްޕް މަގާމުން އަޒުލްކުރުމުގެ ބަހުސް ހައުސް އޮފް ރެޕްރެޒެންޓެޓިވްސްގައި ކުރިއަށް އެބަދެއެވެ.\nޑިމޮކްރެޓިކް ޕާޓީގެ ފަރާތުން ހުށަހެޅި އާޓިކަލް އޮފް އިމްޕީޗްމަންޓަށް ބަހުސްތައް ކުރިއަށްދާއިރު، ޓްރަމްޕް އިމްޕީޗްކުރަނީ މިދިޔަ ހަފްތާގެ އާދީއްތަދުވަހު ކޮންގްރެސް އިމާރާތަށް ދެވުނު ހަމަލާތަކާ ގުޅިގެންނެވެ.\nމިހަމަލާތައް ދިނުމަށް ޓްރަމްޕްގެ ސަޕޯޓަރުންނަށް ހިތްވަރު ލިބުނީ، ޓްރަމްޕްގެ އަމަލުތަކާއި، ދެއްކެވި ވާހަކަފުޅުތަކުގެ ސަބަބުން ކަމަށް އާޓިކަލް އޮފް އިމްޕީޗްމަންޓްގައި ކަނޑައަޅާފައި ވެއެވެ.\nބަހުސަށްފަހު ވޯޓަށް އެހުމަށް ހަމަޖެހިފައިވަނީ ޖީއެމްޓީ ގަޑިން 20:00 ގައެވެ.\nހައުސްގެ އަޣުލަބިއްޔަތު އޮންނަނީ ޑިމޮކްރޭޓުންނަށް ކަމަށް ވާއިރު، މިހާތަނަށް ބަހުސްކުރެއްވި ރިޕަބްލިކަން ބައެއް މެމްބަރުންވެސްވަނީ ރައީސް ޓްރަމްޕް އިމްޕީޗްކުރަން ތާއީދުކުރައްވައި ވާހަކަ ދައްކަވާފައެވެ.\nއެގޮތުން، ރިޕަބްލިކަން މެމްބަރުންގެ ތެރެއިން ހައުސްގައި މިހާތަނަށް ބަހުސްކުރެއްވި ހަތް ބޭފުޅަކުވަނީ ޓްރަމްޕް އިމްޕީޗްކުރައްވަން ވޯޓު ދެއްވާނެ ކަމަށް ވިދާޅުވެއެވެ.\nމީޑިއާ ރިޕޯޓްތައް ބުނާގޮތުން ޓްރަމްޕް އިމްޕީޗްކުރަން ރިޕަބްލިކަން ވިއްސަކަށް މެމްބަރުން ވޯޓު ދެއްވާނެކަމަށް ބެލެވެއެވެ.\nއާޓިކަލް އޮފް އިމްޕީޗްމަންޓް ހައުސްއިން ފާސްކޮށްފިނަމަ އެ މައްސަލަ ދެން ދާނީ ޕާލަމެންޓްގެ މަތިގެ، ސެނޭޓަށެވެ. ޓްރަމްޕްގެ މައްޗަށް ޝަރީއަތް ހިންގާނީ ސެނޭޓުގައެވެ. ސެނޭޓުގެ އަޣުލަބިއްޔަތު މިވަގުތު ޓްރަމްޕްގެ ޕާޓީ، ރިޕަބްލިކަނުންނަށް އޮތް ނަމަވެސް، އައު ދައުރު ފެށުމާއެކު އަޣުލަބިއްޔަތު ޑިމޮކްރޭޓުންގެ ކޮޅަށް އެނބުރިގެން ދާނެއެވެ.


Viyafaareethah bandhu kuran ninmee mashvaraa kurumah fahu: sobe – Iru\nވިޔަފާރިތައް ބަންދުކުރަން ނިންމީ މަޝްވަރާ ކުރުމަށް ފަހު: ސޯބެ\nދުނިޔޭގެ ގިނަ ގައުމުތަކުގައި ފެތުރެމުންދާ ކޮވިޑް-19 އިން ރައްކާތެރިވުމަށް އަޅާ ފިޔަވަޅެއްގެ ގޮތުން އައްޑޫ ސިޓީގެ ފިހާރަތަކާއި ކެފޭތައް ރޭގަނޑު ހުޅުވުން މަނާކުރަން ނިންމީ ކަމާބެހޭ ފަރާތްތަކާއި މަޝްވަރާކުރުމަށްފަހު ކަމަށް އައްޑޫ ސިޓީގެ މޭޔަރު އަބްދުﷲ ސޯދިގު (ސޯބެ) މިއަދު ވިދާޅުވެއްޖެއެވެ.\nސޯބެ ވިދާޅުވީ އައްޑޫގެ ވިޔަފާރިކުރާ ތަންތަން ހަވީރު 6:00 އިން ބަންދުކުރަން ނިންމީ ޑިރެކްޓަރ ޖެނެރަލް އޮފް ހެލްތު ސާވިސް އާއި މަޝްވަރާކުރުމަށްފަހު އައްޑޫ ކޮވިޑް-19 ޓާސްކްފޯހުން އެގޮތަށް ނިންމުމުން ކަމަށެވެ. ރައްޔިތުންގެ ސަލާމަތާއި ރައްކާތެރިކަމަށްޓަކައި ކައުންސިލުން ގަވާއިދުން ފިޔަވަޅު އަޅާނެ ކަމަށްވެސް ސޯބެ ވިދާޅުވިއެވެ.\nސޯބެ މިހެން ވިދާޅުވެފައިމިވަނީ ކައުންސިލުން އެ ނިންމުން ނިންމާފައިވަނީ ހެލްތު ޕްރޮޓެކްޝަން އެޖެންސީ (އެޗްޕީއޭ) އާއި މަޝްވަރާނުކޮށް ކަމަށް ކޮވިޑް-19 ގެ ތަރުޖަމާނު މަބްރޫކް އަބްދުލް އަޒީޒް މިއަދު ވިދާޅުވެފައިވާ ދަނޑިވަޅެއްގައެވެ.\nކޮވިޑް-19 އާއި ގުޅިގެން މިރޭ ރޭގަނޑު 6:00 އިން ފެށިގެން އައްޑޫގެ ފިހާރަތަކާއި ކެފޭތައް ބަންދުކުރަން އައްޑޫ ސިޓީ ކައުންސިލުން އިއްޔެ ވަނީ އަންގާފައެވެ.\nމީގެއިތުރުން އާންމުން އެއްވެ އުޅޭ ތަންތަން ބަންދުކޮށް އެ ތަންތަނުގައި ހިންގާ ހަރަކާތްތައް ވެސް ހުއްޓާލުމަށް ވެސް ކައުންސިލުން ވަނީ އަންގާފައެވެ. އަދި އައްޑޫގެ އަވަށްތައް މާދަމާ ހެނދުނު 8:00 އިން ފެށިގެން ޑިސްއިންފެކްޓު ކުރުމުގެ މަސައްކަތް ފެށިގެން ކުރިއަށްދާނެ ކަމަށްވެސް ކައުންސިލުން ބުނެއެވެ.


ކޮވިޑުގައި ތިނަދޫން ކައިރި ކައިރީގައި ދެ މަރު! – Haftha\nތިނަދޫގައި ޕީޕީއީ ލައިގެން ހެލްތު ވޯކަރުންތަކެއް ހަރަކާތްތެރިވަނީ --- ފޮޓޯ/ ޔާމިން ފޮޓޯގުރަފީ\nކޮވިޑުގައި ތިނަދޫން ކައިރި ކައިރީގައި ދެ މަރު!\nކޮވިޑުގައި ގދ. ތިނަދޫއިން އިތުރު މީހަކު މަރުވެއްޖެއެވެ.\nހެލްތް ޕްރޮޓެކްޝަން އެޖެންސީ (އެޗްޕީއޭ) އިން ބުނީ ތިނަދޫގައި ހުންނަ އަބްދުއްސަމަދު މެމޯރިއަލް ހޮސްޕިޓަލުގައި ފަރުވާ ހޯދަމުން ދިޔަ މީހަކު އިއްޔެ ރޭ 9:20 ގައި މަރުވެފައި ވާކަމަށެވެ. އަދި އެ މީހާއަކީ އުމުރުން 81 އަހަރުގެ ދިވެހި ފިރިހެނެއް ކަމަށް ބުންޏެވެ.\nއެ މީހާއަކީ ކޮވިޑުގައި ރާއްޖެއިން މަރުވި 236 ވަނަ މީހާއެވެ.\nއިއްޔެ ހެނދުނުވެސް ތިނަދޫއިން ކޮވިޑުގައި މީހަކު މަރުވެފައި ވެއެވެ. އެ މީހާއަކީ އުމުރުން 84 އަހަރުގެ ދިވެހި ފިރިހެނެއް ކަމަށް އަބްދުއްސަމަދު މެމޯރިއަލް ހޮސްޕިޓަލުން ބުންޏެވެ. އަދި އެއީ ރާއްޖެއިން މި ބަލީގައި މަރުވި 235 ވަނަ މީހާއެވެ.\nއައްޑޫއިންވެސް މިއަދު ކޮވިޑުގައި މީހަކު މަރުވެފައި ވެއެވެ. އެ މީހާއަކީ އުމުރުން 87 އަހަރުގެ ދިވެހި ފިރިހެނެއް ކަމަށް އެޗްޕީއޭއިން މައުލޫމާތު ދެއެވެ. މިއާއެކު ރާއްޖެއިން މި ބަލީގައި މަރުވި މީހުންގެ ޖުމްލަ އަދަދު ވަނީ 237 އަށް އަރާފައެވެ.\nފާހަގަ: ގދ. ތިނަދޫ, ޑރ. އަބްދުއްސަމަދު މެމޯރިއަލް ހޮސްޕިޓަލް


Vaahaka: Amir Saleemge "Loabin" Raajje.mv | Connecting the dots...\n5 ވަނަ ބައި\nއާމިރު ސަލީމް | produceramir\nކ. މާލެ | 13 މާރޗް 2017 | ހޯމަ 18:49 | ވާހަކަަ | 7,216\nއާމިރު ސަލީމްގެ "ލޯބިން" -- ފޮޓޯ: ރާއްޖެ އެމްވީ -- ރާއްޖެއެމްވީ\nނިހާ އަނެއްކާވެސް ވާހަކަދެއްކިއެވެ. ޒައިނާއަށް ގޮވިއެވެ. ހަދަންވީ ކިހިނެއްކަމެއް ނޭނގިގެން އެތައްއިރަކު ވިސްނަން ހުރުމަށްފަހު ޖެހިލުންވެހުރެ ޒިޔާމްގޮސް ނިހާގެ ކޮޓަރިއަށް ވަދެއްޖެއެވެ.\nދެން ކުޑަކޮށް ހޯދާލުމަށްފަހު ގޮނޑިމަތީގައި އޮތް ތުވާއްޔެއް ހިފައިގެން ގޮސް ކުޑަކުޑަކޮށް ހުޅުވާލައިފައިވާ ފާޚާނާގެ ދޮރުން ބޭރަށް ނެރެފައިވާ ނިހާގެ އަތަށް ދީފިއެވެ.\n" ހާދަ އިރަކު ޒައިނާއަށް ގޮވައިފީމޭ. އަޑެއް ނާހަންދޯ! "\nޒިޔާމް ނިހާގެ އަތަށްލައިދިން ތުވާލީގައި ހިފަމުން ނިހާ ހިނިތުންވެލިއެވެ. ޒިޔާމް އަވަސް އަވަހަށް މޫނު އަނބުރާލިއެވެ. އޭރު ނިހާވެސް ދޮރު ލައްޕާލައިފިއެވެ. ޒިޔާމް ދެލޯ މަރާލިއެވެ. ދެން ދެއަތުން ބޮލުގައި ހިފެހެއްޓުމަށްފަހު ފުން ނޭވާއެއް ދޫކޮށްލިއެވެ. ދެން އަވަސް އަވަހަށް އެކޮޓަރިން ނުކުތުމަށްޓަކައި ހިނގައިގެންފިއެވެ.\nމަންމަ ގާތުގައި ކުޑައިރުކޮޅަކު ވާހަކަ ދައްކާލަން އިނދެފައި ޒިޔާމް ގެއަށް އަންނަން ވާއިރަށް ދާންޖެހޭނޭ ބުނެފައި ޒައިނާ އެގެއިން ނުކުމެއްޖެއެވެ. ޒައިނާއަށް އާދެވުނުއިރު ދޮރުހުރީ ހުޅުވާލައިފައި ކަމުން ގޭގައި ޒިޔާމް އުޅޭކަން ޒައިނާއަށް އެނގިއްޖެއެވެ.\nދޮރު ހުލެވާލުމަށްފަހު ގެތެރެއަށް ވަދެގެންދިޔަ ޒައިނާއަށް ނިހާގެ ކޮޓަރިއާއި އަރާ ހަމަވެވުނުއިރު ޒިޔާމް އެކޮޓަރިތެރެއިން ނިކުންނަނީއެވެ. ކޮންމެ މީހަކުވެސް އެކަކު އަނެކަކު ފެނުމުން ހުއްޓެވުނީއެވެ. އެކަކު އަނެކަކާއި ދިމާއަށް ބަލާލުން ނޫންކަމެއް ނުކުރެވުނެވެ. އެގޮތުގައި ކުޑައިރުކޮޅެއް ފާއިތުވެގެން ދިއުމަށްފަހު ކުށްވެރިޔަކު ފަދައިން އިސްޖަހާލައިގެން ހުރެ ޒިޔާމް ނުކުމެގެން ހިނގައްޖެއެވެ. ޒިޔާމް ދިޔަގޮތަށްގޮސް އޮށޯތީ އެނދެގައެވެ. އޭނާއޮތީ ކަންތައް ދިމާވި ގޮތުގެ ވާހަކަ ޒައިނާއަށް ކިޔައިދޭނެ ގޮތެއް ނޭނގިފައެވެ. އެކަމަކު އޭރު ޒައިނާގެ ހިތުގައި ވަރުގަދަ އަލިފާންގަނޑެއް ރޯވެގެން އަނދަނީއެވެ. އެއަލިފާނުގެ ހޫނުން މުޅިމީހާ ވިރެމުން ދަނީއެވެ. ޝައްކުތަކާ ސުވާލުތަކުން ހިތްފުރި އުތުރި އަރަނީއެވެ. އެކަމަކު އެއިން ޝަކުވާއެއް އަދި ސުވާލެއްވިޔަސް ދުލުކުރިއަށް ގެނެސް ބޭރުކޮށްލާނެ ހިތްވަރެއް ޒައިނާއަކަށް ނުލިބުނެވެ.\nމަރުވެފައިވާ މައްޔިތަކު ފަދައިން ވަރަށް މަޑުމަޑުން ހިނގާފައި އައިސް ޒައިނާ ކޮޓަރިތެރޭގައި ހުރި ސޯފާއެއްގައި އިށީނދެއްޖެއެވެ. އޭރުވެސް އެއްވެސް މީހަކު އެކަކު އަނެކަކާ ވާހަކައެއް ނުދައްކައެވެ.\n" ކޮންތާކުން ތިއައީ؟ "\nހިމޭންކަމާއިއެކު ކުޑަވަގުތުކޮޅެއް ފާއިތުވެގެން ދިއުމުން ވަރަށް ހިތްވަރުކޮށްލާފައި ޒިޔާމް ސުވާލުކޮށްލިއެވެ.\n" މަންމަމެން ގޭން "\nޒިޔާމްގެ ސުވާލަށް ޒައިނާ ޖަވާބުދިނެވެ. ޒިޔާމްއާއި ދިމާއަށް ބަލާވެސްނުލާ އިނދެގެންނެވެ. މަޑުމަޑުންނެވެ. އެއަޑުގައިވަނީ ފޫހިކަމެވެ.\n" މަންމަ ބަލިވީތަ؟ "\nޒިޔާމް އަނެއްކާވެސް ކޮށްލީ ސުވާލެކެވެ. ޖަވާބު ދިނުމުގެ ގޮތުން ޒައިނާ ބޯޖަހާލިއެވެ. އޭރު ޒައިނާ އިނީ ސީލިންގއާއީ ދިމާއަށް ބަލަހައްޓައިގެންނެވެ.\n" އަހަރެންނާއި ދޭތެރޭގަ ނުބައި ގޮތަކަށް ހީނުކުާނެކަމަށް އުއްމީދު ކުރަން. ޒައިނާގެ ފަރާތން އަހަރެންނަށް ފެންނަން ނޭދޭ އެއްވެސް ކަމެއް އަހަރެންގެ ފަރާތުން ޒައިނާއަކަށްވެސް ނުފެންނާނެ! "\nހަމަހިމޭން ކަމާއިއެކު ވަގުތުކޮޅެއް ހޭދަވުމަށްފަހު ފުން ނޭވާއެއް ދޫކޮށްލަމުން ޒިޔާމް އަނެއްކާވެސް ވާހަކަ ދެއްކިއެވެ. އޭރު ޒައިނާ އިނީ ލޯމަރާލައިގެންނެވެ.\nއުޑުމަތިސާފު ހެޔޮވަރަކަށް އަވިދޭ ދުވަހެއްގެ މެންދުރުގެ ވަގުތެވެ. ހެޔޮވަރަކަށް ޖެހެމުން ދިޔަ ވައިރޯޅިތަކުގެ ސަބަބުން އެހޫނު މެންދުރުގެ މެންދުރުގެ ވަގުތުގައިވެސް ފިނިކަމެއް އިޙްސާސް ކުރެވޭހާވެއެވެ.\nޒައިނާ އިނީ ގޯތިތެރޭގައި ހުރި ބޮޑު ގަހެއްގެ ދޮށުގައި ހުރި ޖޯލިފައްޗެއްގައި އިށީންދެލައިގެން ހަނޑޫ ހޮވާށެވެ. ހީވަނީ މެންދުރުގެ ކެއުމަށް ތައްޔާރުވަނީ ހެންނެވެ. ޖެހިގެން ހުރި ޖޯލީގައި ނިހާވެސް އިނެވެ. ޒައިނާ ހޮވާފައި ބިންމައްޗަށް އަޅާ ކަޅު ހަނޑޫތައް ކާން ކޮތަރުތައް އެނބުރި އެނބުރި ތިއްބެވެ. ހީވަނީ އެސޮރުމެން އުޅެނީ ވަރަށް ބޮޑަށް ބަނޑުހައިވެގެން ހެންނެވެ. ބައެއްފަހަރު އެސޮރުމެންގެ އަޑުން މުޅިތަން އެއްއަޑު ކޮށްލައެވެ.\n" ތީ ޒައިނާ ގެންގުޅޭ ކޮތަރުތަކެއްތަ؟ "\nކޮތަރުތަކުގެ މިޔުޒިކީ އަޑަށް ޝައުގުވެރިކަން ދޫކޮށްލައިގެން އިން ނިހާ ސުވާލުކޮށްލިއެވެ.\n" އާނ! "\nޒައިނާ ކަޅު ހަނޑޫތައް ނަގާ ބިންމައްޗަށް އަޅާލިއެވެ.\nއިސްޖަހާލައިގެން ހަނޑޫ ދޮލަނގަށް ބަލަހައްޓައިގެން ހަނޑޫ ހޮވަން އިން ޒައިނާ ސިއްސައިގެން ދިޔައީ ބިންމަތީގައި ތިބި ކޮތަރުތައް އެއްފަހަރާ ވަރަށް ބާރަށް އުދުހި ގަތުމުންނެވެ. އެހާ ކައިރިން އެހާ ބާރަށް ހުރިހާ އެއްޗެއް އެއްފަހަރާ އުދުއްސައި ގަތުމުން ބައެއް އެއްޗެހި ދިޔައީ ހަނޑޫ ދޮލަނގުގައިވެސް ޖެހިފައެވެ. ހަނޑޫ ދޮލަނގު ނުވެއްޓުނީވެސް ހަމަ ކިރިޔާއެވެ. ސިއްސައިގެންގޮސް ޒައިނާ ކޮއްލިއަކަށް އިސް އުފުލާލިއެވެ.\n" ބައްޕަތަ؟ "\nއޭރު ޒައިނާގެ ބައްޕަ އައިސް އެހިސާބަށް އަރާ ހަމަވީއެވެ. ކޮތަރުތައް އުދުހިގަތީ އެހެންވެގެންނެވެ. ކޮންމެވެސް ޚިޔާލެއްގެ ތެރެއަށް ގެއްލިފައި އިންކަމުން ދޮރާށި ހުޅުވާލާފައި ބައްޕަ ގޯތިތެރެއަށް ވަދެގެން އައިކަންވެސް ޒައިނާއަށް ނޭނގުނީއެވެ.\n" މިސްކިތުން އެރިގެން އެމުން ހިތަށް އެރީ އެކާނލޯ ކޮބާތައު ބަލާނެއްޔަރު. ކޮބާ ޒިޔާމް؟ "\nޒައިނާގެ ބައްޕަ ޖޯލިފަތިން ހުސްކޮށް ހުރި ޖޯއްޔެއްގައި އިށީންދެއްޖެއެވެ. ޒައިނާގެ ބައްޕަ ބުނިއެއްޗެއް ހަމަ ބުނެ ނިމުމާއެކު ލޯމަރާލައިގެން އޮތް ނިހާ ސިއްސައިގެން ގޮސްފައި ކަހަލަ ގޮތަކަށް ލޯ ހުޅުވާލައިފިއެވެ.\n" ޒޮޔާމް ހިށީ އޮފީހެ. އަދި ނިއެއި "\nކުރިމަތީގައި ހުރި ގޮނޑީއެއްގެ މަތީގައި ހަނޑޫ ދޮލަނގު ބެހެއްޓުމަށްފަހު ބައްޕައާއި ދިމާއަށް ޒައިނާ އެނބުރިލިއެވެ. އޭރު އުދުހިގެން ދިޔަ ކޮތަރުތައްވެސް ފަހަރަކު އެއްޗަކުން މަޑުމަޑުން އެނބުރި އަންނަމުން އައިސް ހުރިހާ އެއްޗެއް އެތަނަށް ޖަމާވެއްޖެއެވެ.\n" އެކާނލޯ ގެއް ކޫދަކާ ގިނާ ވާހަކަ މަންމާ ތެބެބެނި. މިޔާ އެކޮއްޔާ ކީ؟ "\nނިހާ ދިމާއަށް ބަލާލަމުން ޒައިނާގެ ބައްޕަ ސުވާލު ކޮށްލިއެވެ.\n" ހާނ. ތެނިހާ "\nޒައިނާ ބައްޕައަށް އޮޅުންފިލުވައި ދިނެވެ.\n" ނިހާ ގިނޭއް ގެހެނެއި........"\n" ބައްޕާއް އެނގެއި. އެކާނލޯގެ މަންމާ ތެވާހަކަ ކޭއިދެރެފި. މީހަކާއް އެހީވެގެން ދެރަ ގޮތަށް ދިމާއް ނިވޭހެއް "\nނިހާގެ ވާހަކަތައް އަލުން ޒައިނާ ލައްވާ ކިޔުއްވަން ބައްޕަ ބޭނުން ނުވީ އެކަމުގެ ސަބަބުން ނިހާއަށް އަސަރުތަކެއް ކޮށްފާނެތީއެވެ.\n" ބައްޕާ މަޑަކޮށްލަފެލަ. ތެބޭން ޖޫސް ތަށަށް ހަދައިގެން "\n" މިކޯ ދެން ކޮށްމެހެން އެއްތައް ހަދާނެ ކަމެއް ނެތް. އިރާދަ ކުރެއްވީ ފަހޭކި މިރެއި އަދި ފަހުން ބޭށުން "\nޒައިނާ ތެދުވުމުން ބައްޕަވެސް ތެދުވެއްޖެއެވެ. ދެން މިވަގުތު ގޮސްލަނީއޭ ޒިޔާމްއަށް ސަލާމް ބުނާށޭ ބުނެފައި ބައްޕަ ހިނގައިގެންފިއެވެ. ބައްޕަ ދިއުމުން ޒައިނާ އަނެއްކާވެސް އިށީންދެއްޖެއެވެ.\n" އަހަރެންގެ ބައްޕަ އެެއީ "\nގޮނޑިމަތީގައި ހުރި ހަނޑޫ ދޮލަނގު ނަގައި އުނގުމަތީގައި ބެހެއްޓުމަށް ފަހު ޒައިނާ އަނެއްކާ ވެސް ހަނޑޫހޮވަން ފަށައިފިއެވެ.\n" ޒައިނާ ފިރިމީހާއަށް ކިޔަނީ ޒިޔާމްތަ؟ "\nއޮށޯވެލައިގެން އެއޮތްގޮތަށް ނިހާ ވާހަކަ ދެއްކިއެވެ.\n" އާނ! ކިހިނެއްވީ. ނިހާ ދަންނަ މީހަކު އުޅޭތަ ޒިޔާމް ކިޔާ؟ "\nނިހާގެ މޫނަށް ފަރުވާތެރިކަމާއެކު ޒައިނާ ބަލައިލިއެވެ.\nލޯބިން (1 ވަނަ ބައި)\nލޯބިން (2 ވަނަ ބައި)\nލޯބިން (3 ވަނަ ބައި)\nލޯބިން (4 ވަނަ ބައި)\nލޯބިން (5 ވަނަ ބައި)\nލޯބިން (6 ވަނަ ބައި)\nލޯބިން (7 ވަނަ ބައި)\nލޯބިން (8 ވަނަ ބައި)\nލޯބިން (9 ވަނަ ބައި)\nލޯބިން (10 ވަނަ ބައި)\nލޯބިން (11 ވަނަ ބައި)\nއެންމެ ފަހުން އަޕްޑޭޓް ކުރީ: 2041 އަހަރު ކުރިން | ރިވިއު ކުރީ: އަލީ ޔޫސުފް


Dhiraagu prepaid customer ah data package eh\nދިރާގު ޕްރީޕެއިޑް ކަސްޓަމަރުންނަށް ޑޭޓާ ޕެކެއް ތައާރަފުކޮށްފި\nދިރާގު: އިންޓަނެޓްގެ އަގު ހެޔޮކޮށް ދިނުމަށް ސަރުކާރުން ވަނީ އެދިފައި -- ދިރާގު\nއަހަރު ނިންމުމުގެ ގޮތުން ދިރާގު ޕްރިޕެއިޑް ކަސްޓަމަރުންނަށް، ހާއްސަ ޕްރިޕެއިޑް ޕެކޭޖެއް ތައާރަފުކޮށްފި އެވެ.\nދިރާގުން ބުނި ގޮތުގައި އަހަރު ނިންމުން ފާހަގަ ކުރުމުގެ ގޮތުން ޕްރީޕެއިޑް ކަސްޓަމަރުން 75 ރުފިޔާ ގެ މިނީ ޑޭޓާ ބަންޑްލް އެއް ތައާރަފުކޮށްފައިވާ ކަމަށެވެ. މި ޕެކޭޖު އެކްޓިވޭޓް ކޮށްގެން 100 ޕަސެންޓް އިތުރު ޑޭޓާ ލިބޭނެ އެވެ.\nއެ ކުންފުނިން ބުނި ގޮތުގައި މި ވެލިއު އޮފަ އެކްޓިވޭޓް ކުރާ ކޮންމެ ކަސްޓަމަރަކަށް 1.5 ޖީބީގެ ބަދަލުގައި 3ޖީބީގެ ޑޭޓާ އެލަވަންސް ލިބޭނެ ކަމަށެވެ. އަދި ޕްރީޕެއިޑު ކަސްޓަމަރުންނަށް ހާއްސަކޮށްގެން މި ތައާރަފު ކުރި އޮފާ ދިރާގު އެޕްލިކޭޝަން މެދުވެރިކޮށް އެކްޓިވޭޓު ކުރެވޭނެ ކަމަށެވެ.\nމި ޕެކޭޖުގެ މުއްދަތަކީ ހަތް ދުވަހެވެ. ޕްރޮމޯޝަން ކުރިއަށް ދާނީ އަންނަ މަހުގެ 10 ވަނަ ދުވަހުގެ ނިޔަލަށެވެ.\nދިރާގުން ވަނީ ދާދި ފަހުން މޮބައިލް ޕްރީޕެއިޑް ޕެކޭޖް ތަކަށް ބޮޑު ބަދަލު ތަކެއް ގެނެސް "ޕްރީޕެއިޑް ކޮމްބޯ ޕްލޭންސް" ތައާރަފުކޮށްފައިވެ އެވެ. މި ބަދަލުތަކާއެކު މިހާރު ކަސްޓަމަރުންނަށް ފަސޭހަކަމާއެކު ވޮއިސް އާއި އެސްއެމްއެސް އަދި ޑޭޓާ އެއް ކޮމްބޯ ޕްލޭނަކުން އެކްޓިވޭޓް ކޮށްލެވޭނެ އެވެ. އާ ކޮމްބޯ ޕްލޭންތައް އެކްޓިވޭޓް ކޮށްލުމަށް ދިރާގު އެޕް ނުވަތަ ކީވޯޑް ޖެހުމަށްފަހު 343 އަށް މެސެޖު ކުރުމުން އެކްޓިވޭޓް ވާނެ އެވެ.\nއެ ކުންފުނިން ބުނީ އަބަދު ވެސް މަސައްކަތް ކުރަނީ ކަސްޓަމަރުންނަށް ހެޔޮ އަގެއްގައި ގިނަ ފައިދާ ތަކެއް ހޯދައިދީ ކަސްޓަމަރުންގެ ޑިޖިޓަލް ތަޖުރިބާ އިތުރަށް ފުރިހަމަ ކުރުމަށް ކަމަށެވެ.\nދިރާގު ކަސްޓަމަރުންނަށް ސްޕޮޓިފައި\nދިރާގު ޕޯސްޓްޕެއިޑް ޕްލޭން އަމިއްލައަށް ތައްޔާރު ކޮށްލެވޭނެ\nބީއެމްްއެލް އާއި އެމްޕީއެލް މުވައްޒަފުންނަށް ވެކްސިން\nދިރާގު މުވައްޒަފުންނަށް ވެކްސިން ދޭން ފަށައިފި


vnews - Year End Super Sale ge namugai STO in promotion eh fashaifi\nއިޔާ އެންޑް ސުޕާ ސޭލްގެ ނަމުގައި އެސްޓީއޯއިން ޕްރޮމޯޝަނެއް ފަށައިފި\nއެސްޓީއޯ ހޯމް އިމްޕްރޫވްމަންޓުން ކޮންމެ އަހަރަކު ވެސް އަހަރު ނިމުމާ ދިމާކޮށް ކުރިއަށް ގެންދާ "އިޔާ އެންޑް ސުޕާ ސޭލް" ޕްރޮމޯޝަން ފަށައިފި އެވެ.\nއެސްޓީއޯއިން ބުނީ މި ޕްރޮމޯޝަން ކުރިއަށް ދާނީ މިއަދުން ފެށިގެން އަންނަ އަހަރުގެ ޖެނުއަރީ މަހުގެ 11 ވަނަ ދުވަހުގެ ނިޔަލަށް އެސްޓީއޯ ހޯމް އިމްޕްރޫވްމަންޓް އަދި އެސްޓީއޯ ގެ ސަރަހައްދީ ފިހާރަ ތަކުގައި ކަމަށެވެ.\nމި ޕްރޮމޯޝަންގައި ކުރާ 1000 ރުފިޔާއިން މަތީގެ ކޮންމެ ވިޔަފާރިއަކަށް ކޫޕަނެއް ލިބޭނެ ކަމަށާއި ގުރުއަތުން ހޮވޭ ފަރާތަކަށް ކޮންމެ ހަފްތާއަކު 10،000 ރުފިޔާގެ އަގުހުރި އިނާމް ލިބިގެން ދާނެ ކަމަށްވެސް އެސްޓީއޯއިން ބުނެ އެވެ.\nއެސްޓީއޯއިން ބުނީ މި ޕްރޮމޯޝަންގެ ދަށުން ލިބޭ އިނާމު ތަކުގެ ތެރޭގައި ހިޓާޗީ ފްރަންޓް ލޯޑް މެޝިން، ހިޓާޗީ އެއާ ކޮންޑިޝަން، ފިލިޕްސް ޖޫސާ އަދި މަކީޓާ ޓޫލްސް އެއާ ފަދަ ވަރަށް އަގުހުރި އިނާމްތައް ކޮންމެ ހަފްތާއަކުވެސް ލިބިގެންދާނެ ކަމަށެވެ.\nމި ޕްރޮމޯޝަންގައި 40 އިންސައްތަ އާއި ހަމައަށް ޑިސްކައުންޓް ލިބޭއިރު އަދި ގަންނަ ބައެއް ތަކެއްޗާ އެއްކޮށް ވަގުތުން ހިލޭ ލިބޭ އިނާމްތަކެއްވެސް ހުންނާނެ ކަމަށް އެސްޓީއޯއިން ބުނެ އެވެ.\nމީގެ އިތުރުން ކޮންމެ ހަފްތާއަކު ޕްރޮޑަކްޓް ޑެމޯ ސެޝަންތައްވެސް ހޯމް އިމްޕްރޫވްމަންޓްގައި ކުރިއަށްދާނެ ކަމަށް އެސްޓީއޯ ހޯމްއިމްޕްރޫވްމަންޓުން ވަނީ ބުނެފަ އެވެ.


ނާއިންސާފް 29 – Esfiya – Dhivehi Vaahaka Site\n- by Monsta - 65- August 10, 2019\nފަހަތުން މީހެއްގެ ޙިލަމެއް ވިހެން ހީވެގެން އަހަރެން އެނބުރިލީމެވެ. އެމީހެއްގެ މޫނު ސާފެއް ނުވިއެވެ. އަދި އަހަރެންނަށް ހަރަކާތެއް ގެނެވުމުގެ ކުރިން، އެމީހަކު އަހަރެންގެ މޫނުގައި ބާލީް އަޅާ ނިވާ ކޮށްލިއެވެ.\n“ދޮންބޭ، ކޮންމެސް މީހަކު އެބަ ހޯދާ..” މިޝްކާ އައިސް އަހަރެންގެ ކޮޓަރި ދޮރު ބުޑުގަ ހުރެގެން އަޑުގެ ނެތްކޮޅަށް ގޮވާލިއެވެ. މިޝް ހީކުރަނީ އޭނަ އެ ކިޔާހާ ބޭހެއް ނުދަންނާތީ، އަހަރެންނަކީ ބީރުމީހެއް ކަމަށް ހެއްޔެވެ. މި މިޝްއާ ހެދިވެސް އަހަރެން އެއްދުވަހަކުން ބީރު ވާނެއެވެ.\n“ދެން ތިވަރަށް ނގޮވިއްޔާ އަޑު ނީވޭނެތަ؟” ޓީޝާޓު ގަޔަށް މަހަމުން، ނިކުމެ، އަހަރެން މިޝްގެ ކޮލަށް ދަމާލީމެވެ. މިޝް ހުންނަލެއް، ފުށްކަމުން، އަހަރެންނަށް ހަމަ މަޑުން ނުހުރެވެނީއެވެ.\n“މާޒިން.” ފަހަތުން، ކިޔާރާގެ އަޑު އިވުމުން އަހަރެން އެނބުރި ބަލައިލީމެވެ. ރަތް ކުލައިގެ ކުރު މަތިކޮޅަކާއި އެކު، ބާރު ޓައިޓެއް ލައިގެން ހުރި އިރު، ކިޔާރާގެ ފުރިހަމަކަން، ވަރަށް ރަނގަޅަށް ފެނެއެވެ. ރަތް ލިޕްސްޓިކުން، މޫނުމަތި އިތުރަށް ފުރިހަމަ ކޮށްދީފައިވީއިރު، އިސްތަށިގަނޑުވެސް އޮތީ، ރީތި ގޮތަކަށް ހައްޔަރުކޮށްލާފައެވެ.\n“މާޒިން… ކޮންތާކަށް..؟” ހިނގައިގަތް ކަމެއް ނޭންގި މަންމަގެ އަޑު ގުގުމައިގެން ދިޔައެވެ. އަނެއްކާ އަނެއް ކަންތަކެވެ. އުފަންދުވަހުވެސް، އަހަރެންނަށް އޮންނަން ޖެހޭނީ ގޭގައި ހެއްޔެވެ؟ ބަޔަކު އަހަރެން ކިޑްނެޕް ކުރިޔަސް މިޔަށްވުރެ މަޖާ ވީހެވެ.\n“މި.. ފްރެންޑަކާ އެއްކޮށް، ބޭރަށް މިދަނީ.. ޕްލީސް…”\n“ނޯ…. އެންޑް ނޯ… ތިހިރީ މިހާރުވެސް މީހާ ހުރި ހާލު.. ހަމައަށް ކިރިޔާ ފިޔަވަޅު އެޅެނީ…. ނުދެވޭނެ..” މަންމަ ބުނެލިއެވެ.\n“ދެންންން، މަންމާ…… މަ މީ މިހާރު ބޮޑު މީހެކޭ… ދެން ޕުލީސްސް..” އަހަރެން ބޮޑާ ހާކާލީމެވެ. އެ މަންޟަރު ބަލަން ހެވިފައި، ކިޔާރާ ހުއްޓެވެ.\n“ކާކާ އެއްކޮށް ތި ދަނީ؟” ޢާންމު ދުވަސްތަކާއި ޚިލާފަށް، މަންމަ ތަންކޮޅެއް ފަސޭހައިން ހަތިޔާރު ބެހެއްޓިއެވެ. މަންމަ އިނީ ސޯފާގައި ކަމުން، ދޮރު ކައިރީ ހުރި ކިޔާރާ ނުފެންނަނީއެވެ. އަހަރެން ކިޔާރާއަށް އެތެރެއަށް ވަނުމަށް ދައުވަތު ދިނީމެވެ.\n“މީ، ކިޔާރާ،… ހަލފް ރަޝިޔަން ފްރެންޑެއް…” އަހަރެން، ބުނެލީމެވެ. ކިޔާރާ އެމީހުންނަށް ވެސް ހިނިތުންވެލިއެވެ.\n“ކޮން ކަހަލަ ފްރެންޑެއް؟!” އެއޮތް ހުރިހާ އިރު ޑްރާމާ ބަލަން އިން، މިޝް އަނގަފެޅީއެވެ. އެ މާނަކުރިއެއްޗެއްވެސް، އަހަރެންނަށް އިތުރު ވިސްނުމަކަށް ނުގޮސް ދެނެގަނެވެނެވެ. ނުލަފާ އަންހެނެކެވެ. އެކަމަކު ގޯސް ކޮއްކޮއެއް ލިބޭނީ، ގޯސް ބޭބެއަކަށް ތާއެވެ. އަހަރެންގެ ސިކުނޑިއަށް އައި މޮޅ ޚިޔާލާއެކު ލާނެއް ހިނިތުންވުމެއް ދިނީމެވެ.\n“ފްރެންޑެއް… ސްޕެޝަލް ފްރެންޑެއް” އެއްލޯ މަރާލަމުން އަހަރެން ބުނެލީމެވެ. ދެން މަންމައަށްވެސް ޖެހޭނީ ފޮނުވާށެވެ. ކިޔާރާ ކޮންމެ އެއްޗެކޭ ހިތަށް އެރިޔަސް ހެވެވެ. މަޖާ ކުރެވުމުން އެ ނިމުނީ ނޫންހެވެ.\nމުޅި މާލޭގައި ހޭވުމަށްފަހު، އަހަރެމެން ވަނީ ކެފޭއަކަށެވެ. އެތަނުން އެލީނާ ފެނުމުން އަހަރެންނަށް ހީވީ، މީހަކު، ހިތުގައި އެއްޗަކުން ޖަހާލިހެނެވެ. ގެނައި ކަޅު ކޮފީވެސް، އެއް ނޭވާއިން ދަމާލައިފައި، ދިޔައީ، ހިތަށް އަސަރުތަކެއް ކޮށްގެން ކަން އިނގެއެވެ.\n“ކިހިނެތްވެފަ ތީނީ؟” ޚިޔާލަކަށް ގެއްލިފައި އިންދާ، ކިޔާރާ ގޮވާލިއެވެ. އަހަރެން ހިނިތުންވެލީމެވެ. އެލީނާ ހިތަށް އަރާނީ ކީކޭ ހެއްޔެވެ؟ ހަމަ ގައިމުވެސް ރަނގަޅު އެއްޗެކޭ ހިތަކަށް ނާރުވާނެއެވެ. އަހަރެންނަކީ ޕްލޭޔަރެކޭ ހީނުކޮށްފިއްޔާ ރަނގަޅެވެ. ލިބުންތާ، ދުވަސްކޮޅެއް ނުވަނީސް، ބީވެދާނެތީ ހިތް ނުތަނަވަސް ވަނީއެވެ.\n“އެލީނާ މާޒިންއަށް ކިޔަނީ ޒިން ދޯ؟” ސީދާ އަހަރެންގެ ލޮލަށް ބަލަމުން، ކިޔާރާ ބުނެލިއެވެ. މީނައަށްވެސް ދައްކަން އިނގުނީ އެލީނާގެ ވާހަކައެވެ. ޖަވާބު ނުދިނީވެސް، އެޚިޔާލަށް ވަދެފިއްޔާ، ނުނިކުމެވޭނެކަން އިނގޭތީއެވެ.\n“މަ ކިޔާނީ، މާޒް… އެހެން މީހުން ކައިރީ ބުނާތި މާޒިންއަށް މާޒް ނުކިޔައްޗޭ..” ލުއި ހިނިތުންވުމެއް ދެމުން، ކިޔާރާ ބުނެލި އެއްޗެއް އަހަރެންނަށް މުޅިން ދޭހައެއް ނުވިއެވެ. ގާތް މީހުން ނޫން އެންމެން އަހަރެންނާ މުޚާތަބު ކުރަނީ މާޒް ކިޔާފައެވެ. މީނަ އަހަރެންނާއި ގާތް ވާން ބޭނުންނުވަނީތާއެވެ.\n“އެހެން… އެހެންވިއްޔާ، ޒިން ކިޔާނީ، ކިޔާ..” ޚިޔާލުތަކު ތެރޭ ޣަރަގުނުވާން ކުރެވެމުންދިޔަ މަސައްކަތް، ކާމިޔާބު ވާގޮތެއް ނުވިއެވެ.\n“އެންމެންވެސް ކިޔަނީ ކިޔާ… މާޒް ކިޔާ ޔާރާ..” ކިޔާރާ ބަލައިލި ގޮތުން އަހަރެންނަށް އުނދަގޫ ވިއެވެ. އަހަރެން ކިޔާރާ އަށް ޔާރާއޭ ކިޔަންވީ ސަބަބެއް އެބެތް ހެއްޔެވެ. ދިމާއަށް ނޫނެކޭ ނުބުނަން އަހަރެން ފަނޑުކޮށް ހިނިތުންވެލީއެވެ.\n“ބުނީމެއްނު ސްޕެޝަލް ފްރެންޑެކޭ.. މަށަށްވެސް މާޒް ވަރަށް ސްޕެޝަލް..” ކިޔާރާ ފެށީ އުނދަގޫ މައުލޫއެކެވެ. އަންހެން ކުދިން ވަރަށް ވުރެ އަނގަގަދައީއެވެ.\n“އެހެން؟” އަނގައިން ބަސް ހުސްވީމާ ބުނެވޭނީވެސް އެހެނެވެ.\n“އަސްލުވެސް ހަމަ އެހެން..؟”\n“އަޅެ ހަމަ އެހެނޭ..”\nއަހަރެން އުންމީދު ކުރި ގޮތަށް ޑްރާމަޓިކް ބަސްތަކުން، ވާހަކަ ބަދަލު ކޮށްލެވުނެވެ. ނަމަވެސް އިތުރު ވާހަކައެއް ފެށުމުގެ ކުރިން، ފޯނަށް މެެސެޖެއް އައި އަޑު އިވުނެވެ.\n“ސޮރީ ޒިން… މިރެޔަކު ނުދެވޭނެ..” އެލީނާގެ ފަރާތުން، ކުޑަކުޑަ މެސެޖެކެވެ. ރަނގަޅަށް ނުވެސް ކިޔެނީސް، މުޅި މީހާ މާޔޫސްވިއެވެ. އެކްސްޕްލެއިން ކޮށްދެވޭނީވެސް، ދިމާވީމަ ނޫންހެވެ.\n“މާޒް…” ފޯނުގެ ސްްރީނަށް ގެއްލިފައި އިންދާ ކިޔާރާ ގޮވާލިއެވެ. މިފަހަރު، އެ އަޑުގައ، ވަރަށް ފުން ގޮތެއް ހުއްޓެވެ.\n“މާޒް… އައި ތިންކް… އައި…. ލަ.” ބުނަމުން ދިޔަ، ޖުމުލަ ހުއްޓުވީ، ކިޔާރާގެ ފޯނު ދިއްލުމުންނެވެ. ހަމަ ނަސީބެވެ. އުޒެއިރް ނަމަކަށް ކިޔާ މީހެއްގެ މެސެޖެކެވެ. ފޮޓޮޔަކަށްވެސް އިނީ، ބޮޑު ގަބުރު ބޯ ގަނޑެކެވެ.\n“ހޭ، ސޮރީ އެބަ ދާން ޖެހޭ ވަރަށް ކުއްލި ގޮތަކަށް..” ކިޔާރާގެ މޫނު މަތިން، ކޮންމެވެސް ވަރެއްގެ އުފާވެރިކަމެއް ފެންނަން ހުއްޓެވެ. އަހަރެން ކޮނޑުއަރުވާލުމާއި އެކު، ހިނގައިގަތީ، ދެވޭނެ އެންމެ ބާރަށެވެ. ދުއްވައިގަތީއޭ ބުންޏަސް ދޮގަކަށް ނުވާނެއެވެ. ފުންނާބުގަނޑު ތަޅަމުން ތަޅަމުންނެވެ. ޓައިލްސްތައް ތަޅައިގެން ނުދިޔަކަން ހަމަ ނަސީބެވެ.\nކިޔާރާ ދިޔުމުން އަހަރެންނަށް ހަމަ ޖެހުމުގެ ނޭވާއެއް ލެވުނެވެ. މިއޮތް ހުރިހާ އިރު އިންތިޒާރު ކުރި ވަގުތު ޖެހުނީއެވެ. ދުވަސްތަކަކަށް ފަހު ގެއިން ނިކުމެވުމުން، ލިބުނު ހިތް ހަމަ ޖެހުން ލިބުނެވެ. ލުވެއިޒް، ފިލާ އޮވެބަލާށެވެ. އޮތް ތާކުން ނެރެގެން، ގެންގޮސް، މޫދަށް ފައްތަންވީއެވެ.\nކިޔާރާ ދިޔަތާ، އިރުކޮޅެއް ފަހުން، އަހަރެން ނިކުމެ ހިނގައިގަތީ ލުވެއިޒް ގެއަށެވެ. ހައިރާން ވީ، ގޭ ކުރި މަތީ، ފޯނެއްގައި ހުރި އަންހެން ކުއްޖާ ފެނިފައެވެ. އެހެން ހުރުމަކުން މައްސަލައެއް ނެތެވެ. ނަމަވެސް، ދޭތެރެދޭތެރެއިން، އެލީނާގެ ކޮޓަރިޔާ ދިމާއަށް ބަލާކަން ފާހަގަ ވުމުން، އަޅާނުލާނީވެސް ކިހިނެތް ހެއްޔެވެ.\n“ކިޔާރާ؟؟” އަހަރެން ގޮސް ހުއްޓިލީމެވެ. އަދި ހުޅުވާފައި ހުރި، އެލީނާގެ ބެލްކަނީ ދޮރަށް ބަލައިލީމެވެ.\n“އަހް، މާޒިން. މިތާ..” ކިޔާރާގެ މޫނުން، ހާސްކަން ފެންނަން ހުއްޓެވެ.\n“ކީއްވެ އެތަނަށް ތި ބަލަނީ؟” އަހަރެން ހިތުގައި އޮތް ސުވާލު ކޮށްލީމެވެ. އެލީނާ، ކިޔާރާ ދެކެ އެހާ ރުޅި އަންނަ އިރު، މިތާ، އެ ކޮޓަރިއަށް ބަލަން ހުރުމުން، އެ ސުވާލު ކުރެވޭނެ ނޫންހެވެ.\n“އެއީ… އަމް.. އެއީ، މާ އަޑު ގަދަ ވީމަ ދެންމެ އަކު… ހެހެ.. ލެޓްސް ގޯ..” ކިޔާރާ، އަހަރެންގެ އަތުގައި ހިފީ ކީއްވެ ކަމެއް ނޭންގެއެވެ. އަހަރެން ދާނަމޭ ނުވެސް ބުނަނީސް، ދަމަމުން ގެންދަން ފެށިއެވެ. ބަލަން ހުންނަ މީހަކު، ހިންޏާ ބިނދޭނެއެވެ. އިލޮށްޓެއް ވަރުގެ، ކުޑަ އަންހެނަކު، އަހަރެން، މިއޮތް ބޮޑު މީހާ ދަމާ ގެންދިޔައީމާ، އެވާނީ ދެން ބޮޑު ޑްރާމާގަނޑަކަށެވެ.\n“މަ މި ތަނަށޭ މި އައީ..” ތަންކޮޅަކަށް ނުދެވެނީސް އަހަރެން، ކިޔާރާގެ އަތް ފޮޅުވާލައިފައި، ދާން ހިނގައިގަތީމެވެ.\n“މާޒް.. މަޑު ކޮށްބަ..” ކިޔާރާ ގޮވި ނަމަވެސް، އަހަރެން، ހިނިތުންވެލާފައި ދިޔައީއެވެ. މި ލުވެއިޒްގަނޑު، އޮތް ތަނަކުން، ނެރެން އެބަ ޖެހެއެވެ.\n“މާޒިންންން….” އެނބުރި ބަލައިލަން ޖެހުނީ، ކިޔާރާ ތަންކޮޅެއް ބާރަށް ގޮވާލީމައެވެ. އެ ތޫލި އަޑުގައި، ސީރިޔަސް ގޮތެއް ހުއްޓެވެ.\n“ޕްލީސް، މީތި..” އެއިރު، ކިޔާރާ، އިނީ އުޑަފައިން އިށީންދެއެވެ. މަގުގައި، ފެން ދާން ހުރި ހުސް ޖާގަ، ކައިރީއެވެ. ވީ ގޮތް ދެނެގަންނަން، އަހަރެންނަށް މާ ގިނައިރެއް ނުނެގިއެވެ. އެހެންކަމުން، އެނބުރި ގޮސް ކިޔާރާގެ ކައިރީ އިށީނީމެވެ.\n“މީ ކިހިނެއް ވީ ކަމެއް… ކިހިނެއް މީތި..” އެތަނުން، ދޭތެރެއަކަށް ފިޓުވެފައި އޮތް، ކިޔާރާގެ ފޯނު، ދަމާ ދަމާވެސް އަހަރެންގެ އަތަކަށް ނައެވެ. އެއީ ކިހިނެއް ވީ ކަމެއް ކަމެއްވެސް، ކިޔާރާ ނުބުންޏެވެ.\n“އާހްހް..” އެލީނާގެ ކޮޓަރިޔާ، ދިމާއިން، ތޫލި ހަޅޭކެއްގެ އަޑު އިވުނެވެ. ހަމަ އެއާއި އެކު، އެއްޗެހި ތަކެއް ވެރިގަތް އަޑުވެސް އިވުނެވެ. ހަވަނަ ހިއްސު، ނުބައި ކަމެއް އެބަ އުޅޭ ކަމުގެ ސިގްނަލް ދިނެވެ. ނަމަވެސް، އިތުރު އަޑެއް ނީވުމުން، އަހަރެން އެނބުރި، ކިޔާރާގެ ފޯނު ނެގޭތޯ އުޅެގަތީމެވެ.\nއެލީނާގެ ދެވަނަ ހަޅޭކާއި އެކު، އަހަރެން އެގެޔާ ދިމާއަށް ދުއްވައިަތީމެވެ. ޖެހި ވަޒަނެއް ހެންނެވެ. އަހަރެންގެ އަތުގައި ހިފޭއްޓުމުން، ފޮޅުވާލެވުނު އެންމެ ބާރަކަށް، ކިޔާރާގެ އަތް ވެސް ފޮޅުވާލާފައެވެ.\n“އީން….” ފިތުނު ވަރަކަށް، ބެލް އަށް ފިތަމުން، އަހަރެން ގޮވީމެވެ. މަގުމަތިން ދިޔަ އެންމެންގެ ނަޟަރު އަހަރެންނަށެވެ. އެތަނުގައި، އަހަރެން ނުދަންނަ މީހުން މަދުވާނެއެވެ. އެކަމަކުވެސް ކީތްހެވެ. އަހަރެންނަށް މުހިންމީ އީންއެވެ. މަހަކު އެއްފަހަރު، ކޮންމެސް ދެރަގޮތެއް ވާ އަހަރެންގެ އީންއެވެ.\nބެލް ޖަހައިގެން ވާނެ ފައިދާއެއް ނެތް ކަން، ވިސްނި، އަހަރެން، ޕާސްވޯޑު، ނަންބަރު ތަކާއި ކުޅެން ފެށީމެވެ. ލުވެއިޒް ޖަހާތަން، ފެނިފެނި ބާވެފައި ހުރި ޕާސްވޯރޑް، ހައެއްކަ ފަހަރު މަސައްކަތް ކޮށްގެން ޖެހުނެވެ.\nސިޓިން ރޫމުގައި މީހަކު ހުރިތޯވެސް އަހަރެން ނުބަލަމެވެ. ދުވެފައި މައްޗަށް އަރާ، އެލީނާގެ ކޮޓަރިދޮރުގައި ތަޅައި ގަތީމެވެ. ތަޅު ނުލައި ހުރި ދޮރު ހުޅުވުނެވެ.\n“އީން..” އަހަރެންގެ ދެލޯ ހޯދާލީ، އެލީނާއެވެ. ނަމަވެސް، ލޮލުގައި އަޅައިގަތީ، އެނދުކައިރީ ކޮޅަށް ހުރި، ފިރިހެން މީހެކެވެ.\n“ޒިން…” ކަބަޑާ ނިވާވެގެން ހުރި އެލީނާ ފެނުނީ، ގޮވާލުމުންނެވެ.\nވާއެއް ނުވާއެއް އަހަރެންނަކަށް ނޭންގެއެވެެ. ހިތަށް އަންނަނީ އެންމެ ނުބައި ކޮށެވެ.\n“އެލީނާ..” ރުޅިވެރި ރާގެއްގައި އަހަރެންނަށް، ގޮވާލެވުނީ، ހިތަށްއެރި އެއްޗެއްގެ ސަބަބުންނެވެ. އަހަރެން ކިޔާރާއެއްކޮށް ކޮފީއަކަށް ދިޔައެކޭ ކިޔާފައި، އެލީނާ، ކޮޓަރިއަށް ފިރިހެނުން ވައްދަން ޖެހޭ ހެއްޔެވެ.\nއަހަރެން އެއް ފަހަރު އެލީނާއަށް، އަނެއް ފަހަރު، އެ ފިރިހެން މީހާއަށް ބަލައިލީމެވެ. އެއީވެސް، އާ މޫނެއް ނޫނެވެ. ޝަޔާން ބޭންޑު އަޔާންއެވެ. އަހަރެމެންނާއެކު، އީދުގައި ލަވަކިޔަން ދިޔަ އެއް ސޮރެވެ.\n“އޯހ ބްރޯ، ބޭރަށް ނިކުމެ، އަނގަ މަޑުން ލައިގެން ހުރޭ، އެހެން ނޫނީ ގޮތެއް ހަދާލަން ޖެހޭނީ..” އަޔާންގެ ޖުމުލަ އަހަރެންނަށް އަޑުވެސް ނީވޭ ކަހަލައެވެ. އަހަރެންނަށް ފެންނަނީ ހަމައެކަނި، އެލީނާއެވެ. އެހެން ދިމާއަކަށް ބަލައިލަންވެސް ނޭންގުނެވެ.\nއަޔާން، އެލީނާއާއި ދިމާއަށް ހިނގައިގަތެވެ. ދެން ކޮޓަރީން ނިކުންނަން ވީ ކަމުގައި، ސިކުނޑި ސިގްނަލް ދޭންފެށިއެވެ. ނަމަވެސް ޟަމީރު އެކަމަށް އެއްބަސްވާނެ ހެއްޔެވެ؟ ހިތަށް ވެރިވެގަތް، ރުޅި ބަޔާންކޮށްދޭނެ ބަހެއް، ޔަގީނުންވެސް، ދިވެހި ރަދީފަކު ނުވާނެއެވެ.\nއަހަރެން ހަރަކާތް ނެތިފައި ހުރުމުން ކަންނޭންގެއެވެ. އަޔާން، އެނބުރި ފަހަތް ބަލައިވެސް ނުލިއެވެ. އެއީ، އަހަރެން، ރުޅިން ތުރުތުރު އެޅި ފުރަތަމަ ފަހަރެވެ. ކިހާ ހެއްވާ ހެއްޔެވެ؟ މިއީ ވާނެ ކަމަށް އަހަރެން ޤަބޫލުވެސް ކުރި ކަމެއް ނޫނެވެ.\n“އޭތް…” ދިޔަ ގޮތަށް ގޮސް އަހަރެން އަޔާން ކޮއްޕާލީމެވެ. ވަކި ދިމާއެއް ބަލާފައެއް ނޫނެވެ. ކޮއްާލެވުނު އެންމެ ބާރަކަށެވެ. ހެދިހާ ޓްރެއިނިން އެއްގެ، މޮޅުކަން، ދައްކާލަދޭނަމެވެ. އީން ރުހުނަސް ނުރުހުނަސް، އަހަރެންނަށް ކީތްހެވެ. އެއީ އަހަރެންގެ ޙައްޤެކެވެ.\nކޮއްޕާލި ބާރުމިނުގައި، އަޔާން ގޮސް ޖެހުނީ، އަލަމާރީގައެވެ. އޭގެ މަތީގައި ބަރި ޖަހާލާފައި ހުރި، މާ ވާސްތަކުން އެއްޗެއް ވެއްޓި ތަޅައިގެންވެސް ދިޔައެވެ. އެއްފަހަރު އަޔާން އަށް އަނެއް ފަހަރު އީންއަށް ބަަލައިލުމަށް ފަހު، އަހަރެން ފުން، ނޭވާއެއް ދޫކޮށްލީމެވެ.\nހިފަހައްޓައިގެން ހުރި ބާލީސް، ގަޔާލައި ބޮނޑިކޮށްލައިގެން، ހުރިއިރު، އެލީނާ ފުން ނޭވާތަކެއް ލަމުން ދިޔައެވެ. އިސް އުފުލާ ބަލައިވެސް ނުލިއެވެ.\nއަޔާން ތެދުވުމާއި އެކު، އަހަރެން ސިކުންތެއްވެސް މަޑު ނުކޮށް ދެވަނަ ފަހަރަށްވެސް ކޮއްޕާލީމެވެ. މިފަހަރު ގޮސް ޖެހުނީ، ޑްރެސިން ޓޭބަލް ގައެވެ. އެރި ގުޑުމާއި އެކު، އޭގައި ހުރިއްޔާ ހުރި އެއްޗެއް، ވެރުނެވެ. ބޭނުން ނުކުރިއެއް ކަމަކު، ފިހާރައެއް ހުޅުވާލެވޭ ވަރަށް އެކި ކަހަލަ، ކްރީމާއި، ލިޕްސްޓިކާ އެއްޗިއްސެވެ. ފަހުން އެ ތަރުތީބުކުރަން، އެލީނާ އުޅެން ޖެހޭނީ ޙާލެއްގައެވެ.\n“ތިކަހަލަ ފިރިހެނުންނާއި ހެދި، މީހުނަށް ލޯބިވެރިއެއްވެސް ގެންގުޅެވޭ ވަރެއް ނޫނޭ..” އަހަރެން ދެންވެސް، ދޫކުރާކަށް ހިތެއް ނުލަމެވެ. އަނެއްކާވެސް، އަޔާން ކޮއްޕާލީމެވެ. ހިންދީ، ފިލްމު ޝޫޓިންތަކުގައި ނޫނަސް، އަހަރެންނަށްވެސް، މީހުންގެ އަނަގައިން ލޭ ހިލުވާލެވޭނެއެވެ. ސަންތި މަރިޔަނބަށް ނޫނަސް، ދަތް ލުއްސޭނެއެވެ.\n“އޯ، ހޯ، މާޒިން..” އެއްކަލަ އަޔާޒް އައި ގޮތަށް އަހަރެމެން ދެމެދަށެވެ. ހިތް ފުރޭ ވަރުކޮށް ނުލެވުމުން، އަހަރެންނަށް އަޔާޒް ދެކެވެސް ރުޅިއާދެވުނެވެ. އެލީޒާ ދިޔައީ އެލީނާ ކައިރިއަށެވެ.\nއަބަދެކޭވެސް، އެއްގޮތަށް، އިންޒާރު ތަކެއް ދީފައި، އަޔާޒް، އަޔާން ފޮނުވާލީއެވެ. ދެރަ ކަމެކެވެ. އަޔާޒްވެސް އެލީނާ ކައިރިއަށް ދިޔުމުން، އަހަރެން ސޯފާގައި ޖައްސާލީމެވެ. ބޮލަށް ސަވާރުވެފައި ހުރި ރުޅިވެރިކަުގައި ފޯނުނަގާ، ލިޔުނު މެެސެޖު ފޮނުވާލީމެވެ.\n“ވޮއިސް ޕިސްޓޯލް ބޭންޑުގެ އަޔާން… ވޯންޓެޑް…”\n“ޒިން…” ބައި ގަޑިއިރެއް ހާއިރު ކޮށްފައި، އެލީޒާމެން ނިކުތުމުން، އެލީނާ، އަހަރެންނަށް ގޮވާލިއެވެ. އަޑުގައި ވީ ފުން ހިތާމައެވެ. އަހަރެން ޖަވާބެއް ނުދެމެވެ. ނުދެވުނީއެވެ. އަސްލު އެވީގޮތެއް، އަހަރެންނަށް އަދިވެސް، މުޅިން ދޭހައެއް ނުވެއެވެ.\nއެލީނާ މަޑުމަޑުން، އެނދުގައި އޮށޯވެ ފަންގިފިލަޔަށް ނަޟަރު ހުއްޓާލައިގެން އޮތުމުން، އަހަރެން ކަތި ނަޟަރަކުން ބަލައިލީމެވެ. ނަމަވެސް، ދެވަނަ ސިކުންތުގައި، އެލީނާގެ ކައިރިއަށް ދާން މަޖުބޫރުވީ، އެލީނާގެ ނޭފަތުން، އަންނަމުން ދިޔަ ލޭ ފެނިފައެވެ.\n“އީން..” ވީގޮތް އެނގުމާއި އެކު، މަޑުނުކޮށް، އެލީނާ ޓިޝޫއަކުން، ނޭފަތް ފޮޅާލިއެވެ. އަދި އަނެއްކާވެސް ކުރިން އޮތްގޮތަށް އޮށޯތެވެ. ދެފަހަރަކު ގޮވާލުމުންވެސް، ކަހާތަން ހިރުވާވެސް ނުލިއެވެ. ދެން ހަމަ ފުއްޕާފައި އޮވެދާނެއެވެ. މިވަރަށް ފުއްޕަންޏާ ދުވަސްކޮޅަކުން މީނަ ކޮއްޔަކަށް ބަދަލުވެދާނެއެވެ.\n“މީ ކޯޗެއް؟” އެނދު ކައިރިއަށް ވެއްޓިފައި އޮތް ސިޓީ އުރަ ނަގަމުން، އަހަރެން، އޭގެ ތެރޭ ހުރި ގަނޑުތަކުން ގަނޑެއް އަތަށް ނެގީމެވެ. ފުލުގައި ސައްޕެއް ޖެހިހެން ތެދުވެ، އެލީނާ އަހަރެންގެ އަތުން އެ ސިޓީ އަތުލިއެވެ. ހަމަ ޖަހައިގަތީއެވެ. ނަމަވެސް، އަހަރެން، އޭގެން ނެގި ގަނޑު، އޮތީ އަހަރެންގެ އަތުގައެވެ.\nދެފަށަށް ފަތް ޖަހާލާފައި އޮތް ގަނޑު ނިއުޅުވާލާ ބަލައިލީމެވެ. ފޮޓޯ ގަނޑެކެވެ. ކާލިންގެ ފޮޓޯ ގަނޑެކެވެ. ކާލިން، މަގުމައްޗަށް ވެއްޓި ޗިސްވެފައި އޮތް، ފޮޓޮއެވެ. މުޅި ތާ ލޭ އޮތް އިރު، ފަކުރުކަމުން، މޭ ނުބައި ކުރާހާވެއެވެ.\nއެލީނާ، ސިޓީއުރައެއްގައި، ކާލިންގެ ފޮޓޯ ގަނޑެއް ގެންހުޅެނީ ކީއްވެހެއްޔެވެ؟ ސުވާލު އުފެދުމާއި އެކު އަހަރެން، އެލީނާއަށް ބަލައިލީމެވެ. ނޭހިގެން އުޅެނިކޮށް، ތެދުވެ، ގޮސް، އެލީނާ، ފާޚާނާއަށް ވަނެވެ. އަހަރެންނަށް ޖެހުނީ، ސުވާލު ހިތު ތެރޭ ބާއްވާށެވެ.\nއެލީނާ ނިކުމޭތޯ އިންއިރު، އަހަރެންގެ ނަޟަރު ގޮސް ހުއްޓުނީ ކިޔަވާ މޭޒުގެ ވަތްގަނޑަށެވެ. ދަމުން، އެ ސިޓީ، ގަންބާލީ އެތަނަށެވެ. މީހުންގެ ޕްރައިވެސީއޭ ދެފަހަރަކު ހިތަށް އަރާފައިވެސް، އަހަރެން، އެދިމާއަށް ހިނގައިގަތީމެވެ.\nވަތްގަނޑު ހުޅުވާލީމެވެ. ވީ ހައިރާނެކޭ އެއްވަރަށް ދެރައާއި ރުޅިވެސްއައެވެ. އެއްކޮށް އުޅުނެކޭ ކިޔާފަވެސް، އީން އެއްވެސް ކަމެއް ހިއްސާ ނުކުރަނީ ކީއްވެހެއްޔެވެ؟ އަނެއްކޮޅުން، މީ އިބުނު ބަތޫތާ ޒަމާނުން އައިސްގެން އުޅޭ އީން އެއްހެއްޔެވެ؟ މިއޮތް ފަދަ ޒަމާނުގައި ސިޓީ ފޮނުވާނީ ކާކުހެއްޔެވެ؟\nއެތާ ހުރި ހުރިހާ ސިޓީއެއް ހިފައިގެން އަހަރެން އައިސް، ނުހަނު ހަމަޖެހިލައިގެން އެނދުގައި ޖައްސާލީމެވެ. ހަމަ ގައިމުވެސް، އެތާ ސާޅީހަކަށް ިޓީ އޮންނާނެއެވެ. ނުވެސް ކަނޑާ ހުރި އެއްޗެހިވެސް ބައިވަރެވެ. އެއް ސިޓީ ނަގާ އަހަރެން ކިޔަން ފެށީމެވެ. ތަންކޮޅެއް ކުރީގެ އެއްޗެކެވެ.\n“މާޒިން!” އެލީނާ ދެލޯ ބޮޑުކޮށްލަމުން ބުނެލިއެވެ. އަހަރެންނަށް އިނދެވުނީ ހުއްޓުން އަރާފައެވެ. ކަމެއް ވިޔަސް، އެލީނާ ނުބުނަނީ ކީއްވެހެއްޔެވެ؟\n“މީ ކޮންކަމެއް..” އިސް އުފުލާ ބަލާލަމުން އަހަރެން ބުނެލިއިރު، އެލީނާގެ ލޯ ހުރީ ފެންކަޅިވެފައެވެ.\n“ޕްލީސް… ދޭ ބޭރަށް”\n“މީ ކޮންކަމެއްހޭ…. ކީއްވެތަ އީން ނުބުނަނީ… މި މީހުން..”\n“މި ބުނީނު ބޭރަށް ދާށޭ… މަގޭ ޙަޔާތުގަ ހިނގާހާ ކަމަކާ، މާޒިން ބެހޭކަށް ނުޖެހޭނެ.” ފަހަރަކަށްވުރެ ފަހަރެއް އަހަރެމެންގެ އަޑު ދިޔައީ ބާރު ވަމުންނެވެ. އެލީނާ އެފަދަ ގޮތަކަށް، އެހާ ރުޅިވެރިކަމާއި އެކު ވާހަކަ ދެއްކުމުން، ހިތަށްވެސް ތަދުވެލިއެވެ. މި އީންގަނޑު އަބަދު އަހަރެންގެ ހިތުގައި ޖައްސަނީއެވެ.\n“އެލީނާ… މި ކާލިން ކަންތައް ނިންމަން ވެއްޖެއެއްނު.. ކީތްވެތަ، މަށާ ނުބެހޭ ކަމަކަށް މިކަން ވަނީ… އަމިއްލައަށް އެލީނާ އާނއެކޭ ބުނީ..” އަހަރެން ތެދުވެ ގޮސް އެލީނާއާއި، ދެތިން ފޫޓު ދުރުގައި މަޑުކުރީމެވެ.\n“މާޒިންއަށްވެސް، އިނގޭނެ މަ ލޯބިވެގެން ނޫންކަން އާނއެކޭ ބުނީ… މާޒިން މަޖުބޫރު ކުރީމަ..” ދެންވެސް އެލީނާއަށް އިނގުނީ އަހަރެންގެ އިހުސާސްތަކާ ކުޅޭށެވެ.\n“އީން.. މަ އެއްވެސް އިރަކު މަޖުބޫރެއް ނުކުރަން… އެލީނާ ލޯބިވިޔަސް ނުވިޔަސް، މި ކަމާ މަ ބެހޭނަން…” ދެރަވިޔަސް، އަހަރެން ދޫކުރާކަށް ނެތީމެވެ.\n“މާޒިން… މިތާ ކިހިނެއްވަނީ.. އެލީނާ ނުރުހުމުގަ، މިތާ ޒިންއަކަށް ނުހުރެވޭނެ.” އެލީޒާއާއި އަޔާޒް އައެވެ. އަޑުގަދަވެގެން ކަންނޭންގެއެވެ.\n“ވީ ކިހިނެއްތޯ އެލީނާ ކައިރީ އަހާބަ…” އަހަރެން ކިޔަން ހުރި ސިޓީ، އެލީޒާއާއި ދިމާއަށް އެއްލަމުން އަހަރެން ބުނީމެވެ. އެ ސިޓީ ނަގާ އެލީޒާ ބާރަށް ކިޔަންފެށިއެވެ.\nކައެއަށް ރަނގަޅަށް އިނގޭނެ، ކާލިން މަރުވީ ކައެއާ ހެދިކަން. ވިސްނަ ބިއަ، މީހެއްގެ ފުރާނައޭ އެދިޔައީ، ކައެ އާ ހެދި. މާ ރަނގަޅުބޮޑު މީހަކަށް ހެދިގެން އުޅޭއިރު، އަނދިރި ފަރާތް މިހުރީ ހުންނަ ގޮތް.. އެ އަދަދަށް، މާދަމާ ރޭ ރުފިޔާ ނުގެނެސްދީފިއްޔާ، ބިތުފަންގި ނަގާނަން. އެއިރުން، ހެއްދެވި އެންމެންނަށް ކެޔޮކޭވަރު އެނގިދާނެ… ކާލްގެ ފަރާތުން އަދިވެސް ލޮޓްްސް އޮފް ލަވް… -ހެޕީ އީދް މުބާރަކް- ބައިދަވޭ..” ތާރީޚުނޫން މައުލޫމާތެއް ނެތް އެ ލިޔުންކޮޅު، ކިޔާ ނިންމާލިއިރު، އެލީޒާއާއި އަޔާޒްވެސް ހުރީ އަހަރެންގެ ކޮޅަށް ޖެހިފައެވެ.\nއެލީނާ އިސްޖަހާލައިގެން ހުއްޓެވެ.\n“އީން.. ބއެއްކޮށް ނިމިފަ އޮތް ކަމަކާ، އީން ބްލެކްމެއިލް ކުރާ އިރު، ކީތްވެތަ އެއްވެސް މީހެއް ކައިރީ ނުބުނަނީ..” އަހަރެން، އަނެއްކާވެސް އެލީނާއާ ވާހަކަދައްކަން ފެށީމެވެ.\n“ބުނީމަ ވާގޮތެއް ނުފެނޭތަ.. ލޯބިވާ މީހުންނަށް ގޮތްގޮތް ވާން އެއްވެސް މީހަކު އެދޭނެތަ؟ ބަލާބަ. މަ ހަމައެކަނި، ކާލްއަށް ވީގޮތް ކިޔައިދިނީމަވެސް، ތިހިރީ، ފައި ބިންދާލާފަ” އެލީނާ އަދިވެސް ހުއްޓާކަށް ނޫޅުނެވެ. މިހާރު އަހަރެންގެ އެކްސިޑެންޓާ މިޔަކާ ކީތްހެވެ.\n“ހަފްތާޔަކު އެއްފަހަރު އޭޑީކޭއަށް މާޒިން ނުވައްދަންޏާ، ދިރިވެސް ނޫޅެވެނިއްޔޯ.. މީނަ އެކްސިޑެންޓާ، މިޔަކާ ނެތް އެއްވެސް ގުޅުމެއް..” އަހަރުމެންގެ ލޮބުވެތި އަޔާޒް ދި އިންވެސްޓިގޭޓަރ، ޔަގީންކަމާއެކު ބުނެލިއެވެ.\n“މީ ދުނިޔެ.. ތިގޮތަށް ޕޮސިޓިވް ކޮށް އެއްއިރެއްގަ ވިސްނީމަ، މަގޭ ދިރިއުޅުންވެސް ހަލާކުވީ. ހުރިހާ ކަމެއް އަބަދު ވަނީ އޮޅުމަކުން ނޫނޭ.. އެވަރުން ބުނީމަވެސް، ޒިން ކިޔާރާ ދޫކުރާކަށް ނޫޅުން..” އެލީނާ އަދިވެސް އެ ޝަކުވާ ދޫކުރާކަށް ނޫޅެއެވެ.\n“މިހާރު ކިޔާރާ ކިހިނެއްވީ؟”\n“ކިޔާރާއޭ؟ ކިޔާރާ އަނެއްކާ އައީތަ؟ ޑެމްން.. ކީތްވެ ކުރިން ނުބުނީ..” އެލީޒާ ހައިރާންވެ ހުރެ ބުނެލިއިރު، ކިޔަން ނޭންގޭ ކުލަތަކެއް އެ މޫނުގައި ހުއްޓެވެ. ތަނެއް ދޮރެއް ދޮރޯށްޓެއްވެސް އަހަރެންނަށް އިނގޭނީ، މިމީހުން، ކަން ދަން ބޮޑުވީމާ އަންގާލީމަ ނޫންހެވެ.\n“ދެން މިހާރު ކިޔާރާ މިވީ ކާކަށް؟؟؟”\nYey me 1st.. Kiyaafa adhi cmnt eh kohlaanan\nHehe congra… thankuu\nHehe. Thank u and Wlc. Ok mi part vx hama habeyss. Vrh reethi ngey. Dhn mi kiyaaraa mee adhi kaalu thr?? Vrh foohivaa kahala gothakah ulhenee. Dhn ok waiting4next prt. Reyga dhanvaru balaali iru vaahaka up oohfa ineema nukiyaa avas cmnt kohlee. Enme kurin cmnt kuran vegen. Maa fahun mi prt mi kiyunee. Eid mubarak my dear frnd.\nThankss… Lets see dhw kiyaaraa akii kaaku kan.. Thankss once again ??☺\nVarah reethi ????? whn is next part ????❤❤❤❤❤❤❤❤❤❤❤ waiting for the next ❤❤❣❣❣❣❣❣♥♥♥♥♥♥?❤❤❤❤?????? one of my favourite ???\nOwhh thanksss… Insha Allah maadhamaa rey.. ???\nWooooowww varah salhi ? ? ? ? ? love this part. Thanx monsta\nThank you…. thnakss for?… welcome ???\nAassaree vaassaree vaa.. Hama furihama\nHehe Luc!fer…. thankuuu\nvvv salhi…when next ..\nOMG.. hama v salhi.. een ge kaakubaa kiyaara akee.. maybe kaalin ge kokko.. btw avahah next part up kohdhehcheyy.. inthizaaru ga.. hope sunday ga libeyne kamah\nOh sis Hama awesome ?? waiting for next part curiously\nDraxlurrrr don’t call me sis.. Insha Allah, maadhamaa rey.. Thank you dhnn\nKalo hama habeysss???…Alhey Im so curiousss..Nd Also EID MUBARIK ingey❤❤\nOwh Thanksss jiji… Jiji ahh vess eid mubarak ☺☺☺?\nOMG.. hama v salhi.. een ge kaakubaa kiyaara akee.. maybe kaalin ge kokko.. btw avahah next part up kohdhehcheyy.. hope sunday ga libeyne kamah\nhama v salhi.. een ge kaakubaa kiyaara akee.. maybe kaalin ge kokko.. btw avahah next part up kohdhehcheyy.. hope sunday ga libeyne kamah\nMonstiii.. my comments are not going..\nV salhi.. kaakubaa kiyaara akee.. hope sunday ga next part kiyaalan libeyne kamah\nOMG.. hama v salhi.. een ge kaakubaa kiyaara akee.. maybe kaalin ge kokko.. btw avahah next part up kohdhehcheyy.. EID MUBARAK MONSTA\nThankss… Next ep liye nimmaafa onnaany, so dhn kiyara akii kaaku engidhaanevrah avahahh… ??? eid mubarak danger ahh vess.. ? thankss\ncomment dhiya ee ves dhe thin faharu liyegen.. bla bla\nMi vaahaka v salhi. Dhevana bayah inthizaaru kohla kohla mi innany ?\nThank you ☺☺??\nSo lets stop trying to guess Who i am? Thivarah i akee kaakukan visnan vejjiyyaa eleenaa noonakas monsta ge bolun ves theyo feefaa feefaa negeyvarah bolah theyoaraafaane hehe…. Dhen mi part ves varah reethi…. And Best of luck for o level exam dear ????\nAlhe no please buneba… How do you know when everything about me??? Alhe pvt koh talk kohhfa vescan ya letme know who you are.. Plz..Thankss invey dhnnn☺☺☺☺\nHey kon irakun next upkohdheyny..So kehmadhu to read?\nAlhey konirakutha next part up kurany anyway EID MUBARAK to all ?????\nMi part salhi also❤❤❤❤❤\nMi part ves v salhi.❤❤❤when is next part coming???????????\nLeaveaReply to Flora? Cancel reply


fen rakaa kurumuge mulhin aa ukulhutakeh\nފެން ރައްކާ ކުރުމުގެ މުޅިންއާ އުކުޅުތަކެއް\nމާލެއިން ފެން ކެނޑުމުން އެމީހަކަށް ޖެހުނު އެއްޗަކަށް ދަނީ ފެން ފުރަމުންނެވެ. ފެން ދޫކުރާ ގަޑިޖެހުމާއެކު ޑަސްބިނެއް ލިބުނަސް ފެން އަޅަ އެވެ. ކޮތަޅެއް ފެނުނަސް ފެން އަޅަ އެވެ. މިހާރު ސޯޝަލް މީޑިއާގައި ދަނީ މިފަދަ ފޮޓޯތައް ޝެއާ ކުރަމުންނެވެ.\nމިފަދަ އެއް ފޮޓޯއެއްގައި ފެންނަނީ ކޫލަރެކެވެ. މި ކޫލަރު ހަދާފައިވަނީ ފަސް ލިޓަރު ފެން ފުޅިއެއްގައި އިސްކުރެއް ހަރުކޮށްގެންނެވެ. މި ފޮޓޯތައް ސޯޝަލް މީޑިއާގައި ޝެއާ ކުރަން ފެށުމާއެކު ދަނީ ތައުރީފު އޮހެމުންނެވެ.\n"މިއީ ވަރަށް ސަޅި އައިޑިއާއެއް،" ފޭސްބުކްގައި މީހަކު ކޮށްފައިވާ ކޮމެންޓެއްގައި ވެ އެވެ.\nސޯޝަލް މީޑިއާގައި ޝެއާކުރަމުން އަންނަ އަނެއް ފޮޓޯއަކީ ފަސް ލިޓަރުގެ ފެން ފުޅިއެއްގައި މުސްލިމް ޝަވަރެއް ހަރުކޮށްފައި ވަނިކޮށެވެ. މިއީ ވެސް ވަރަށް ސަޅި އައިޑިއާ އެކެވެ. ދެން ހުރި ފޮޓޯގައި ފެންނަނީ މާ އާދަޔާ ހިލާފު ވިސްނުކެވެ. އެއީ ވަށިގަނޑެކެވެ. އެ ވަށިގަނޑުގެ ތެރޭގައި ޑަސްބިން ކޮތަޅު އެޅުމަށްފަހު އެއަށް ފެން އަޅާފައި ހުރެ އެވެ.\nމީގެ އިތުރުން އަނެއް ފޮޓޯގައި ފެންނަކީ ޕްލާސްޓިކް ގޮނޑިތަކެކެވެ. އެ ގޮނޑިތައް ބަންޑުން ބޭއްވުމަށްފަހު، ކޮތަޅު އަޅާފައި އެއަށް ފެން އަޅާފައި ހުރެ އެވެ. ކަމެއް ޖެހިއްޖެ ނަމަ އެކަމެއް ކުރާނެ ގޮތެއް ވަރަށް ފަސޭހައިން އުފަންވެ އެވެ. މި ފެންނަނީ އޭގެ ހެއްކެވެ.


Moosun Goasve Udha AraaFaane Kamukge inzaaru Metun Dheefi\nމޫސުމް ގޯސްވެ އުދައަރާފާނެ ކަމުގެ އިންޒާރު ...\nނަގޫރޯޅިއެއް އަރައި ދ. ބަނޑިރޫއަށް ބޮޑެތި ...\nby vomadmin August 14, 2018\nކުރިއަށް އޮތް ތިން ދުވަހު ރާއްޖޭގެ މޫސުން ގޯސްވާނެ ކަމަށް ލަފާކުރެވޭތީ، މޫސުމާއި ބެހޭ ޤައުމީ އިދާރާއިން އުދަ އަރާފާނެކަމުގެ އިންޒާރު ދީފިއެވެ.\nމޫސުމާއި ބެހޭ ގައުމީ އިދާރާ އިން މިއަދު ނެރުނު ބަޔާނެއްގައި ހާމަކުރައްވާފައިވާގޮތުން ކުރިއަށް އޮތް ތިން ދުވަހު ރާއްޖޭގެ ބޮޑު ބަޔަކަށް ވިއްސާރަކުރާނެ ކަމަށް ލަފާކުރެވޭ ކަމަށް ބުނެފައިވެއެވެ.\nއަދި މިހާރު ރާއްޖެއަށް ކުރަމުންދާ މިވިއްސާރައިގައި ހުޅަނގު ދެކުނާއި ހުޅަނގުން ގަޑިއަކު 13 މޭލާ 23 މޭލާ ދެމެދުގެ ބާރުމިނުގައި ވައި ޖެހި ވިލާގަނޑުގައި ގަޑިއަކު 45 މޭލަށް ވައިގަދަވުން އެކަށީގެންވާ ކަމަށް ވެސް މޫސުމާއި ބެހޭ ގައުމީ އިދާރާ އިން ހާމަކޮށްފައިވެއެވެ.\nމިއަދު އުތުރުގެ ސަރަހައްދުތަކަށް ދިޔަވަރު އެންމެ ބޮޑު ވާނީ 14:01 ގައެވެ. މެދުތެރޭގެ ސަރަހައްދުތަކަށް ދިޔަވަރު އެންމެ ބޮޑު ވާނީ 15:04 ގައެވެ. ދެކުނުގެ ސަރަހައްދުތަކަށް ދިޔަވަރު އެންމެ ބޮޑު ވާނީ 15:48 ގައެވެ. މެޓް އޮފީހުން ބުނީ ދިޔަވަރު ބޮޑުވާ ގަޑިތަކުގައި އުދަ އަރާނެ ކަމަށް ލަފާ ކުރެވޭ ކަމަށެވެ. އަދި ހުރިހާ ހިސާބެއްގައިވެސް ކަނޑުތައް ގަދަވާނެ ކަމަށް އެ އިދާރާއިން ވަނީ ހާމަ ކޮށްފައެވެ.\nމޫސުން ގޯސްވާނެ ކަމަށް ލަފާ ކުރެވޭތީ މޫސުމާއި ބެހޭ ޤައުމީ އިދާރާއިން ވަނީ ގދ.އަތޮޅުން ފެށިގެން ހއ.އަތޮޅާއި ދެމެދުގެ ސަރަހައްދުތަކަށް ވައިޓް އެލާޓް ނެރެފައެވެ. އެލާޓް ނެރެފައި ވަނީ މިއަދު 17:30 އާއި ހަމައަށެވެ.\nމޫސުމާއި ބެހޭ ގައުމީ އިދާރާ އިން ބުނީ މިދުވަސްވަރު ރާއްޖެއަށް ކުރަމުންދާ ވިއްސާރަ އަކީ މިސަރަހައްދުގައި ހުޅަނގު މޫސުމުގެ ބާރު ގަދަވުމުގެ ސަބަބުން ކުރަމުންދާ ވިއްސާރައެކެވެ. މޫސުން ގޯސްވުމާއި ގުޅިގެން ކަނޑުދަތުރުފަތުރު ކުރާ ފަރާތްތަކުން އެކަމަށް ސަމާލުވުމަށް އެމްއެންޑީއެފްއިންވެސް ވަނީ އިލްތިމާސް ކޮށްފައެވެ.


ބޮޑު ރޯގާގެ ބިރު ބޮޑުވަނީ، ރައްކާތެރިވޭ! - 51 މިނެޓް ކުރިން\nޗައިނާގެ އިތުރު ފަސް ސްޓޭޓަކުން ކޮރޯނާ ވައިރަސް ފެނިއްޖެ. އެހެންކަމުން މިހާރު ޗައިނާ އިން ކޮރޯނާ ވައިރަސްގެ އަސަރު ކުރި މީހުންގެ އަދަދު ވަނީ 547 އަށް އަރާފައި.\nކުޑަކުއްޖަކަށް ޖިންސީ ގޯނާކޮށްގެން ސިފައިންގެ މީހަކު ހައްޔަރުކޮށްފިއެވެ.\nBREAKING NEWS: Kuda Kujjakah Jinsee Goanaakohgen Sifainge Meehaku Hayyarukohfihttps://t.co/z1Phi1KRbF\nޖުލައި މަހު އޮންނަ އޮލިމްޕިކްސް އަށް ބޮކްސިން އިން ކޮލިފައިވާނެ ކުޅުންތެރިން ހޮވަން ވުހާން ސްޓޭޓްގައި ބާއްވަން ނިންމާފައި އޮތް މުބާރާތް ކެންސަލްކޮށްފި.\nޖެނީވާގައި ކުރިއަށްދާ ޑަބްލިއުއެޗްއޯގެ ކުއްލި ބައްދަލުވުމަށްފަހު އެޖަމިއްޔާގެ ނިންމުންތައް މިރޭ އިއުލާން ކުރައްވާނެ. ބެލެވޭ ގޮތުގައި ޑަބްލިއުއެޗްއޯގެ ނޫސްވެރިންގެ ބައްދަލުވުން އޮންނާނީ މިރޭ ރާއްޖޭ ގަޑިން 23:00 ހާއިރު. ނޫސްވެރިންގެ ބައްދަލުވުމުގައި ޑަބްލިއުއެޗްއޯ އިން އިއުލާން ކުރާނެ ކަމަށް ބެލެވޭ ކަންތައްތަކުގެ ތެރޭގައި ބޯޑަރުތަކުގައި ސްކްރީނިން ކުރިއަށް ގެންދަންވީ ގޮތަކާއި ފަރުވާގެ ޕްރޮގްރާމް ކުރިއަށް ގެންދަންވީ ގޮތް ހިމެނޭ.\nކޮރޯނާ ވައިރަސް ރާއްޖެއިން ފެނުން ވަރަށް ގާތް ކަމަށް އެމްޑީޕީއަށް ނިސްބަތްވާ ރައްޔިތުން މަޖިލީހުގެ މައްޗަން ގޯޅި ދެކުނު ދާއިރާގެ މެމްބަރު އަހްމަދު ހައިތަމް ވިދާޅުވެއްޖެއެވެ.\nCoronavirus Raajje In Fenun Varah Gaiy - MP Haithamhttps://t.co/BtgwpToe0D\nކޮރޯނާ ވައިރަސް އެންމެ ވަރުގަދައަށް ފެތުރިފައިވާ ވުހާން ސްޓޭޓްގައި ދިރިއުޅޭ އެންމެން ގެއިން ބޭރަށް ނިކުންނަމަ މޫނުގައި މާސްކް އެޅުމަކީ މަޖުބޫރު ކަމެއް ކަމަށް ކަނޑައަޅައިފި. އެއްވެސް އާއްމު ޚިދުމަތެއް ދޭތަނަކަށް މާކް އަޅައިގެން ނެތް މީހަކު ވަނުމަކީ މަނާކަމެއް ކަމަށާއި، ޚިދުމަތެއް ހޯދަން އަންނަ މީހުންނަކީ މާސްކް އަޅައިގެން ހުރި މީހަކުކަން ކަށަވަރު ކުރުން އެއީ ޚިދުމަތް ފޯރުކޮށްދޭ ފަރާތުގެ ޒިންމާއެއް ކަމަށް ވުހާން ސްޓޭޓް ސަރުކާރުން ވަނީ ނިންމާފައެވެ.\nމި ވައިރަސް އަންނަނީ ހަލުވި ކަމާއި އެކު ފެތުރެމުން.\nހަތަރުހާސް މީހުންނަށް ކޮރޯނާ ވައިރަސް ޖެހިފައި ވެދާނެ - ސައިންޓިސްޓުން\nމަރުވެފައިވާ އެންމެންނަކީވެސް ޗައިނާ މީހުން.\nBREAKING : CoronaVirus Jehigen Maruvi Meehun Ge Adhadhu 17 Ah Araifihttps://t.co/q6oRLAIViI\nނުރައްކާތެރި ކޮރޯނާ ވައިރަސް އެމެރިކާއިންވެސް ފެނިފައިވާއިރު، އެގައުމުގައި އެ ބަލި އިތުރަށް ފެތުރި ދިއުމުގެ ބިރު ނެތް ކަމަށާއި އެބަލި އެއްކޮށް ކޮންޓްރޯލް ކުރެވިފައިވާ ކަމަށް އެމެރިކާގެ ރައީސް ޑޮނަލްޑް ޓްރަމްޕް ވިދާޅުވެއްޖެ.\nޗައިނާގެ ވުހާން ސިޓީ އަށް ކޮންމެހެން ނޫނީ ކުރަން ޖެހޭ ދަތުރުތައް ފިޔަވައި އިތުރު އެހެން ދަތުރުތައް ނުކުރުމަށް ޓައިވާންގެ ސަރުކާރުން އަންގައިފި. އެގައުމުގެ ސެންޓަރ ފޯ ޑިޒީޒް ކޮންޓްރޯލް އިން ވަނީ ވުހާން އަށް ލެވެލް3ގެ ޓްރެވަލް އެޑްވައިޒަރީ ނެރެފަ.\nޗައިނާގެ ވުހާން އިން އެކި ގައުމުތަކަށް ދާ މީހުން އެގައުމުތަކުގެ އެއާޕޯޓުތަކުގައި ބޭތިއްބުމަށް ޚާއްސަ ސަރަހައްދެއް ކަނޑައަޅައި އެ އިންތިޒާމު ހަމަޖެއްސުމުގެ މަސައްކަތް ވަނީ ފަށާފަ. އެގޮތުން ލަންޑަނާއި ހޮންކޮންގް އަދި އެހެން ގައުމުތަކުންވެސް ދަނީ މި ފިޔަވަޅު އަޅަމުން.\nކޮރޯނާ ވައިރަސްގެ ސަބަބުން މިހާތަނަށް ނުވަ މީހަކު ވަނީ މަރުވެފަ.\nގދ.ތިނަދޫ ޑރ. އަބްދުއްސަމަދު މެމޯރިއަލް ހޮސްޕިޓަލްގައި ފަރުވާދެމުން ދިޔަ 15 އަހަރުގެ ފިރިހެން ކުއްޖެއްގެ އިންފެކްޝަން އުފެދި ހަނދާންތައް ފޮހެވުމާ ގުޅިގެން އެ ކުއްޖާ އަށް ފަރުވާ ދިނުމަށް މިއަދު މާލެ ގެނެސްފި.\nInfection eh ufedhi kujjaage handhaanthah fohivijjehttps://t.co/4lwBpslYWi\nކޮރޯނާވައިރަސްގެ އައުޓްބްރޭކްއާ ގުޅިގެން ދުނިޔޭގެ ސިއްހަތު ޖަމިއްޔާގެ ކުއްލި ބައްދަލުވުމެއް ފަށައިފި. އެ ބައްދަލުވުމުގައި މަޝްވަރާ ކުރުމަށް ހަމަޖެހިފައިވަނީ މިހާރު ޗައިނާއިން ފެނިގެން އުޅޭ ކޮރޯނާ ވައިރަސްގެ އައު ބާވަތާ ގުޅޭ ގޮތުން. މި ބައްދަލުވުން ޗެއާ ކުރަނީ އިންޓަނޭޝަނަލް ހެލްތް ރެގިއުލޭޝަންސް އެމެޖެންސީ ކޮމެޓީގެ ޗެއާޕާސަން، ޑރ. ޑިޑިއާ ހޮސިން.\nއަންހެނުން ހިތާނަ ކުރުމާއި ގުޅޭގޮތުން އިސްލާމިކް މިނިސްޓްރީގެ ލަފަޔަކަށް އެދި ހެލްތް ޕްރޮޓެކްޝަން އެޖެންސީ (އެޗްޕީއޭ)އިން ފޮނުވި ސިޓީ ބާތިލްކޮށްފި.\nBREAKING: Anhenun Hithaana Kurumaai Gulhey Gothun Lafayakah Edhi Fonuvi Sity Baathilkohffihttps://t.co/ACeUVHgeTY\nއުތުރުގެ ރަށެއްގައި ހަ އަހަރުގެ ކުއްޖަކު ކަނު ބަނުމަށްފަހު ޖިންސީ ގުޅުން ހިންގި މައްސަލައެއްގެ މައުލޫމާތު "ވަގުތު"އަށް ލިބިއްޖެއެ.\nBREAKING:6Aharu Ge Kujjaku Kanu Bahumahfahu Jinsee Gulhun Hingaifihttps://t.co/Iz3MTaPhzB\nHong Kong In Ves Coronavirus Fenijjehttps://t.co/56p1xuFk8S\nރާއްޖެފަދަ ގައުމުތަކުންވެސް ކޮރޯނާ ވައިރަސް އަށް ސްކްރީން ކުރެވުނު ނަމަވެސް މުޅި ދުނިޔެއިންވެސް ކޮރޯނާ ވައިރަހުން ޓެސްޓު ކުރެވޭނީ އެންމެ ދެގައުމުން ކަމަށް ރާއްޖޭގައި ހުންނަވާ ޑަބްލިއުއެޗްއޯގެ ރެޕްރެޒެންޓޭޓިވް އަރްވިން މާތުރު ވިދާޅުވެއްޖެ.\nCorona Virus Ah Test Kureveynee Emme2Gaumunhttps://t.co/pwflYNn8xq\nރާއްޖޭގެ ދެކުނުގެ އަތޮޅުގެ ރަށެއްގައި ތިން އަހަރުގެ ކުއްޖަކަަށް ޖިންސީ ގޯނާ ކުރި 76 އަހަރުގެ މީހަކު ހައްޔަރުކޮށްފި.\nހަތަރު މީހަކު ތިބި އުޅަނދެއް އަޑިއަށް ގޮސް އޭގައި ތިބި ހަތަރު މީހުން ކަނޑުވެފައި ތިއްބާ ސަލާމަތްކޮށްފިއެވެ.\nBREAKING NEWS:4Meehun Thibi Ulhandheh Adiyah Hingahjehttps://t.co/BL5Idoyngs\nޗައިނާގައި މިހާރު ފެތުރެމުން އަންނަ އާ ވައްތަރެއްގެ ވައިރަހެއް ކަމަށްވާ ކޮރޯނާ ވައިރަހަށް ވެލާނާ އިންޓަނޭޝަނަލް އެއާޕޯޓު (ވީއައިއޭ)ގައި ސްކްރީން ކުރެވޭނެ އިންތިޒާމް ހަމަޖައްސާފައިވާ ކަމަށް ޓޫރިޒަމް މިނިސްޓްރީން ބުނެފިއެވެ.\nKuh Madhu Kurumah Mauloomaathu Dhinumuge Khaassa program eh Fashaifihttps://t.co/JkEWpwW5FR\nކުއްލި ގޮތަކަށް ރަޝިއާގެ ކެބިނެޓް މިދިޔަ ހަފްތާގައި އިސްތިއުފާ ދިނުމުން އަލުން އާ ކެބިނެޓެއް އެކުލަވާލިއިރު މުހިއްމު މަގާމުތަކަށް ކުރިން ވެސް އެމަގާމުތަކުގައި ތިއްބެވި ބޭފުޅުން އައްޔަން ކުރައްވައިފިއެވެ.\nRussia Ge Cabinet Alun Ekulavaalaifi, Hairaanvaavaruge Badhaleh Nehhttps://t.co/8AAoJyOl5A\nޗައިނާގައި މިހާރު ފެތުރެމުން އަންނަ އާ ވައްތަރެއްގެ ވައިރަހެއް ކަމަށްވާ ކޮރޯނާ ވައިރަހަށް ސްކްރީން ކުރުމުގެ ކަންކަން ރާއްޖޭގެ އެއާޕޯޓުތަކުގައި ވަރުގަދަ ކުރުމަށް ޑރ. އަބްދުﷲ ނިޔާފް ގޮވާލައްވައިފިއެވެ.\nCorona Virus Ah Screen Kurun Raajjeyga Varugadha Kuran jehe - Dr. Niyafhttps://t.co/RJB2VBYIfS\nކޮރޯނާ ވައިރަސްއަށް ޗައިނާގެ ވުހާންގައި ފަރުވާ ދެމުންގެންދާ މީހުންގެ ތެރެއިން 51 މީހެއްގެ ހާލު ސީރިއަސް ކަމަށާއި އަދި އިތުރު 12 މީހެއްގެ ހާލު ވަރަށް ސީރިއަސް ކަމަށް ޗައިނާގެ އޮފިޝަލުން ވިދާޅުވެއްޖެ.\nޖެންޑާ މިނިސްޓްރީގެ މިނިސްޓްރީގެ އެންމެ މުހިއްމު އެއް ޑިޕާޓްމަންޓުގެ ވެރިން އެބޭފުޅުން ތިއްބެވި މަގާމުތަކުން ދުރުކޮށް އެހެން ޑިޕާޓްމަންޓްތަކަށް ބަދަލުކޮށްފި އެވެ.\nGender Ge Muhinmu Magaamthakehgai Thibi Beyfulhunthakeh Ge Magaam Badhalkohfihttps://t.co/3nNI5wW51X\nކޮރޯނާވައިރަސް ފެތުރެން ދިމާވި ސަބަބު ދެނެގަތުމަށާއި ފެތުރެމުންދާ ގޮތް ހޯދުމަށް ސައިންސްވެރިން ދަނީ މަސައްކަތް ކުރަމުން. ކޮރޯނާވައިރަސް އެންމެ ފުރަތަމަ ފެނިފައި ވަނީ 2012 ވަނަ އަހަރު ސައުދީ އަރަބިއްޔާ އިން. އޭގެ ފަހުން 25 ގައުމަކުން މި ބަލި ފެނިފައިވޭ.\nޗައިނާ އިން ކޮރޯނާ ވައިރަސް ޖެހުނު މީހުންގެ އަދަދު 440 އަށް އަރައިފި. މިއީ އިއްޔެއަށް ވުރެ 145 މީހުން އިތުރު އަދަދެއް. މިހާރު އެގައުމުގެ 13 ޕްރޮވިންސަކުން ވަނީ ވައިރަސް ފެނިފައި. ކޮރޯނާ ވައިރަސް ފެނުނު ގައުމުތަކުގެ އަދަދު ވަނީ މިހާރު ހަތަކަށް އަރާފައި. އެއީ ޗައިނާ، މަކާއޯ، ޓައިވާން، ޖަޕާން، ތައިލެންޑް، ދެކުނު ކޮރެއާ އަދި އެމެރިކާ.\n2003 ވަނަ އަހަރު ސާސް ރޯގާ ޗައިނާގައި ފެތުރިގެން ދިޔަ ގޮތައް ކޮރޯނާ ވައިރަސް ފެތުރުނަ ނުދިނުމަށް އެގައުމުން ވަނީ ފިޔަވަޅުތައް އަޅަން ފަށާފައި. ސާސް ރޯގާ ބޮޑަށް ފެތުރިގެން ދިޔައީ އޭރު ޗައިނާ ސަރުކާރުން އެކަށީގެންވާ ފިޔަވަޅުތައް ނޭޅުމުން ކަމަށް ބުނެ ވަރަށް ބޮޑަށް ފާޑުކިޔުންތައް އަމާޒުވި.\nކޮރޯނާ ވައިރަސް ފެތުރިދާނެތީ ފަތުރުވެރިންނަށް ގައުމުގެ ބޯޑަރުތައް ބަންދުކުރާނެ ކަމަށް އުތުރު ކޮރެއާ އިން ބުނެފި. އުތުރު ކޮރެއާ އަކީ ދުނިޔެ އާއި ވަރަށް އެކަހެރި އެހެން ގައުމުތަކާއި ގުޅުން ކުޑަ ގައުމެއް ނަމަވެސް ޗައިނާގެ ގިނަ އަދަދެއްގެ ފަތުރުވެރިން ކޮންމެ އަހަރަކު ވެސް އުތުރު ކޮރެއާ އަށް ޒިޔާރަތް ކުރޭ.\nއަތޮޅު ތެރޭ ރަށްރަށުގައި ސްކިލް ޑިވެލޮޕްމަންޓް ޕްރޮގްރާމްތަކެއް ހިންގައި ހިލޭ 5000 މީހުން ތަމްރީން ކުރުމުގެ މޯލްޑިވްސް ޕޮލިޓެކްނިކް އާއި މިނިސްޓްރީ އޮފް އިކޮނޮމިކް ޑިވެލޮޕްމަންޓާއި ދެމެދު އެއްބަސްވުމެއްގައި ސޮއިކޮށްފިއެވެ.\nHiley 5000 Dhivehin Thamreen Kurumuge Ehbasvumehgai Soe Kohfihttps://t.co/IP45ZFgKnN\nBoluge Naashigandu Falhaigen Gos, Sikundiah Ley Elhifaivaa Zahir Edheny Ehee Akah!https://t.co/T2AwO0MhYj\nކޮރޯނާ ވައިރަސްގައި މަރުވި މީހުންގެ އަދަދު ނުވައަކަށް އަރާފައި ވާއިރު މިހާތަނަށް މި ވައިރަސްގެ އަސަރު ކޮށްފައިވާކަން އެނގިފައިވާ މީހުންގެ އަދަދު 400 އަށް ވުރެ ގިނަ.\nމަކާއޯ އިން ވެސް ކޮރޯނާ ވައިރަސް ފެނިއްޖެ ކަމަށް ރިޕޯޓްތައް ބުނޭ. މިއީ މި ވައިރަސް ފެނުނު ހަވަނަ ގައުމު.\nޗައިނާ އިން ފުރަތަމަ ފެނުނު ކޮރޯނާވައިރަސް ގައި މަރުވި މީހުންގެ އަދަދު ނުވައަކަށް އަރައިފި ކަމަށް ބައިނަލްއަޤުވާމީ މީޑިއާ ރިޕޯޓްތައް ބުނެފިއެވެ.\nBREAKING NEWS: Coronavirus Jehigen Maruvi Meehunge Adhadhu9Akah Araifihttps://t.co/iGEAG5EoLP\nFit Fazil Aaimedhu Eynaage Kureege Loabiveriyaage Serious Thuhumathu Thakeh!https://t.co/5ld9MwRzOv\nފާއިތުވި 24 ގަޑިއިރު ތެރޭގައި ހިނގި މުހިއްމު ކަންތައްތަކަށް ބަލާއިރު ސްކޫލެއްގެ ލީޑިން ޓީޗަރަކު ކުއްޖަކަށް ޖިންސީ ގޯނާކޮށް އެމައްސަލަ ސިއްރު ކުރަން މަސައްކަތް ކުރި ޚަބަރު މިއަދު ލިބިފައި ވެއެވެ.\nދެ އަހަރުގެ އަންހެން ކުއްޖާ ރޭޕް ކުރި މީހުންނަށް މަރުގެ އަދަބު ދިނުމަށް ރައްޔިތުންގެ މަޖިލީހަށް ކާށިދޫ ދާއިރާގެ މެންބަރު އަބްދުﷲ ޖާބިރު މިއަދު ވަނީ ހުށަހަޅުއްވާފައެވެ.\nThuhthu Kujjaku Rape Kuri Meehun Dhanjahsan Hushahelhumah Jabir Ninmavaifihttps://t.co/LqL0CDjRmF\nދޮންބައްޕަ އާއި އޭނާގެ ދަރިފުޅު ވެގެން ރޭޕް ކުރި ހަތް އަހަރުގެ އަންހެން ކުއްޖާގެ މައްސަލައިގައި ހެކިބަސް ދިން ހެކިވެރިޔަކަށް އަދިވެސް ބިރުދައްކަމުންދާ ކަމުގެ މައުލޫމާތު މިއަދު ވެސް ލިބިފައި ވެއެވެ.\nDhon Bappa Aai Eyna Ge Dharifulhu Kujjaku Rape Kurun: Hekiveriya Ah Inzaaru Dheneehttps://t.co/3JZ7gWRV8B\nކ.މާފުށި އެކި ސަރަހައްދުތަކުންނާއި ގޯތި ގެދޮރުން ފެންނަމުންދާ މަކުނަކީ ބްރައުން ވިޑޯކަމަށް ހެލްތް މިނިސްޓްރީން އަންގާފައިވާކަމަށް އެ ރަށު ކައުންސިލުން މިއަދު ވަނީ ވިދާޅުވެފައެވެ.\nBREAKING: Maafushin Fennanee Brown Widow Makunu Thakehhttps://t.co/hLAoHIAABY\nކޮމިޝަނަރ އޮފް ޕްރިޒަން މިއަދު ވަނީ މަގާމުން ދުރުކޮށްފައެވެ.\nBREAKING: Commissioner Of Prison Munaz Magaamun Vakikohffihttps://t.co/vBhljGyScE\nފިހާރަތަކުން ވައްކަން ކުރާ ދެ ބިދޭސީއެއްގެ ވީޑިއޯ މިއަދު މީސް މީޑިއާގައި ވަނީ ދައުރުވާން ފަށާފައެވެ.\nSamaalu Vey! Mee Seytu Moya Kohfai Faisaa Hoadhaa Dhe Bidheysee Vagun!https://t.co/Mg1yRcxEwJ\nއޭސީޕީ ރިޔާޒުގެ މައްޗަށް ރައުދާގެ ބައްޕަ މިއަދު ވަނީ އިތުރު ތުހުމަތުތަކެއް ކޮށްފައެވެ.\nRaudha bappa ge thuhumathu thakeh ACP Riyaz ah!https://t.co/HlvkOxkvgx\nދެއަހަރުގެ ކުއްޖާ ރޭޕް ކުރި މައްސަލައިގައި ހައްޔަރުކޮށްފައިވާ އެކުއްޖާގެ މުނިކާފައަށް ހޮސްޕިޓަލްގައި ފަރުވާ ދެމުންދާ ކަމުގެ މައުލޫމާތު މިރޭ ވަނީ ލިބިފައެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ޞާލިހް ވިދާޅުވާ ޑިމޮކްރަސީ އާއި ޚިޔާލުފާޅުކުރުމުގެ މިނިވަންކަން ކޮބައިތޯ ޖުމްހޫރީ ޕާޓީގެ ލީޑަރު ގާސިމް އިބްރާހިމް މިރޭ ވަނީ ސުވާލު ކުރައްވާފައެވެ.\nGasim Raees Ah: Kobaitho Democracy? Kobaitho Hiyaalfaalhukurumuge Minivankan?https://t.co/Q2jowS4WDk\nމިއަދު ދެން ހިނގައިދިޔަ އެއް ކަމަކީ ކޯޓުން ބޭރުން 15 އަހަރުގެ އަންހެން ކުއްޖަކާ "އިނދެގެން" އުޅުނު މީހަކު ހައްޔަރުކުރި ޚަބަރެވެ.\nKudakujjakaa Kaivenikohgen Ulhey Meehaku Hayyarukohffi https://t.co/MfSjzWXV06\nއިތުރު ޚަބަރުތައް އިއްޔެގެ ލައިވް ބްލޮގް އިން ފެންނާނެއެވެ.


ޕީޖީ ނެގި ހިސާބުން ހިތް ނިޔަތް ގޯސްވެއްޖެ\nމަސައްކަތް ކުރަނީ މާލެ ސަރަހައްދު ތަރައްޤީ ކުރަން\nމަސްވެރިންނަށްވީ ވައުދެއް ނުފުއްދާ\n25 މާރޗް 2018 | އާދީއްތަ 21:38\nސައުދު: ޕްރޮސެކިއުޓަރ ޖެނެރަލަކު ނެގިއިރުވެސް ހިތުގައި އޮތް ހިތްއެދޭ މީހަކަށް ދައުވާ ކުރަން. ސިޔާސީ ވާދަވެރިން ޖަލަށް ލުމުގެ ވިސްނުން ހުރި. ކިތައް މީހުންނަށްތޯ އަނިޔާ ދިނީ. އަނިޔާ ނުލިބޭ ގޭބިސީއެއް ނެތް. އެހެންވީމާ ކިހިނެއްތޯ ދެވަނަ ދައުރެއް ޑޭނީ. ރައްޔިތުން ނުދޭނެ. މިހާރު އެއުޅެނީ ކުރިން އޮތް ކަހަލަ ރަސްކަމެއް ގެންނަން. އެސަޤާފަތް ގެންނަން އެއުޅެނީ\n25 މާރޗް 2018 | އާދީއްތަ 22:17\nސައުދު: ރަށްރަށުން މީހުން މާލެއައަުމަށް ގޮވާލަމުން އެދަނީ. އެސިޔާސަތެއް ނުހިނގާނެ. ރައްޔިތުންނަށް ބާރުފޯރުވަން އެއުޅެނީ. މިމީހުން ހިތައްހެރި ގޮތަކަށް އެކަން ކުރަނީ. ހަމަ ބޭނުންވީމާ ބުނެފާނެ މާލެއަށް ނޭރޭނެޔޭ\n25 މާރޗް 2018 | އާދީއްތަ 22:12\nސައުދު: މަސްވެރިންނަށް މަހުގެ ހަމަ އަގެއް ނުލިބޭ. މަސްވެރިންނަށް ކުރިން އުއްމީދުތަކެއް އޮތް. މަސްވެރިންނަށް އެމީހުްނ ބާނާ މަސްކޮޅުގެ އަގެއް ނުލިބޭ. ބޮޑެތި އަދަދުތަކުން ލާރި ނަގައިގެން ތަކުލީފްތައް ޖައްސަނީ. އަޅުގަނޑުމެން އޭރު އެވާހަކަ ދަެއްކީމާ ބުނީ ތިވާހަކަ ނުދައްކާށޭ.\n25 މާރޗް 2018 | އާދީއްތަ 22:05\nޕީޕީއެމްގެ ކޮންގރެސް ބާއްވާކަށް ނުކެރޭނެ\nސައުދު: ޕީޕީއެމްގެ ކޮންގރެސްއެއް ނުބާއްވާނެ ކޯޓަށް ގޮސްގެން ބަދަލު ނުކޮށެއް. ކޮންގރެސް ބާއްވައިފިއްޔާ ކޮންގްރެސް ކާމިޔާބު ކުރާނަން. ހިތުން ރުހުމުން ޕާޓީގެ ފޯމް ފުރާފައެއް ނުހުންނާނެ. ވިލިނގިލީ ރައްޔިތުންގެ ތާއީދެއް ނެތް ސަރުކާރަކަށް.\nސިޔާސީ ކުލަވަރު ޖައްސައިގެން ކޮންމެކަމެއް ކުރަން އުޅެނީ. އެކަމެއް ނުވާނެ. ޓީޗަރުންވެސް ސިޔާސީ ކުރަމުން ދަނީ\n25 މާރޗް 2018 | އާދީއްތަ 22:01\nހުވަދު އަތޮޅަށް ސަރުކާރުން އަނިޔާ ދެނީ\nސައުދު: ބައެއް މެންބަރުން ވިދާޅުވޭ މި ސަރުކާރުންނޭ ހުވަދު އަތޮޅަށް ހަމައެކަނި ތަރައްޤީ ގެނައީ. އެކަމަކު އެއީ ދޮގެއް. ކޫއްޑޫ އެއަރޕޯޓުން ފެށިގެންވެސް އެއީ ކުރީގެ ސަރުކާރުތަކުން ކޮށްފައިވާ ކަންކަން.\n25 މާރޗް 2018 | އާދީއްތަ 21:56\nއިންތިޚާބުގައި ޔާމީން ވާދައެއް ނުކުރާނެ\nސައުދު: ރައީސް ޔާމީން އަދިވެސް ވިދާޅެއް ނުވޭ ވާދަކުރާނެ ވާހަކައެއް. ބަޔަކު މީހުން އުޅެނީ ރައީސް ޔާމީން ކުރިމަތިލައްވާނެކަމަށް ކިޔައިގެން އުޅެނީ. އެއީ އެމީހުން ޕޕީއެމްތެރެއިން ލާރިކޮލެއް ހޯދަން ކުރާކަމެއް އެއީ\n25 މާރޗް 2018 | އާދީއްތަ 21:53\nނެތް ތާއީދު އޮތްކަމަށް ދައްކަން އެއުޅެނީ\nސައުދު:ތާއީދު އޮތްކަމަށް ދައްކަން އެމަސައްކަތް ކުރަނީ. ސަރުކާރު މުވައްޒަފުންނަކީ އަޅުން ކަމަށް ހަދައިގެން ބިރު ދައްކައިގެން އެއުޅެނީ. ވަޒީފާގެ ބިރު ދައްކަނީ. އެތައް ބަޔަކު ވަޒީފާއިންވެސް ވަކިކޮށްފި.\nސަރުކާރަކަށް ވިލިނގިލި ހައްލެއް ނުކުރެވޭނެ. މިސަރުކާރުގައިވެސް ދެބައެއް ނުވަތަ2ސަރުކާރެއް އެބައުޅޭ. އެއްބަޔަކު އެބައުޅޭ ރަނގަޅަށް މަސައްކަތް ކުރާ. އަނެއް ބަޔަކު ނުގައިވައިދުން އަމިއްލަ ފައިދާއަށް ކަންކަން ކުރެވޭތޯ އެއުޅެނީ.\nވިލިނގިލީ ޖަލްސާއިން ފެނުނު މީހުންނަކީވެސް އެހެން ޕާޓީތަކުން އައިސްތިބި މީހުން. ވިލިނގިލީގައި ތިބީ ރަތްލާޖެހި ޕީޕީއެމް މީހުން. އެމީހުން ތިބީ މިސަރުކާރާ އެއްކޮށެއް ނޫން. ވިލިނގިޅިގައި ބޭއްވި ޖަލްސާއަކަށް އެމީހުންެއް ނުދޭ. އަޅުގަނޑުމެން ބޭނުންވިނަމަ ވިލިނގިލީގައި ބޭއްވި ޖަލްސާ ހުއްޓުވޭނެ. އެަކަމކު އަޅުގަނޑުމެން ބޭނުމެއް ނުވޭ އެހެން އެކަން ކުރާކަށް. އަޅުގަނޑުމެންނަކީ ރީތިގޮތް އިސްކުރާ ބައެއް.\n25 މާރޗް 2018 | އާދީއްތަ 21:49\nކޮންމެ ދާއިރާއަކުން ވިއަސް ރައީސް ޔާމީން ވާދަކުރާނަން\nސައުދު: ވިލިނގިލީ ދާއިރާއެއް ނޫން ރާއްޖޭގެ ކޮންމެ ދާއިރާއަކުން ވިއަސް ރައީސް ޔާމީނާ ވާދަކޮށް ރައްޔިތުންގެ މަޖިލިސް ކާމިޔާބު ކުރާނަން. ގާތުގައި އެއުޅޭ އަބްދުއް ރަހީމް މެންނަކަށްވެސް ރައްޔިތުންގެ ތާއީދެއް ނެތް. އެހެންވެގެން ނޫންތޯ ބައި އިލެކްޝަން ބާއްވަން ނުކެރިގެން އެއުޅެނީ. 12 މެންބަރުންގެ ގޮނޑީގެ އިންތިޚާބެއް ބާއްވާލަބަލަ ނިކަން. މާދަމާ ބައި އިލެކްޝަނެއް ބޭއްވިއަސް ގުޅިފައިވާ ޕާޓީތަކުން ފޮޓޯ ބާއްވާފައި ރައީސް ޔާމީން ބަލިކުރާނަން\n25 މާރޗް 2018 | އާދީއްތަ 21:44\nސަރުކާރަކަށް ވިލިނގިލިން ތާއީދެއް ނެތް\nސައުދު: އެއިންޒާރުދިން ޖަލްސާއަށްވެސް ދިޔައީ މަދު ބައެއް. ވޯޓަކަށް ގޮސްފިނަމަ ޕީޕީއެމަކަށް 200 ވޯޓްވެސް ނުލިބޭނެ. އެޖަލްސާއަކީ ޕީޕީއެމްގެ އަސްލު ސިފަ ފެނުނު ޖަލްސާއެއް. އެއިންޒާރުދިން މީހާއާ ފަހަތުގައި ތިބި މީހުންގެ ރެކޯޑްސް ބައްލަވާ ކުށުގެ ރެކޯޑް އޮންނާނެ\n25 މާރޗް 2018 | އާދީއްތަ 21:41\nޕީޕީއެމް މީހުންވެސް ތިބީ ހިތްހަމަނުޖެހިފައި\nސަރުކާރުގައި ތިއްބެވި ޕީޕީއެމްގެ ބޭފުޅުންވެސް އެކަމާ ހިތްހަމަނުޖެހިގެން އަޅުގަނޑާ ގުޅައި އެވާހަކަ ދެއްކި. މިހާރު މިއޮތް ސަރުކާރަކީ އަޅުގަނޑުމެންގެ މަސައްކަތުން ގެނައި ސަރުކާރެއް.\n25 މާރޗް 2018 | އާދީއްތަ 21:39


Sunil Shetty Dhiriulhey Apartment Bandhu Koffi - Vaguthu\nކޮވިޑް-19 ގެ ވޭދަނަތަކެއް ފެނުމާ ގުޅިގެން ބޮލީވުޑްގެ ކުޅަދާނަ ފިލްމީ ތަރި ސުނިލް ޝެޓީ ދިރިއުޅޭ އެޕާޓްމެންޓް ބަންދުކޮށްފިއެވެ.\nސުނިލް ޝެޓީ ދިރިއުޅޭ އެޕާޓްމެންޓް ބަންދު ކުރީ އެ އެޕާޓްމެންޓް ހުރި އިމާރާތުން ނުރައްކާތެރި ޑެލްޓާ ވޭރިއެންޓުގެ ތިން ވޭދަނަ ފެނުމާ ގުޅިގެންނެވެ.\nސުނިލް ޝެޓީގެ ތަރުޖަމާނު މީޑިޔާއަށް ބުނީ ސުނިލް ޝެޓީ ދިރިއުޅޭ އެޕާޓްމެންޓް ބަންދުކުރިއިރު ސުނިލް ޝެޓީ ހުރީ އަވަށުން ބޭރުގައި ކަމަށެވެ. ސުނިލް ޝެޓީގެ އާއިލާ މިހާރު ތިބީ ރައްކާތެރި ސަރަހައްދެއްގައި ކަމަށް އޭނާގެ ތަރުޖަމާނު ވަނީ ބުނެފައެވެ.\nއިންޑިއާގައި ހަލުވިކަމާއި އެކީ ކޮވިޑް-19 ގެ ނުރައްކާތެރި ވޭރިއެންޓް، ޑެލްޓާ ވޭރިއެންޓް ފެތުރެމުންދާއިރު މިހާތަނަށް އެތައް ހާސް ބަޔަކު ބަނީ މި ވޭރިއެންޓްގެ ޝިކާރައަކަށްވެ މަރުވެފައެވެ. އެހެން ވޭރިއެންޓުތަކާ ހިލާފަށް ޑެލްޓާ ވޭރިއެންޓަކީ އެކެއްގެ ގައިން އަނެކެއްގެ ގަޔަށް ހަލުވިކަމާ އެކީ އަރާ ވައިރަހެކެވެ.\nކޮވިޑަކީ ހަށިގަނޑުގެ ދިފާއި ނިޒާމު ބަލިކަށި މީހުންގެ ގަޔަށް ފަސޭހައިން އަރާ ވައިރަހަކަށް ވާއިރު ސުނިލް ޝެޓީ އާއި އޭނާގެ އާއިލާ އަކީ ކަސްރަތު ކުރުމާއި ހަށިގަނޑު ފިޓްކޮށް ބެހެއްޓުމަށް ވަރަށް މަސައްކަތް ކުރާ އާއިލާއެއްކަން ފާހަގަ ކުރެވެއެވެ.\nފާއިތުވި މުއްދަތުގައި ބޮލީވުޑްގެ އެތައް ފަންނާނުންނަކަށް ވަނީ ކޮވިޑް ބަލި ޖެހިފައެވެ. އޭގެ ތެރޭގައި ރަންބީރް ކްޕޫރް، އާލިޔާ ބަޓް، މަދާވަން އާއި ފާތިމާ ސަނާ ޝެއިހް ހިމެނެއެވެ.


Housing ge 40 muvvazafeh ge vazeefa gehlenee!\nހައުސިން މިނިސްޓަރު އާތިފާ: މުވައްޒަފުންތަކެއް ވަޒީފާ ގެއްލިދާނެ ބިރު ވަނީ ހީވެފަ - އަހުމަދު ޝުރާއު | އަވަސް\nސިވިލް ސާވިސް ކޮމިޝަނުން އެކުލަވާލި އާ އުސޫލެއްގެ ސަބަބުން ހައުސިން މިނިސްޓްރީގެ 40 މުވައްޒަފެއްގެ ވަޒީފާ ގެއްލޭނެ ކަމުގެ ބިރު ހީވެއްޖެ އެވެ.\nއިއްޔެ ކޮމިޝަނުން އެކުލަވައިލީ ސިވިލް ސާވިސްގެ މުވައްޒަފުން ވަޒީފާ ވަކި ކުރެވޭނެ ގޮތުގެ އުސޫލެވެ. އެ އުސޫލު އެކުލަވައިލީ އެއް އުސޫލަކުން މުވައްޒަފުން ވަކި ކުރެވޭނެ ގޮތް ހެދުމަށެވެ.\nރައީސް އަބްދުﷲ ޔާމީންގެ ސަރުކާރުގައި އޮތް ހައުސިން އެންޑް އިންފްރާސްޓްރަކްޗާ މިނިސްޓްރީ ދެ މިނިސްޓްރީއަކަށް ރައީސް އިބްރާހިމް މުހައްމަދު ސޯލިހު ވަނީ ބައްސަވާ ލައްވާފަ އެވެ. އެއީ މިނިސްޓްރީ އޮފް ހައުސިން އެންޑް އާބަން ޑިވެލޮޕްމަންޓާއި މިނިސްޓްރީ އޮފް ޕްލޭނިން އެންޑް އިންފްރާސްޓްރަކްޗާ އެވެ.\nއާ އުސޫލުގައި ވަޒީފާއިން ދޫކޮށްލަންޖެހޭ މުވައްޒަފުން މެރިޓް އުސޫލުން ވަނީ ދަރަޖަކޮށްފަ އެވެ. އުސޫލުގައިވާ ގޮތުން މެރިޓް އުސޫލުން މުވައްޒަފުން ދަރަޖަކޮށް އިތުރުވާ މުވައްޒަފުން ދޫކޮށްލަން ޖެހޭނެ އެވެ. އެކަމުގައި ބަލަނީ މުވައްޒަފުންގެ ތައުލީމާއި ތަޖުރިބާ އާއި ތަމްރީނު އަދި ފެންވަރަށެވެ.\nހައުސިން މިނިސްޓްރީގެ މުވައްޒަފަކު މިއަދު ބުނީ، އެ އުސޫލުގެ ސަބަބުން އެ މިނިސްޓްރީގެ 40 މުވައްޒަފެއްގެ ވަޒީފާ ގެއްލޭ ކަމަށެވެ. އެއީ ދަރަޖަ ކުރާ މިންގަނޑުގެ ތެރެއިން އެ މުވައްޒަފުން ބާކީވާތީ އެވެ.\nސީއެސްސީގެ ރައީސް ޑރ. ޝަމީމް --\nއޭނާ ބުނި ގޮތުގައި މިނިސްޓްރީގައި ގިނަ ދުވަސްވީ ބައެއް މުވައްޒަފުންނަށް ވެސް ޕްރޮމޯޝަންތަކާއި ތަމްރީނު ލިބިފައިނުވެ އެވެ. އެހެންވެ މިންގަނޑަށް އެ މުވައްޒަފުން ވެސް ނުފެތޭ ކަމަށެވެ. އެ މުވައްޒަފުންގެ ވަޒީފާ ގެއްލޭނެ ކަމުގެ ކަންބޮޑުވުންތައް ވަރަށް ބޮޑު ކަމަށް އޭނާ ބުންޏެވެ.\n"ވަޒީފާގައި ތިބި ބަޔަކު ވަކިވާ ގޮތަށް އާ އުސޫލެއް ހެދުމަކީ ގަބޫލު ކުރެވޭ ކަމެއް ނޫން، މިކަމުގެ ޝަކުވާ ވަރަށް ބޮޑު،" އެ މުވައްޒަފު ބުންޏެވެ.\nއޭނާ ބުނި ގޮތުގައި މުވައްޒަފުންގެ ޝަކުވާތައް މިއަދު މިނިސްޓަރު އައިމިނަތު އާތިފާއާ ވަނީ ހެނދުނު ހިއްސާކޮށްފަ އެވެ. އަދި އެކަމުގައި ހައްލެއް ހޯއްދަވަން މަސައްކަތް ކުރައްވާނެ ކަމަށް މިނިސްޓަރު ވަނީ ވިދާޅުވެފަ އެވެ.\nސިވިލްސާވިސް ކޮމިޝަން ބޯހިޔާވަހިކަން ހައުސިން މިނިސްޓްރީ